އުމުރަށް އެކުގައި 1 – Esfiya\nހިތާމަ މަޖާ ލޯބި3days ago\nއުމުރަށް އެކުގައި 1\n“މައިންޑް އިފް އައި ޖޮއިން” ވިވާން ބުނެލި އެވެ. “ވަޓް އެވަރ” ސާރާ ވިވާން އަށް ޖެއްސުމަށް ބުނެލި އެވެ. “ސާރާ ކީއްވެ އެހާ އެކަނި ވެރި ކޮށް ތިހުރީ. ފްރެންޑްސް އެއް ނުހުރޭތަ” ވިވާން އަހައިލި އެވެ. “އާން. އެމީހުން އަބަދުވެސް އަހަރެމެން ބިޓްރޭ ކުރާނީ” ސާރާ މިހެން ބުނުމުން ވިވާން ގެ އަނގަ ހުރީ ބިންމަތީގައި ޖެހީ ނުޖެހީ އެވެ. “އެހެމް ސާރާ ލެޓްސް ބީ ފްރެންޑްސް” ވިވާން އަހައިލި އެވެ.\n“ވިވާން! އަހަރެން ދެންމެ ދެއްކި ވާހަކަ ތަކުގެ ތެރެއިން ކޮން ތަންކޮޅެއްތަ އަޑެއް ނީވޭތަ” ސާރާ މިހެން ބުނެފައި އެ ރީތި ދޮން ވެލި ގަނޑު މަތިން ތެދުވެ ހިނގާ ގަތީ ކޮލެޖާއި ދިމާއަށް ށެވެ. “ސާރާ މަޑުކޮށްބަލަ” ވިވާން ސާރާ ގެ އަތުގައި ހިފައި ފައި ބުނެލި އެވެ. “ކީއް ކުރަން” ސާރާ ބުނެލި އެވެ. “އަހަރެން ސީރިއަސް ކޮށް ވެސް ބޭނުން ސާރާ ގެ ފްރެންޑް އަކަށް ވާން އައިމް ސީރިއަސް” ވިވާން ބުނެލި އެވެ. “ފައިން ތިހާ ވަރަށް ރޮންޏާމު އެގްރީ ކޮށް ފާނަން” ސާރާ ބުނެލި އެވެ.\n“މިތާނގައި އިށީނދެ ބަލަ” ވިވާން ސާރާ އިށީންނަން ޖާގަ ދައްކާ ލާފައި ބުނެލި އެވެ. “ވަޓް އަހަރެން ވިވާން އާ އެއްހާސް މީޓަރު ދުރުގައި ހުންނާނަނަ އަހަރެން ، އަހަރ ފްރެންޑްސް އަށް ވާން އެކްސެޕްޓް ކުރީ މެރޭޖްއަކަށް ށެއްނޫން ، އަހަންނަށް އެނގޭ ވިވާން ތި ކުރަނީ ތިއުޅޭ ކަން ތަށް އަހަންނާ އެކު ފްރެންޑްސް އަށް ވެފައި އަހަންނާ އެކު ފްލާރޓް ކުރަން ވިވާން ތި އުޅެނީ. ސޮރީ އައިމް ނޮޓް އިންޓްރެސްޓެޑް” ސާރާ ވިވާން އާ ދިމާއަށް ފަތިވަރު ގޮވަން ފެށި އެވެ. “ޕިސް އަހަރެން ހީކުރީ އަހަރެމެން ދެ މީހުން ފްރެންޑްސް އަށް ވީމަ އެކަކު އަނެކަކަށް އިންޓްރޮޑިޔުސް ކޮށް ދޭން” ވިވާން ބުނެލި އެވެ. “ހަހް މައި ބޭޑް” ސާރާ ރަކި ވި އެވެ. “އޯކޭ އަހަރެން ފަށާނީ ން އަހަންނަށް ކިޔަނީ އިބްރާހިމް ވިވާން ، އަހަރެންގެ އުމުރުން 19 އަހަރު ، އަހަރެންގެ ހޮބީ އަކީ ލަވަ ކިޔާ ފައި އެ ލަވަ ޔޫޓިއުބަށް އަށް ލޯޑު ކުރުން. ސާރާ ޔު އާރ ޓާރން” ވިވާން ބުނެލި އެވެ. “އަހަންނަށް ކިޔަނީ ޢާއިޝަތު ސާރާ ، އަހަރެންގެ އުމުރުން 19 އަހަރު ، އަހަރެންގެ ހޮބީ އަކީ މި ކަހަލަ ރީތި މަންޒަރު ތަށް ފޮޓޯ ނެގުމަށް ފަހު އެ ފޮޓޯ ކުރެހުން” ސާރާ މިހެން ބުނުމުން ވިވާން ގެ ހިނިގަނޑު ދިޔައީ ފަޅައިގެންނެވެ. “މީ އަހަރެން އަހަރެންގެ ލައިފް މީސްމީހުންނަށް ނުކިޔައި ދޭ ކަމަކީ” ސާރާ ބުނެލި އެވެ.\n“ސޮރީ ސޮރީ އެއީ އަހަރެން ސަމާސާ އަކަށް ޖަހާލި ހިނިގަނޑެއް” ވިވާން ބުނެލި އެވެ. “އަހަރެން އަދި މި ކިޔައި ދީނީ އަހަރެންގެ ލައިފް ގެ އެއް ބައި ދެން އިން ބައި އަޑު އަހައިފިއްޔާމު ވިވާން ހުންނާނީ ފެން ކަޅި ވެފައި” މިހެން ބުނެ ސާރާ ވެލި ގަނޑު މަތިން ތެދުވެ ކޮލެޖާ ދިމާއަށް ހިނގައި ގައެވެ. ވިވާން ވެސް ތެދުވެ ސާރާ ގެ ފުލުން ގޮސް ސާރާ އާއި އެއް ވަރު ކުރި އެވެ. “ސާރާ ކީއްވެ ތަ އަހަރެން ފެން ކަޅި ވާންވީ” ވިވާން އަހައިލި އެވެ. “އަހަރެން ގެ އުމުރުން7އަހަރުތެރޭ ގައި އަހަރެންގެ މަންމަ ވަނީ ނިޔާ ވެފައި. އަހަރެންގެ ދިރިއުޅެމުން އައީ އަހަރެންގެ ބައްޕަ އާއި އެކު ގަ. ނަމަވެސް ހަފްތާ އެއް ފަހުން އަހަރެން ގެ ބައްޕަ އަހަންނަށް ދޮން މަންމަ އެއް ގެނަ. އަހަރެން ހުރީ ވަރަށް ހިތްހަމަ ނަމަވެސް އަހަރެން ގެ ހިތް ހަމަ ޖެހުމަށް އަނދިރިކަން އައީ އަހަރެންގެ ދޮން މަންމަ އަހަންނަށް ކުރި އަނިޔާ ތަކުގެ ސަބަބުން އަހަރެން އަހަރެންގެ ބައްޕަ ކައިރީ ގައި ބުނިން އެކަމަކު އަހަރެން ގެ ބައްޕަ އަހަރެން ގެއިން ނެރެލި. އަހަރެން ތ. ތިމަރަފުށިން ލ. ގަމަށް އަހަރެންގެ ބޮޑު ދައިތަ ހުރީ އަހަރެން ފެނުމުން ހައިރާން ވެފައި ، އަހަރެން އަހަރެންގެ ބޮޑު ދައިތަ ކައިރީގައި ހުރިހާ ވާހަކައެއް ކިޔައި ދިނުމުން އަހަރެން ގެ ބޮޑުދައިތަ އަހަރެން ގެ ބައްޕަ އާއި އެކު ހުރިހާ ގުޅުމެއް ކަނޑާލި”ސާރާ ހުރިހާ ވާހަކައެއް ކިޔައި ދިނެވެ.\nވިވާން އާއި ސާރާ ގޮސް ކޮލެޖަށް ވަނެވެ.\nVR reethi waane hen heewey mi vrhka… Adhi thankolheh dhigu kollaifiya VR salhi waane❤👏💯\nބިރުވެރި ލޯބި February 5, 2017


އދ. ދިއްދޫ މިސްކިތު މުދިމު/އިމާމު/އިސްއިމާމު މަޤާމަށް މީހަކު ހޯދުން\nއދ. ދިއްދޫ ކައުންސިލް އިދާރާ / އދ. ދިއްދޫ މިސްކިތް\nމަޤާމުތަކަށް އެދި ހުށަހަޅަންޖެހޭ ތަކެތި ހުށަހަޅާނީ 2019 ޖުލައި 31 ވާ ބުދަ ދުވަހުގެ 12:00 ގެ ކުރިން، އދ. ދިއްދޫ ކައުންސިލް އިދާރާއަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް dhidhoocouncil@gmail.com މެދުވެރިކޮށްވެސް އަދި ފެކްސް 6680881 މެދުވެރިކޮށްވެސް ބަލައި ގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއުއާއި އިމްތިހާނު އޮންނާނީ، 2019 އޮގަސްޓް 01 އާއި 2019 އޮގަސްޓް 08 އާ ދެމެދު، އދ. ދިއްދޫ ކައުންސިލް އިދާރާގައެވެ. ވުމާއެކު، މި މަޤާމަށް ކުރިމަތިލާ ފަރާތްތަކުން، އެ ތާރީޚުތަކުގައި އިންޓަވިއުއާއި އިމްތިޙާނަށް ޙާޟިރުވުމަށް ތައްޔާރުވެގެން ތިބުން އެދެމެވެ.\nމި އިޢުލާނާ ގުޅިގެން މަޢުލޫމާތު ސާފުކުރުމަށް ގުޅާނީ 6680057 ނަންބަރަށެވެ. ފެކްސް ކުރާނެ ނަންބަރަކީ 6680881 އަށެވެ. އީ-މެއިލް ކުރާނީ dhidhoocouncil@gmail.com އަށެވެ.\nސުންގަޑި: 31 ޖުލައި 2019 1200


Messi ge molhu kulhumaa eku Tottenham ge mahchah Barca in...\nމެސީގެ މޮޅު ކުޅުމާއެކު ޓޮޓެންހަމްގެ މައްޗަށް ބާސާއިން ކުރި ހޯދައިފި\n7 މަސް,2ހަފްތާ,2ދުވަސް, 21 ގަޑި, 20 މިނެޓް, 35 ސިކުންތު ކުރިން 3050އަހުމަދު ތޯޢިލް\nލިއޮނަލް މެސީ ދެއްކި މޮޅު ކުޅުމާއެކު ޗެމްޕިއަންސް ލީގުގެ ގްރޫޕް ސްޓޭޖުގައި ޓޮޓެންހަމްގެ މައްޗަށް ހަތަރެއް ދޭއްގެ ނަތީޖާއަކުން ބާސެލޯނާއިން ކުރި ހޯދައިފި އެވެ.\nގްރޫޕް ބީގައި ކުޅުނު އެ މެޗުން ބާސާ އަތުން ބަލިވުމާ އެކު ޓޮޓެންހަމް ވަނީ ގްރޫޕް ސްޓޭޖުގައި ކުޅުނު ދެ މެޗުންވެސް ބަލިވެފަ އެވެ. އެގޮތުން، ގްރޫޕް ބީގެ ފުރަތަމަ މެޗުގައި ޓޮޓެންހަމް ވަނީ އިޓަލީގައި އިންޓާރ މިލާން އަތުން ބަލިވެފަ އެވެ. އަދި އެ ނަތީޖާ އަނބުރާލުމަށް ޓޮޓެންހަމްއިން އަމާޒު ހިފައިގެން ރޭގެ މެޗާ ކުރިމަތިލި ނަމަވެސް އެޓީމު ވަނީ ބާސާގެ ކުޅުންތެރިން ދިފާއުކުރަންވެސް ނުކުޅެދިފަ އެވެ. މެޗުގެ ކުޅުން ފެށިގެން ދެވަނަ މިނެޓުގައި ގޯލްކީޕަރ ހޫގޯ ލޮރިސް އަށް ހެދުނު ގޯހެއްގެ ފައިދާ ނަގައި ފިލިއްޕޭ ކޫޓީނިއޯ ވަނީ ބާސެލޯނާ އަށް ލީޑު ނަގައިދީފަ އެވެ.\nއޭގެ ފަހުން މެޗުގެ 28 ވަނަ މިނެޓުގައި އައިވަން ރަކިޓިޗް ވަނީ ބާސެލޯނާގެ ލީޑު ފުޅާކޮށްފަ އެވެ. ދެވަނަ ހާފުގެ ކުޅުން ފެށިގެން 52 ވަނަ މިނެޓުގައި ހެރީ ކޭން ކާމިޔާބުކުރި ލަނޑަކުން ޓޮޓެންހަމް އަށް އުންމީދު އާވި ނަމަވެސް، މެސީ ވަނީ ކުޑައިރުކޮޅެއް ފަހުން ގޯލެއް ޖަހައި ބާސެލޯނާއަށް ދެ ގޯލުގެ ލީޑެއް ނަގައިދީފަ އެވެ.\nއޭގެ ފަހުން 66 ވަނަ މިނެޓުގައި ލަމޭލާ ކާމިޔާބުކުރި ލަނޑާއެކު ޓޮޓެންހަމްއިން ވަނީ އުއްމީދު އާ ކޮށްފަ އެވެ.\nއެހެންނަމަވެސް މެސީ ވަނީ 90 ވަނަ މިނެޓުގައި ބާސާއަށް ލީޑު ފުޅާ ކޮށްދީފަ އެވެ.\nއެ ނަތީޖާއާއެކު ބާސެލޯނާ ވަނީ ހަ ޕޮއިންޓާއެކު ގްރޫޕްގެ އެއްވަނައިގަ ހަމަޖެހިލާފަ އެވެ. ދެވަނައިގަ އޮތް އިންޓާރ މިލާނަށްވެސް ހަ ޕޮއިންޓް ވަނީ ލިބިފަ އެވެ. ތިންވަނައިގަ އޮތް ޓޮޓެންހަމް އަދި ހަތަރުވަނައިގަ އޮތް ޕީއެސްވީއަށް އެއްވެސް ޕޮއިންޓެއް ލިބިފައެއް ނުވެ އެވެ.\nޗެމްޕިއަންސް ލީގް ފުޓްބޯލް ބާސެލޯނާ ޓޮޓެންހަމް


އިސްލާމިކް ސްޓޫޑިއޯގެ އިންޖިނިއަރިންގ އޮފިސަރ (ބްރޯޑްކާސްޓިންގ) މަޤާމަށް މީހަކު ހޯދުން\nއިންޖިނިއަރިންގ އޮފިސަރ (ބްރޯޑްކާސްޓިންގ)\nމަހަކު -/8000ރ (އަށްހާސް ރުފިޔާ)\n1. މަސައްކަތާއިގުޅޭ ދާއިރާއަކުން ދިވެހިރާއްޖޭގެ ސަނަދުތަކުގެ އޮނިގަނޑުގެ ލެވެލް7ގެ ސަނަދެއް ޙާސިލުކޮށްފައިވުމާއެކު މަޤާމާގުޅޭ ދާއިރާއަކުން2(ދޭއް) އަހަރު ދުވަހުގެ ޢަމަލީ ތަޖުރިބާ ލިބިފައިވުން. ނުވަތަ\n2. މަސައްކަތާއިގުޅޭ ދާއިރާއަކުން ދިވެހިރާއްޖޭގެ ސަނަދުތަކުގެ އޮނިގަނޑުގެ ލެވެލް5ގެ ސަނަދެއް ޙާސިލުކޮށްފައިވުމާއެކު މަޤާމާގުޅޭ ދާއިރާއަކުން4(ހަތަރެއް) އަހަރު ދުވަހުގެ ޢަމަލީ ތަޖުރިބާ ލިބިފައިވުން. ނުވަތަ\nސާނަވީ އިމްތިހާނުން2މާއްދާއިން ދަށްވެގެން "ސީ" ގްރޭޑް ލިބިފައިވުމާއެކު މަޤާމާގުޅޭ ދާއިރާއެއްގައި6(ހައެއް) އަހަރުދުވަހުގެ ޢަމަލީ ތަޖުރިބާ ލިބިފައިވުން. ނުވަތަ\nސާނަވީ އިމްތިހާނުން2މާއްދާއިން ދަށްވެގެން "ޑީ" ގްރޭޑް ލިބިފައިވުމާއެކު މަޤާމާގުޅޭ ދާއިރާއެއްގައި 10 (ދިހައެއް) އަހަރުދުވަހުގެ ޢަމަލީ ތަޖުރިބާ ލިބިފައިވުން.\nސްޓޫޑިއޯ ވެރިޔާގެ ލަފާގެ މަތިން ޓީވީ ސްޓޭޝަންގެ ހުރިހާ ޓެކްނިކަލް ކަންތައްތައް ބެލެހެއްޓުން\nޓެލެކާސްޓިން، ބްރޯޑްކާސްޓިން އަދި ވެބްކާސްޓިންއަށް ބޭނުންވާނެ އެންމެހާ އިކުއިޕްމަންޓާއި ސެޓަޕް ރާވާ ބަލަހައްޓާ އަދި ދިމާވާ މައްސަލަތައް ހައްލުކުރުން.\nސްޓޫޑިއޯ ހުރިހާ އިކްއިޕްމަންޓްސްއަށް ދިމާވާ މައްސަލަތައް ޙައްލުކުރުން\nމިނިސްޓްރީން ބޭނުންކުރާ ލެޑްވޯލް ޑިސްޕްލޭތަކަށް ދިމާވާ މައްސަލަތައް ހައްލުކުރުމާއި ބެލެހެއްޓުން.\nއާއްމުކޮށް ބޭނުން ކުރަންޖެހޭ އިކްއިޕްމަންޓްސް އަބަދުވެސް ބޭނުން ކުރެވޭ ގޮތައް ރަނގަޅަށް ހުރިތޯ ބަލާ، ކޮންމެވަގުތަކުވެސް ބޭނުން ކުރެވޭ ގޮތައް ބެލެހެއްޓުން\nތަނުން ލިބެންހުރި ވަސީލަތާއި މުވައްޒަފުން ބޭނުން ކޮށްގެން ހައްލުނުކުރެވޭ ނުވަތަ ނުވާވަރުގެ މައްސަލައެއް ނަމަ ވެރިއެއްގެ ލަފާގެ މަތިން ބޭރުން ބަޔަކާ، ނުވަތަ ތަނަކާ ޙަވަލުކޮށްގެން އެކަމެއް ހައްލުކުރުން،\nއަލަށްހޯދާ އިޕްއިޕްމެންޓްސް ލައިވް ނުވަތަ ރެކޯރޑިންއަކަށް ބޭނުން ކުރުމުގެ ކުރިން ހުރިހާ ގޮތަކަށް އެ އިކްއިޕްމެންޓެއް ބަލާ މައްސަލައެއް ދިމާނުވާނެ ގޮތަކަށް އިކްއިޕްމެންޓްސް ބޭނުން ކުރެވޭނެ ގޮތް ހެދުން.\nއިތުރަށް އިކްއިޕްމެންޓްސް ހޯދަން ޖެހިއްޖެ ނަމަ އެއީ ކޮންކަހަލަ ނުވަތަ ކޮން ފެންވަރެއްގެ އެއްޗެއްކަން ދެނެގަތުމަށްފަހު ތަފްސީލާ އެކު ވެރިއަކަށް ހުށައަޅައިގެން އެ އެއްޗެއް ހޯދުން.\nޓެލެކާސްޓިން އަދި ވެބްކާސްޓިން އަށް ބޭނުންވާނެ ފަހުގެ އިކުއިޕްމެންޓްއާއި އާ ޓެކްނޮލޮޖީތައް ހޯދާ ވެރިންނަށް ލަފާ އެރުވުން\nތަޖުރިބާ ލިބިފައިވާ މިންވަރު އަދި އަތޮޅުތެރޭގެ ރަށްރަށަށް ދަތުރުކުރަންޖެހިއްޖެނަމަ، ދަތުރުކުރެވޭނެ ފަރާތެއް ކަމުގައިވުން.\nގުޅާލުމުން 24 ގަޑިއިރު ފޯނަށް ޖަވާބު ދެވޭގޮތަށް ހުރެވޭ މީހެއްކަމުގައި ވުން.\nއޮފީހަށް ކޮންމެ ވަގުތަކުވެސް ނުކުންނަށް ޖެހިއްޖެނަމަ ނުކުމެވޭނެ މީހެއްކަމުގައި ވުން.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އަދި ޕްރެކްޓިކަލް އޮންނާނީ، 2020 ފެބުރުއަރީ 25 އާ 28 އާ ދެމެދު، މިނިސްޓްރީ އޮފް އިސްލާމިކް އެފެއާޒްގައެވެ. ވުމާއެކު، މި ވަޒީފާއަށް ކުރިމަތިލާ ފަރާތްތަކުން، އެ ތާރީޚުތަކުގައި އިންޓަރވިއު އަދި ޕްރެކްޓިކަލްއަށް ހާޒިރުވުމަށް ތައްޔާރުވެގެން ތިބުން އެދެމެވެ.


އަލްފާޟިލާ މަރްޔަމް ވަޙީދާ - ޤައުމީ އިނާމު - ހިތްވަރުދިނުމުގެ ޤައުމީ އިނާމު - 2015 - The President's Office\nޚަބަރާއި މަޢުލޫމާތު ފެތުރުމުގެ ދާއިރާއިން؛ މަޢުލޫމާތު ފެތުރުމާއި ހުށަހެޅުމުގެ ހުނަރުވެރިކަން ކުރިއެރުވުމުގެ ރޮނގުން\nއަލްފާޟިލާ މަރްޔަމް ވަޙީދާ\nމަރްޔަމް ވަޙީދާ އަޅުގަނޑުމެންގެ ތެރެއަށް ތަޢާރުފްވެގެންދިޔައީ، މީގެ 18 އަހަރު ކުރިން ޓެލެވިޜަން މޯލްޑިވްސްގެ އިނގިރޭސި ޚަބަރުކިޔާ [ނިވްސް ކާސްޓަރ]އެއްގެ ގޮތުގައެވެ. މަޤްބޫލު ކޮންމެ ނިއުސް ކާސްޓަރެއްގެ ކިބައިގައި ހުންނަންޖެހޭ މުހިންމު އެއް ސިފައަކީ، ޚަބަރު ކިޔުމުގެ ޚާއްޞަ ވައްޓަފާޅިއެއް ހުރުމެވެ. ހަމައެއާއެކު، އެ ކިޔާ ޚަބަރެއް، އެމީހަކަށް ރަނގަޅަށް އެނގިހުރެ، އަމިއްލަ ނަފްސަށް އިތުބާރާއި ޔަޤީންކަން އޮވެގެން ކިޔުމާއި، ޚާއްޞަކޮށް، ބަސްތަކާއި ލަފްޒުތަކާއި، މީސްމީހުންނާއި ތަންތަނުގެ ނަންތައް، ބެލުންތެރިންނަށް ރަނގަޅަށް އޮޅުންފިލާނޭހެން ކިޔައިދިނުމެވެ. މި ރޮނގުން މަރްޔަމް ވަޙީދާއަކީ، ނަމޫނާ ބޭފުޅެކެވެ. ޑިވެލޮޕްމަންޓް ސްޓަޑީޒުން އިނގިރޭސިވިލާތުގެ ނޮރިޗްގެ ޔުނިވަރސިޓީ އޮފް އީސްޓް އެންގްލިއާ ގައި މާސްޓަރޒްއަށް ކިޔަވައި ވިދާޅުވަމުން ގެންދެވިއިރު، ބީ.ބީ.ސީ. ގައި ޕްރެޒެންޓަރ ޓްރޭނީ ކޯހެއް އޭނާވަނީ ފުރިހަމަކުރައްވާފައެވެ.\nމަރްޔަމް ވަޙީދާގެ ހިތްގައިމު އަޑުން، ކޮންމެ ޕްރޮގްރާމެއްވެސް ހުށަހަޅުއްވައި ދެއްވަމުން ގެންދެވީ ހިތްހެޔޮކަމާއި، ބެލުންތެރިން ޝައުޤުވެރިކުރުވާފަދަ ގޮތަކަށެވެ. އެއީ އޭނާގެ ޚާއްޞަ ސިފައެކެވެ. މި ވޭތުވެދިޔަ އަހަރުތަކުގެ ތެރޭގައި 800 އަށްވުރެ ގިނަ ރިޕޯޓަށް ދިވެހިބަހުންނާއި އިނގިރޭސިބަހުން ވަނީ އަޑު އަޅުއްވައިދެއްވާފައިވެއެވެ. މަރްޔަމް ވަޙީދާއަކީ، އެކިއެކި ޤައުމީ ޖަލްސާތަކުގެ މާސްޓަރ އޮފް ސެރެމަނީކަން ކުރައްވަމުން ގެންދަވާ ކުޅަދާނަ ހުނަރުވެރި ބޭފުޅެކެވެ. އަދި ރާއްޖެއާއި ރާއްޖެއިން ބޭރުގައި ބޭއްވުނު ޖަލްސާތައްވެސް އޭނާވަނީ ހުށަހަޅުއްވައިދެއްވާފައެވެ.\nމޯލްޑިވްސް ނޭޝަނަލް ބްރޯޑްކާސްޓިންގ ކޯޕަރޭޝަންގެ ބޯޑު މެންބަރެއްގެ ޙައިޘިއްޔަތުންވެސް 2008 ން 2012 އަށް އޭނާވަނީ ޚިދުމަތް ކުރައްވާފައެވެ. އޭރު އެމް.އެން.ބީ.ސީ.ގެ ދަށުން ހިންގަމުން ގެންދިޔަ ޤައުމީ ޓީ.ވީ އާއި، ޤައުމީ ރޭޑިއޯގެ ނޫސްވެރިން ތަމްރީނު ކުރަން އެކުލަވައިލެވުނު [މޮޑިއުލް] ފަރުމާކޮށްދެއްވީވެސް އޭނާއެވެ. މީގެއިތުރުން، ޓީ.ވީ.ގެ ޖާނަލިސްޓުން ތަމްރީނު ކުރުމަށް ހިންގަވާ ކޯސްތަކުގައިވެސް އޭނާވަނީ ކިޔަވައިދެއްވާފައެވެ. މިއަދުވެސް އެ މޮޑިއުލްގެ އެހީގައި ނޫސްވެރިން ބިނާކުރެވެމުން އަންނައިރު، މީހުން ބިނާކުރުމުގެ ދާއިރާއިންނާއި، ލީޑަރޝިޕްގެ ދާއިރާގައިވެސް މަރްޔަމް ވަޙީދާ ގެންދަވަނީ މުހިންމު ޚިދުމަތްތަކެއް ކޮށްދެއްވަމުންނެވެ. މީގެއިތުރުން، މީޑިއާގެ ދާއިރާއިން މޯލްޑިވްސް އިންލަންޑް ރެވެނިއު އޮތޯރިޓީ އާއި، މިނިސްޓްރީ އޮފް ހޯމްއެފެއާޒްގެ މުވައްޒަފުންނާއި، އެމް.އެން.ޑީ.އެފް.ގެ [އައްޑަނަ ޓީ.ވީ]ގެ މުވައްޒަފުންވެސް އޭނާ ތަމްރީނު ކޮށްދެއްވާފައިވެއެވެ. އަދި މޯލްޑިވްސް ނޭޝަނަލް ޔުނިވަރސިޓީއިން 2013 ވަނަ އަހަރު ފުރަތަމަ ފަހަރަށް ތަޢާރުފް ކޮށްފައިވާ [އެޑްވާންސް އެންކަރިން އެންޑް ޕްރެޒެންޓިންގ] ކޯހުގެ ސިލަބަހަކީވެސް މަރްޔަމް ވަޙީދާ އެކުލަވައިލެއްވި ސިލަބަހެކެވެ.\nސުނާމީ ކާރިސާއާ ގުޅިގެން ޓީ.ވީ.އެމް. އިން ގެނެސްދިން ޚާއްޞަ ލައިވް ކަވަރޭޖްގައި ވޮލަންޓިއަރ ޖާނަލިސްޓެއްގެ ގޮތުގައި، ރާއްޖޭގެ އެތައް ރަށަކުންނާއި، ސްރީލަންކާގެ ގާލީންވެސް މަރްޔަމް ވަޙީދާ ވަނީ ރިޕޯޓްކޮށްދެއްވާފައެވެ. އެ މުހިއްމު ދަނޑިވަޅުގައި ސީ.އެން.އެން.އިން ފޮނުވި ރާއްޖޭގެ ޙާލަތު ކިޔައިދެމުން ގެންދިޔަ ރިޕޯޓަރަކީވެސް މަރްޔަމް ވަޙީދާއެވެ.\nރާއްޖޭގެ ޕެރަޑައިސް އައިލެންޑް ރިޒޯޓްގައި 2000 ވަނަ އަހަރު ބޭއްވުނު [މިސް ވާރލްޑް] އިވެންޓާއި، ކޮކޯ ޕާމް ބޮޑުހިތި ރިޒޯޓް ގައި ބޭއްވުނު [މިސް ފްރާންސް 2010]ގެ ބީޗްވެއަރ އިވެންޓް ގެނެސްދެއްވާފައި ވަނީވެސް މަރްޔަމް ވަޙީދާއެވެ. ގިނަ އަހަރުތަކެއް ވަންދެން ހުށަހަޅުއްވައިދެއްވި ޓީ.ވީ.އެމް.ގެ [ހޭޔަންބޯ] ޕްރޮގްރާމާއި، ޓީ.ވީ.އެމް.އިން ގެނެސްދިން ފުރަތަމަ ރައްޔިތުންގެ މަޖިލީހުގެ ހަފްތާގެ ޚާއްޞަ ކަވަރޭޖާއި، ޔުނިސެފާއި ޓީ.ވީ.އެމް ގުޅިގެން ގެނެސްދިން [ޗައިލްޑް ޑިވެލޮޕްމަންޓް]އާ ބެހޭ ޕްރޮގްރާމާއި، އަންހެނުންނަށް ޚާއްޞަ ޕްރޮގްރާމް ފަދަ މުހިންމު އެތައް ޕްރޮގްރާމްތަކެއް، ޓީ.ވީ.އެމް.ގެ ސީނިއަރ ޕްރެޒެންޓަރގެ މަޤާމުވެސް ފުރުއްވާފައިވާ މަރްޔަމް ވަޙީދާ ވަނީ ހުށަހަޅުއްވައިދެއްވާފައެވެ. މީގެއިތުރުން، މުނިފޫހިފިލުވުމުގެ ޕްރޮގްރާމްތައްވެސް ފާހަގަކުރެވެއެވެ. 2008 ވަނަ އަހަރުގެ ރިޔާސީ އިންތިޚާބުގެ ލައިވް ކަވަރޭޖާއި 2013 ގައި ބޭއްވުނު ރިޔާސީ އިންތިޚާބުގައި، އެން.ޑީ.ޓީ.ވީ.ގެ ރިޕޯޓަރެއްގެ ގޮތުން މަޢުލޫމާތު ފޯރުކޮށްދެއްވާފައިވެއެވެ.\nމަރްޔަމް ވަޙީދާއަށްވަނީ ބައިނަލްއަޤްވާމީ ޖޭ.ސީ.އައި. އެވޯޑްގެ [ޕާރސަނަލް އިމްޕްރޫވްމަންޓް އެންޑް އެކޮމްޕްލިޝްމަންޓް]ގެ ދާއިރާއިން އެވޯޑް ލިބިވަޑައިގެންފައެވެ. އޭނާގެ އެންމެ ބޮޑު ކާމިޔާބީއަކީ، ޓީ.ވީ.އެމް. ގެ މެނޭޖްމަންޓް ސްޓާފުންނާއި، ކުންފުނިންތަކުން ދީފައިވާ ފުރުޞަތުތަކާއި، އަދި ރާއްޖޭގެ އެކި ކަންކޮޅުތަކުގައި ތިއްބެވި ޓި.ވީ. ބެލުންތެރިންނާއި، މަންމައާއި ބައްޕައާއި، ޢާއިލާގެ ފަރާތުން ދެއްވާފައިވާ ލޯތްބާއި ހިތްވަރެވެ. މަރްޔަމް ވަޙީދާއަކީ، ރާއްޖޭގެ އެންމެ މަޤްބޫލު އެއް ޓީ.ވީ. ޕްރެޒެންޓަރެވެ.


HDFC in 80 million rufiyaa ge bond vihkanee\nއެޗްޑީއެފްސީން 80 މިލިއަން ރުފިޔާގެ ބޮންޑު ވިއްކަނީ\nއެޗްޑީއެފްސީ މިއަދު ބޭއްވި ނޫސްވެރިންގެ ބައްދަލުވުމުގައި މެނޭޖިން ޑިރެކްޓަރު ރަހީމާ ސަލީމް (ވ) ގައި- ފޮޓޯ: މުހައްމަދު އަފްރާހު | އަވަސް\nހައުސިން ޑިވެލޮޕްމަންޓް ފައިނޭންސް ކޯޕަރޭޝަން (އެޗްޑީއެފްސީ) އިން 80 މިލިއަން ރުފިޔާގެ ބޮންޑު ވިއްކަން ހުޅުވާލައިފި އެވެ.\nއެޗްޑީއެފްސީން މިއަދު ބޭއްވި ނޫސްވެރިންގެ ބައްދަލުވުމެއްގައި އެ ކުންފުނީގެ މެނޭޖިން ޑިރެކްޓަރު ރަހީމާ ސަލީމް ވިދާޅުވީ އެ ކުންފުނިން މި ފަހަރު ހުޅުވާލަނީ ރަނގަޅު ފުރުސަތެއް ކަމަށެވެ.\nބޮންޑު ވިއްކަން ތައްޔާރުވުމުގެ ގޮތުން އެޗްޑީއެފްސީން ވަނީ ޕްރޮސްޕެކްޓާސް ހުޅުވާލާފަ އެވެ. ބޮންޑު ވިއްކަން ފަށާނީ މިމަހުގެ 22 ވަނަ ދުވަހު އެވެ. އަދި ވިއްކުން ހުއްޓާލާނެ ތާރީހަކީ ނޮވެމްބަރު 12 ވަނަ ދުވަހު އެވެ.\nއެޗްޑީއެފްސީ އިން މި ފަހަރު ވިއްކަން ހުޅުވާލާފައިވަނީ 80،000 ބޮންޑެވެ. ބޮންޑެއް ވިއްކާ އަގަކީ 1،000ރ. އެވެ. މި ފަހަރުގެ ބޮންޑު ދޫކުރާނީ 10 އަހަރު ދުވަހަށެވެ. އަހަރަކު ދެ ފަހަރު ފައިދާ ބަހާއިރު ބޮންޑު ދޫކުރަނީ ހަތް ޕަސެންޓުގަ އެވެ.\nއެޗްޑީއެފްސީގައި ދިވެހި ސަރުކާރުގެ 49 ޕަސެންޓް ހިއްސާ އާއި އިންޓަނޭޝަނަލް ފައިނޭންސް ކޯޕަރޭޝަން (އައިއެފްސީ) ގެ 18 ޕަސެންޓު ހިއްސާ އަދި އޭޝިއަން ޑިވްލޮޕްމަންޓް ކޯޕަރޭޝަން (އޭޑީބީ) ގެ 18 ޕަސެންޓް ހިއްސާ އާއި އެޗްޑީއެފްސީ އިންވެސްޓްމަންޓް އިންޑިޔާގެ 15 ޕަސެންޓް އޮވެ އެވެ.\nރާއްޖޭގެ ހައުސިން ދާއިރާ އަށް އެންމެ ގިނަ އިން ލޯނު ކުރާ އެއް ކުންފުނި ކަމަށްވާ އެޗްޑީއެފްސީ އިން 2013 ވަނަ އަަހަރާއި 2018 ވަނަ އަހަރު ވެސް ބޮންޑެއް އިޝޫކޮށްފައިވެ އެވެ.


Covid19: Car kunfunithah ventilator ufahddhanee, Fashion Industry mask hadhanee - One Online\nފެޝަން ކުންފުންޏަކުން މާސްކު އުފައްދަނީ --- ފޮޓޯ: ގެޓީ އިމޭޖަސް\nދުނިޔޭގައި ހަލުވި ކަމާއެކު ފެތުރެމުންދާ ވަބާ، ކޮވިޑް19 އާއި ގުޅިގެން އެކި ގައުމުތަކުން އަންނަނީ އެގައުމެއްގެ ސަލާމަތާއި ރައްކާތެރިކަމަށް ހަރުދަނާ ފިޔަވަޅުތައް އަޅަމުންނެވެ.\nގިނަ ގައުމުތައް ލޮކްޑައުންގައިވާއިރު ބައެއް ގައުމުތަކުގައި ވަނީ ކުއްލި ނުރައްކަލުގެ ހާލަތު އިއުލާނުކޮށްފައެވެ. ގައުމުތަކުގެ ފިހާރަތައް ބަންދުކޮށްފައިވާއިރު މެނުފެކްޗަރިންނާއި ޕްރޮޑަކްޝަންތައް ވެސް ވަނީ ހުއްޓިފައެވެ. ބޮޑެތި ކުންފުނިތަކުގައި ރިސޯސް ހުރި ކަމުގައި ވިޔަސް މިވަގުތު އެންމެންގެ ސަމާލުކަން ހުރީ މިވަބާއިން ދުނިޔެ ސަލާމަތްކުރެވޭނެ ގޮތްތައް ހޯދައިދިނުމަށެވެ.\nއެމެރިކާ އަދި ޔޫރަޕުގައި ވަނީ މެޑިކަލް އިކުއިޕްމަންޓަށް ޖެހިފައެވެ. އެގޮތުން ސިއްހީ ބައެއް ފަރާތްތަކުން ބޭނުންކޮށްފައި ހުންނަ މާސްކުވެސް އަލުން ބޭނުން ކުރަން ޖެހޭ ހާލަތަށް ވަނީ ގޮސްފައެވެ.\nއެހެންކަމުން ފެޝަން އިންޑަސްޓްރީގެ ޑިޒައިނަރުންނާއި ލަގްޒަރީ ލޭބަލް ތަކުން އަދި ކާރު އުފައްދާ ފަރާތްތަކުން މިވަނީ މާސްކާއި އެހެނިހެން ޕްރޮޓެކްޓިވް އިކުއިޕްމަންޓުތައް އުފައްދަން ފަށާފައެވެ.\nނިއު ޔޯކުގެ ގަވަރުނަރު ވަނީ ޓުވީޓަރު މެދުވެރިކޮށް ކުންފުނިތަކުން ކްރިއޭޓިވް ވުމަށް އެދިފައެވެ. އަދި ސިއްހީ ފަރާތްތަކަށް ބޭނުންވާ ސަލާމަތީ ސާމާނު ފޯރުކޮށްދެވޭ ފަރާތްތަކުން އެކަން ކޮށްދިނުމަށް އެދިފައެވެ.\nއެކަމަށް އެންމެ ފުރަތަމަ އިސްނެގީ ޑިޒައިނަރު ކްރިސްޓިއާނޯ ސިރިއާނޯއެވެ. ކްރިސްޓިއާނޯ ބުނިގޮތުގައި ސިއްހީ ފަރާތްތަކަށް މާސްކު ބޭނުންކަމުގައި ވާނަމަ އޭނާގެ ޓީމުން އެ މާސްކު އުފައްދާނެއެވެ.\nކްރިސްޓިއާނޯ ވަނީ މާސްކުގެ ޕްރޮޑަކްޝަންގެ ވީޑިއޯވެސް ހިއްސާކޮށްފައެވެ. އެއާއެކު އެހެން ފެޝަން ބްރޭންޑުތަކާއި ޑިޒައިނަރުން ވެސް ވަނީ ސިއްހީ ހިދުމަތްތެރިންނަށް އެހީވުމަށް ބޭނުންވާ ސާމާނު އުފެއްދުމުގެ މަސައްކަތް ފަށާފައެވެ.\nލޭޑީ ގާގާ އަދި މިޝޭލް އޮބާމާ ފަދަ ބޭފުޅުން ސްޓައިލު ކޮށްފައިވާ ޑިޒަރިނަރު ބްރޭންޑަން މެކްސްވެލް ވަނީ ސިއްހީ ފަރާތްތަކަށް ބޭނުންވާ ގައުން ހަދަން ފަށާފައިވާކަން އިއުލާނުކޮށްފައެވެ.\nކާރު އުފައްދާ ކުންފުނި ފޯޑުން ވަނީ ޖެނެރަލް އިލެކްޓްރޯނިކްސް އާއި ތުރީއެމްއާ ގުޅިގެން ވެންޓިލޭޓަރު އުފައްދާ ވާހަކަ އިއުލާނުކޮށްފައެވެ. ހަމަ އެއާއެކު ޓެސްލާއިންވެސް ވަނީ މާސްކު އުފައްދާކަން އިއުލާނު ކޮށްފައެވެ.\nމިއީ މުޅި ދުނިޔެއަށްވެސް ދަތި ވަގުތެކެވެ. އެންމެނެނަށްވެސް ބޭނުން ވަނީ ސަލާމަތާއި ރައްކާތެރިކަމަށް އެޅޭނެ ސާމާނެވެ. ހާއްސަކޮށް ސިއްހީ ފަރާތްތަކަށް އެތަކެތީގެ ބޭނުން އޮތީ ވަރަށް ބޮޑަށް ޖެހިފައެވެ. އެހެންކަމުން ކުންފުނިތަކުން އިސްނަގައިގެން މިތަކެތި އުފައްދަން ފެށުމުން މިއީ ހެޔޮފާލެކެވެ.\nއަލީބާބާގެ ބާނީ އަދި ބިލިޔަނަރު ޖެކްމާވެސް ވަނީ ގިނަ ގައުމުތަކަށް އެހީވުމަށް ބޭނުންވާ ސާމާނުތައް ފޮނުވަން ފަށާފައެވެ.\nދުނިޔޭގައި ކޮވިޑް19 އަށް 425،964 މީހަކު ޕޮޒިޓިވްވެފައިވާއިރު 18957 މީހުން ވަނީ މަރުވެފައެވެ. 109241 މީހުން ވަނީ ބަލިން ފަސޭހަވެފައެވެ.\nމިބަލި ޖެހިގެން ސިއްހީ ގިނަ ހިދުމަތްތެރިންތަކެއް ވެސް މަރުވެފައިވަނީ ބޭނުންވާ ސަލާމަތީ ތަކެތި މަދުވުމުން ރައްކާތެރި ނުވެވުމުން ކަމަށް މީޑިއާ ރިޕޯޓްތައް ބުނެއެވެ.\nގުޅޭ ޓެގު ސިއްހަތު ކާރު ފެޝަން ކޮވިޑް 19


World cup ah Brazil team thahyaaruvun | Mihaaru\nވޯލްޑް ކަޕަށް ބްރެޒިލް ޓީމު ތައްޔާރުވުން\nސޯޗީ، ރަޝިއާ (ޖޫން 12) - ވޯލްޑް ކަޕަށް ތައްޔާރުވުމުގެ ގޮތުން ބްރެޒިލް ޓީމުން ފަރިތަކުރަނީ. --ފޮޓޯ: އޭއެފްޕީ\n13 ޖޫން 2018 - 14:09\nސޯޗީ، ރަޝިއާ (ޖޫން 12) - ވޯލްޑް ކަޕަށް ތައްޔާރުވުމުގެ ގޮތުން ބްރެޒިލުން ބޭއްވި ފަރިތަކުރުމެއްގައި އެ ޓީމުގެ ކުޅުންތެރިން ސަމާސާކޮށްލަނީ: ބްރެޒިލަކީ މުބާރާތުގެ ފޭވަރިޓެއް. --ފޮޓޯ: އޭއެފްޕީ\nސޯޗީ، ރަޝިއާ (ޖޫން 12) - ވޯލްޑް ކަޕަށް ތައްޔާރުވުމުގެ ގޮތުން ބްރެޒިލުން ބޭއްވި ފަރިތަކުރުމެއްގެ ތެރެއިން އެ ޓީމުގެ ކަސެމިރޯއާ އެކު ސަޕޯޓަރަކު ފޮޓޯއެއް ނަގަނީ: ބްރެޒިލަކީ މުބާރާތުގެ ފޭވަރިޓެއް. --ފޮޓޯ: އޭއެފްޕީ\nސޯޗީ، ރަޝިއާ (ޖޫން 12) - ވޯލްޑް ކަޕަށް ތައްޔާރުވުމުގެ ގޮތުން ބްރެޒިލުން ބޭއްވި ފަރިތަކުރުމެއްގައި އެ ޓީމުގެ މިރާންޑާ (ކ) އާއި ކަސެމިރޯ ސްޓްރެޗްކުރަނީ: ބްރެޒިލަކީ މުބާރާތުގެ ފޭވަރިޓެއް. --ފޮޓޯ: އޭއެފްޕީ\nސޯޗީ، ރަޝިއާ (ޖޫން 12) - ވޯލްޑް ކަޕަށް ތައްޔާރުވުމުގެ ގޮތުން ބްރެޒިލުން ބޭއްވި ފަރިތަކުރުމެއްގައި އެ ޓީމުގެ އިތުބާރު ޑިފެންޑަރު ތިއާގޯ ސިލްވާ ބޯޅަ ކޮންޓްރޯލްކުރަނީ: ބްރެޒިލަކީ މުބާރާތުގެ ފޭވަރިޓެއް. --ފޮޓޯ: އޭއެފްޕީ\nސޯޗީ، ރަޝިއާ (ޖޫން 12) - ވޯލްޑް ކަޕަށް ތައްޔާރުވުމުގެ ގޮތުން ބްރެޒިލުން ބޭއްވި ފަރިތަކުރުމެއްގެ ތެރެއިން އެ ޓީމުގެ ކުޅުންތެރިން ފިލިއްޕޭ ކުޓީނިއޯގެ އުފަންދުވަސް ފާހަގަކުރަން އޭނާ ގަޔަށް ބިސް ޖަހައި ފުށް އަޅަނީ: ބްރެޒިލަކީ މުބާރާތުގެ ފޭވަރިޓެއް. --ފޮޓޯ: އޭއެފްޕީ\nސޯޗީ، ރަޝިއާ (ޖޫން 12) - ވޯލްޑް ކަޕަށް ތައްޔާރުވުމުގެ ގޮތުން ބްރެޒިލުން ބޭއްވި ފަރިތަކުރުމެއްގެ ތެރެއިން އެ ޓީމުގެ ކުޅުންތެރިން ފިލިއްޕޭ ކުޓީނިއޯގެ އުފަންދުވަސް ފާހަގަކުރުމަށް ކުޅުންތެރިން ބިހާއި ފުށް ޖަހަނީ: ބްރެޒިލަކީ މުބާރާތުގެ ފޭވަރިޓެއް. --ފޮޓޯ: އޭއެފްޕީ\nސޯޗީ، ރަޝިއާ (ޖޫން 12) - ވޯލްޑް ކަޕަށް ތައްޔާރުވުމުގެ ގޮތުން ބްރެޒިލުން ބޭއްވި ފަރިތަކުރުމެއް ބަލާލުމަށް ދަނޑަށް މީހުން އެއްވެފައި: ބްރެޒިލަކީ މުބާރާތުގެ ފޭވަރިޓެއް. --ފޮޓޯ: އޭއެފްޕީ\nސޯޗީ، ރަޝިއާ (ޖޫން 12) - ވޯލްޑް ކަޕަށް ތައްޔާރުވުމުގެ ގޮތުން ބްރެޒިލުން ބޭއްވި ފަރިތަކުރުމެއްގައި އެ ޓީމުގެ ޑަނީލޯ ބޯޅަ ކޮންޓްރޯލްކުރާއިރު ފިލިއްޕޭ ކުޓީނިއޯ ފަހަތުގައި: ބްރެޒިލަކީ މުބާރާތުގެ ފޭވަރިޓެއް. --ފޮޓޯ: އޭއެފްޕީ\nސޯޗީ، ރަޝިއާ (ޖޫން 12) - ވޯލްޑް ކަޕަށް ތައްޔާރުވުމުގެ ގޮތުން ބްރެޒިލުން ބޭއްވި ފަރިތަކުރުމެއްގެ ތެރެއިން އެ ޓީމުގެ ނޭމާގެ ސަޕޯޓަރުންނަށް ހަނާ އަޅަނީ: ބްރެޒިލަކީ މުބާރާތުގެ ފޭވަރިޓެއް. --ފޮޓޯ: އޭއެފްޕީ\nސޯޗީ، ރަޝިއާ (ޖޫން 12) - ވޯލްޑް ކަޕަށް ތައްޔާރުވުމުގެ ގޮތުން ބްރެޒިލުން ބޭއްވި ފަރިތަކުރުމެއްގެ ތެރެއިން އެ ޓީމުގެ ނޭމާގެ ފޮޓޯ ސަޕޯޓަރުން ނަގަނީ: ބްރެޒިލަކީ މުބާރާތުގެ ފޭވަރިޓެއް. --ފޮޓޯ: އޭއެފްޕީ\nމޮސްކޯ (ޖުލައި 17) - ވޯލްޑް ކަޕް ފައިނަލް މެޗު ކުޅެމުން ދަނިކޮށް ދަނޑަށް އެރި ރަޝިޔާގެ އެކްޓިވިސްޓް ގްރޫޕަށް ނިސްބަތްވާ ހަތަރު މީހުން 15 ދުވަހަށް ޖަލަށްލާން ހުކުމް ކޮށްފި އެވެ.\nސޯޗީ (ޖުލައި 8) - މެޗުގެ ފުރިހަމަ ވަގުތާއި އިތުރު ވަގުތުގައި ވެސް ނަތީޖާ...\nސޯޗީ، ރަޝިއާ (ޖޫން 8) – ޖެހިޖެހިގެން ދެ މެޗުގައި އިތުރު ވަގުތު ކުޅެން ޖެހުނު...\nބީނޯސް އޭރީޒް، އާޖެންޓީނާ (ޖުލައި 16) - މި ފަހަރުގެ ވޯލްޑް ކަޕްގައި އާޖެންޓީނާގެ...


Ingireysi Dhevana Division Ge Derby Countyge Coach Akah Rooney - Vaguthu\nއިނގިރޭސި ދެވަނަ ޑިވިޝަންގެ ކުލަބެއް ކަމަށްވާ ޑާބީ ކައުންޓީގެ ކޯޗުގެ ޒިންމާއާއި ވޭން ރޫނީ ހަވާލުވެފައިވާކަމަށް ރިޕޯޓުތައް ބުނެފިއެވެ.\nކުޅުންތެރިއެއްގެ އިތުރުން ކޯޗުކަމުގެ މަޤާމުގައި ހުރި ރޫނީއަށް ކޯޗުކަމުގެ މަޤާމުގައި ހުރި ރޫނީއަށް ޓީމުގެ ހެޑް ކޯޗުކަމުގެ މަޤާމު ވަގުތީގޮތުން ލިބުނީ އެ މަޤާމުގައި ހުރި ނެދަލެންޑްސްގެ ފިލިޕް ކޮކޫ ވަކިކުރުމާ ގުޅިގެންނެވެ. އޭނާ މަޤާމުން ވަކިކުރީ ނަތީޖާ ދަށްވުމާއި ގުޅިގެންނެވެ.\nޑާބީ ކައުންޓީގެ ކޯޗުކަމުން އުމުރުން 50 އަހަރުގެ ކޮކޫ ވަކިކޮށްފައިވަނީ ނަތީޖާ ދަށްވުމާއި ގުޅިގެންނެވެ. އަދި ތަކުރާރުކޮށް ފުރުސަތު ދިނުމުންވެސް ޓީމުގެ ނަތީޖާއަށް އެދެވޭ ބަދަލެއް ނައުމާއި ގުޅިގެންނެވެ.\nއުމުރުން 35 އަހަރުގެ ރޫނީ އެ ޓީމާއި ގުޅިފައިވަނީ މިއަހަރުގެ ޖެނުއަރީގައެވެ. އޭނާ ގުޅިފައިވަނީ ކުޅުންތެރިއެއް، އަދި ކޯޗެއްގެ ހައިސިއްޔަތުން ދެ ޒިންމާ އަދާކުރާ ގޮތަށެވެ. މިއީ 18 މަސްދުވަހުގެ އެއްބަސްވުމެކެވެ. ރޫނީ ޑާބީއާއެކު ކޯޗެއްގެ ގޮތުގައި ނުކުންނާނެ ފުރަތަމަ މެޗަކީ އަންނަ ހޮނިހިރު ދުވަހު ބްރިސްޓޯލް ސިޓީއާ ދެކޮޅަށް ކުޅޭ މެޗެވެ.\nޔުނައިޓެޑުގެ ތާރީޚުގައި އެ ޓީމަށް އެންމެ ގިނަ ލަނޑު ޖެހި ކުޅުންތެރިޔާގެ ރިކޯޑުވެސް އޮންނަ ރޫނީގެ ކެރިއަރު ފަށާފައިވަނީ 2002 ވަނަ އަހަރު އެވަޓަންއިންނެވެ. ޔުނައިޓެޑުގައި އޭނާ އެންމެ ބޮޑަށް ވިދާލާފައިވަނީ 2004 އާއި 2017 އާއި ދެމެދުގައެވެ. އޭގެފަހުން ރޫނީގެ ފޯމު ދަށްވާކަމަށް ބުނެ ޔުނައިޓެޑުން ރޫނީއާއި ވާހަދެއްކުމަށްފަހު ކޮންޓްރެކްޓް އިތުރަށް އާނުކުރަން ނިންމީއެވެ.


20 އޮގަސްޓް 2018، ރިފަރެންސް: PR-2018-74\nބަރަކާތްތެރި އަޟްޙާ ޢީދުގެ މުނާސަބަތުގައި، ދިވެހިރާއްޖޭގެ ލޮބުވެތި އުޚުތުންނަށާއި އަޚުންނަށް އިޚްލާޞްތެރިކަމާއެކު ތަހުނިޔާއާއި ހެޔޮއެދުންތައް ފޮނުވުމަކީ، އަޅުގަނޑަށް ލިބޭ ވަރަށް ބޮޑު އުފަލެކެވެ. މި ތަހުނިޔާގައި، މިއަހަރު ރާއްޖެއިން ޙައްޖަށް ވަޑައިގެން ތިއްބެވި އެންމެހައި ބޭފުޅުން އަޅުގަނޑު ޝާމިލު ކުރަމެވެ. އަދި މި ފުރްޞަތުގައި މުޅި އިސްލާމީ އުންމަތަށްވެސް މި ޢީދުގެ ހެޔޮއެދުންތަކާއި ތަހުނިޔާ ފޮނުވުމަކީވެސް، އަޅުގަނޑަށް ލިބޭ ނުހަނު ބޮޑު އުފަލެއްމެއެވެ.\nއަޟުޙާ ޢީދުގެ މުނާސަބަތަކީ، މުސްލިމުންގެ މެދުގައި ހިތްހެޔޮކަމާއި އުފާވެރިކަމުގެ ޝުޢޫރުތައް ފާޅުކުރުމުގެ މުނާސަބަތެކެވެ. ހަަމައެހެންމެ، އަޅުގަނޑުމެންގެ މެދުގައި އޮތް އެއްބަނޑުއެއްބަފާކަމާއި، އަޚުވަންތަކަމުގެ ގުޅުން ޤާއިމުކޮށް ދެމެހެއްޓުމުގެ މުހިއްމުކަން އަޅުގަނޑުމެންގެ ހިތްތަކަށް ގެނެސްދޭ އުފާވެރި މުނާސަބަތެއްވެސްމެއެވެ.\nއިސްލާމްދީން އެއްބައިވަންތަކަމަށް ބާރުއަޅައި ގޮވާލާ މިންވަރު، ޙައްޖުގެ މަތިވެރި މަނާސިކުން އަޅުގަނޑުމެންނަށް އެނގިގެންދެއެވެ. އެހެންކަމުން، އަޅުގަނޑުމެންގެ މެދުގައި އެއްބައިވަންތަކަމާއި އެކުވެރިކަމުގެ ގުޅުން އިތުރަށް ވަރުގަދަކޮށް، އެއްބައެއްވަންތަ ބައެއްގެ ގޮތުގައި ކުރިއަށް ދިޔުމުގެ މަތިވެރި ޢަޒުމް އާކުރެއްވުމަށް މި މުނާސަބަތުގައި ރާއްޖޭގެ ލޮބުވެތި ރައްޔިތުންނަށް އަޅުގަނޑު އިލްތިމާސްކުރަމެވެ.\nއަޅުގަނޑުގެ އިޚުލާޞްތެރި ދުޢާއަކީ، މި ޢީދުގެ ބަރަކާތްތެރި ދުވަސްތަކަކީ، ރާއްޖޭގެ ލޮބުވެތި ރައްޔިތުންނަށް ހިތްހަމަޖެހުމާއި އުފާވެރި ދުވަސްތަކެއް ކަމުގައި اللّـه سبحـانـه وتعـالٰى ލެއްވުމެވެ. ރާއްޖޭގައި އަބަދުވެސް ހަމަޖެހުމާއި އަމަންއަމާންކަން ޤާއިމުކޮށްދެއްވައި، ރާއްޖޭގެ ތަރައްޤީއަށް ކުރަމުންމިދާ ހަލުވި މަސައްކަތްތަކުގައި އެކަލާނގެ ބަރަކާތް ލެއްވުމެވެ.


Viheumun libey chuttee6mahah ithuru koffi | Mihaaru\nމި އަހަރުގެ ބައިނަލްއަގްވާމީ ދުވަހުގެ މުނާސަބަތުގައި މާފުށީގައި މިއަދު ބޭއްވި ޖަލްސާގައި ރައީސް އިބްރާހިމް މުހައްމަދު ސޯލިހް ވާހަކަފުޅު ދައްކަވަނީ.---ފޮޓޯ: އަހުމަދު ނިޝާތު/މިހާރު\n07 މާޗް 2019 - 11:48 90 comments\nއެކަން އިއުލާން ކޮށްދެއްވީ، މި އަހަރުގެ ބައިނަލްއަގްވާމީ އަންހެނުންގެ ދުވަސް ފާހަގަކުރަން ކ. މާފުށީގައި ބޭއްވި ޖަލްސާގައި ވާހަކަފުޅު ދައްކަވަމުން ރައީސް އިބްރާހިމް މުހައްމަދު ސޯލިހެވެ. އެމަނިކުފާނު ވިދާޅުވީ ވިހެއުމުން އަންހެނުންނަށް މުސާރައާ އެކު ހަ މަސް ދުވަހުގެ ޗުއްޓީ މިއަދުން ފެށިގެން ލިބޭނެ ކަމަށެވެ.\nވިހެއުމާ ގުޅިގެން މިހާރު ލިބެނީ ތިން މަހުގެ މެޓާނިޓީ ލީވެކެވެ. ފިރިންނަށް ޗުއްޓީގެ ގޮތުގައި މިހާތަނަށް ލިބެނީ އެންމެ ތިން ދުވަސް ކަމަށް ވީ ނަމަވެސް މިއަދުން ފެށިގެން އެ މުއްދަތު ވެސް ވަނީ އެއް މަހަށް އިތުރުކޮށްދީފަ އެވެ.\nސިވިލް ސަރވިސްގަ ވަޒީފާ އަދާކުރާ އަންހެން މުވައްޒަފުންނަށް މިއަދުން ފެށިގެން، ވިހެއުމާ ގުޅިގެން މުސާރައާއެކު6މަސްދުވަހުގެ މެޓަރނިޓީ ލީވް އަދި ބައްޕައިންނަށް މުސާރައާއެކު 1 މަސްދުވަހުގެ ޕެޓާނިޓީ ލީވް ލިބޭ ގޮތަށް އަޅުގަނޑު މިއަދު ހަމަޖައްސައިފިން.\n— Ibrahim Mohamed Solih (@ibusolih) March 7, 2019\nރައީސް އިބްރާހިމް މުހައްމަދު ސޯލިހްގެ ޓުވީޓު\nމެޓާނިޓީ ލީވްގެ މުއްދަތުގެ އިތުރުކުރުމަކީ މި ސަރުކާރުގެ ފުރަތަމަ 100 ދުވަހުގެ ތެރޭގައި ކުރަން ހަމަޖައްސާފައިވާ ކަމެކެވެ.\nމިއަދުގެ ރަސްމިއްޔާތުގައި ވާހަކަފުޅު ދައްކަވަމުން ރައީސް އިބްރާހިމް މުހައްމަދު ސޯލިހް ވިދާޅުވީ، އަންހެނުން ބާރުވެރިކޮށް މުޖުތަމައުގައި ހައްގު މަގާމަށް އެ މީހުން ގެންގޮސް ދިނުމަކީ އެންމެންގެ ވާޖިބެއް ކަމަށެވެ. އަދި އަންހެނުންގެ ހާލަތު، އެ އަށް ވުރެ މަތީ މަރުހަލާ އަކަށް ގެންދެވޭނީ އަންހެނުން ބާރުވެރިކޮށްގެން ކަމަށް އެމަނިކުފާނު ވިދާޅުވި އެވެ.\nއިތުރު ލިޔުންތައް އަންހެނުންގެ ހައްގުތައް ރައީސް އިބްރާހިމް މުހައްމަދު ސޯލިހް ސަރުކާރުގެ ފުރަތަމަ 100 ދުވަސް އަންހެނުން ބާރުވެރިކުރުން ސަރުކާރު ސިވިލް ސާވިސް ސިވިލް ސާވަންޓުން


Dhiraagu TV ge hidhumathaai high speed fiber ge hidhumaiy hd.nolhivaramah - vNews.mv\nދިރާގު ޓީވީގެ ހިދުމަތާއި ހައިސްޕީޑް ފައިބާގެ ހިދުމަތް ނޮޅިވަރަމަށް\nޠާހިރާ އަޒްހާރު 06 December 2018, 14:06\nދިރާގުން ފޯރުކޮށްދެމުންދާ ޑިޖިޓަލް ހިދުމަތްތައް އިތުރަށް ފުޅާކޮށް ތަރައްގީކުރުމުގެ ގޮތުން ހދ. ނޮޅިވަރަމުގައި ދިރާގު ޓީވީގެ ހިދުމަތާއެކު ދިރާގުގެ ހައިސްޕީޑް ފައިބާގެ ހިދުމަތް މިއަދު ރަސްމީކޮށް ދޭން ފަށައިފި އެވެ.\nދިރާގުން ބުނީ ފައިބަ ބްރޯޑްބޭންޑްގެ ހިދުމަތް ވަރަށް ކުރު މުއްދަތެއްގައި މުޅި ރާއްޖޭއަށް ފުޅާކުރުމުގެ މަސައްކަތް ދަނީ ކުރަމުން ކަމަށެވެ. 2016 ވަނަ އަހަރު ފެށި މި މަސައްކަތުން މިހާތަނަށް ރާއްޖޭގެ އާބާދީގެ 70 އިންސައްތަ އަށް މިހާރު ދިރާގު ހައިސްޕީޑް ފައިބަ އިންޓަނެޓްގެ ހިދުމަތް ވަނީ ފޯރުކޮށްދީފަ އެވެ. އެއީ މާލެ، ވިލިމާލެ އަދި ހުޅުމާލެގެ އިތުރުން 49 އެހެން ރަށެކެވެ.\nބްރޯޑްބޭންޑް ޚިދުމަތް ފޯރުކޮށްދިނުމަށް ބޭނުންކުރެވޭ އެންމެ ފަހުގެ ޓެކްނޮލޮޖީ އަކީ ފައިބަ ބްރޯޑްބޭންޑް ކަމަށް ވުމާއެކު ރާއްޖޭގައި މިހާރު އެންމެ ހަލުވިކޮށް ދެވިގެންދާ ހިދުމަތަކީ ދިރާގު ފައިބަ ބްރޯޑްބޭންޑްގެ ހިދުމަތެވެ. މިހިދުމަތުގައި 100 އެމްބީޕީއެސް އަދި އެންމެ ބޮޑު އެލަވަންސް ކަމުގައިވާ އެއް ޓީބީގެ ޕެކޭޖެއް އެކުލެވިގެންވެ އެވެ. މިހާރު ހދ. ނޮޅިވަރަމުގެ ގޭބިސީތަކަށާއި ވިޔަފާރިތަކަށް މި ހިދުމަތް ފުރިހަމައަށް ލިބެމުންދާނެ ކަމަށްވެސް ބުނެ އެވެ.\nމީގެ އިތުރުން މިދިޔަ ނޮވެމްބަރު މަހު ފިކްސްޑް ބްރޯޑްބޭންޑް ޕްރޮމޯޝަނެއްވެސް ދިރާގުން ވަނީ ފަށާފަ އެވެ. މި ޕްރޮމޯޝަނުގެ ދަށުން ގޭގެއަށް ފައިބަ ކަނެކްޝަން ހިލޭ ގުޅައިދިނުމުގެ އިތުރުން ތިން މަސްދުވަސް ވަންދެން ނަގާ ކޮންމެ ފައިބަ ބްރޯޑްބޭންޑް ކަނެކްޝަނަކަށް މަހުފީގެ ގޮތުގައި ދައްކާ އަދަދުން 25 އިންސައްތަ ޑިސްކައުންޓް ލިބޭނެކަމަށް ވެސް މައުލޫމާތު ލިބިފައިވެ އެވެ.


Trump ge nimmumun Gudhus ge hageegathah badhaleh nannaane: Palestine | Mihaaru\nފަލަސްތީނުގެ ރައީސް މަހްމޫދު އައްބާސް: އެމެރިކާ އިން ވަނީ އިޒްރޭލަށް ހަދިޔާއެއް ދީފައި. --ފޮޓޯ:އޭއެފްޕީ\nޓްރަމްޕުގެ ނިންމުމުން ގުދުސްގެ ހަގީގަތަށް ބަދަލެއް ނާންނާނެ: ފަލަސްތީން\n07 ޑިސެމްބަރ 2017 - 10:532comments\nގުދުސް (ޑިސެމްބަރު 7) - ގުދުސް އަކީ އިޒްރޭލުގެ ވެރިރަށް ކަމަށް އެމެރިކާ އިން ބަލައިގެންފި ކަމަށް ރައީސް ޑޮނަލްޑް ޓްރަމްޕް އިއުލާން ކުރެއްވި ނަމަވެސް ގުދުސްގެ ހަގީގަށް ބަދަލެއް ނާންނެ ކަމަށާއި އިޒްރޭލުގެ ވެރިރަށަށް ގުދުސްވާނެ ގާނޫނީ އެއްވެސް ހަމައެއް ނެތް ކަމަށް ފަލަސްތީނުގެ ރައީސް މަހްމޫދު އައްބާސް ވިދާޅުވެއްޖެ އެވެ.\nގުދުސް އަކީ ދާއިމަށް ފަލަސްތީނުގެ ވެރިރަށް ކަމަށާއި އެ ނިންމުމަށް އެމެރިކާ އަށް ބަދަލެއް ނުގެނޭވެ ކަމަށް އައްބާސް ވަނީ ވިދާޅުވެފަ އެވެ. އަދި އިޒްރޭލާއި ފަލަސްތީނުގެ މަޝްވަރާތަކުގައި މެދުވެރިއެއްގެ ރޯލު އަދާކުރުމުގެ ހައިސިއްޔަތު އެމެރިކާ އަށް މިހާރު ގެއްލިއްޖެ ކަމަށް ވެސް އައްބާސް ވިދާޅުވި އެވެ.\nޓްރަމްޕް ރޭ ވަނީ ގުދުސް އަކީ އިޒްރޭލުގެ ވެރިރަށް ކަމަށް އެމެރިކާ އިން ބަލައިގެންފިކަން އިއުލާން ކުރައްވާ، ތެލް އަވީވުގައި ހުރި އެމެރިކާ އެމްބަސީ ގުދުސް އަށް ބަދަލު ކުރުމުގެ މަސައްކަތް ފައްޓަވާނެ ކަމަށް ވިދާޅުވެފަ އެވެ.\n"އެއީ އެމެރިކާ އިން އިޒްރޭލަށް ދިން ހަދިޔާއެއް،" ޓީވީ މެދުވެރި ކުރައްވާ އައްބާސް ވިދާޅުވި އެވެ. "ޓްރަމްޕުގެ ނިންމުމުގެ ސަބަބުން ފަލަސްތީނުގެ ބިންތައް ހިފަން އިޒްރޭލަށް އިތުރަށް ހިތްވަރު ލިބިގެން ދާނެ."\nޓްރަމްޕުގެ ނިންމުމަށް ހިތްހަމަ ނުޖެހުން ފާޅު ކުރުމަށް ފަލަސްތީނުގެ ލީޑަރު ވަނީ ތިން ދުވަހުގެ މުއްދަތަށް މުޒާހަރާ ކުރަން ގޮވާލައިފަ އެވެ.\nއިޒްރޭލުން އިރުމަތީ ގުދުސް ހިފީ 1967 ވަނަ އަހަރު ކުރި ހަނގުރާމައިގަ އެވެ. ގުދުސްގެ ހުޅަނގުގެ ސަރަހައްދުތައް އިޒްރޭލުން ވަނީ 1948 ވަނަ އަހަރުގެ އަރަބި-އިޒްރޭލް ހަނގުރާމައިގައި ހިފައިފަ އެވެ.\nފަލަސްތީން ލިބަރޭޝަން އޮގަނައިޒޭޝަން (ޕީއެލްއޯ) ގެ ސެކްރެޓަރީ ޖެނެރަލް ސާއިބު އުރައިގާތު ވިދާޅުވީ އިޒްރޭލާއި ފަލަސްތީނުގެ ސުލްހަ އަށް އޮތް އެންމެ ކުޑަ އުއްމީދު ވެސް ޓްރަމްޕް ނެތިކޮށްލައިފި ކަމަށެވެ.\nއުރައިގާތު ވިދާޅުވީ ގުދުސް އަކީ ވެރިރަށުގެ ގޮތުގައި ނުހިމެނޭ ފަލަސްތީނުގެ މިނިވަން ދައުލަތެއްގެ މާނައެއް ނެތް ކަމަށެވެ. އަދި ފަލަސްތީނު މީހުންނަށް މިހާރު އޮތް ހަމައެކަނި ކަމަކީ ހަމަހަމަ ހައްގުތަކަށް މަސައްކަތް ކުރުން ކަމަށް ވެސް ވިދާޅުވި އެވެ.\n"މިއީ އެމެރިކާގެ ތާރީޚުގައި ވެސް ރައީސަކު ނެންގެވި އެންމެ ނުރައްކާ ނިންމެވުން،" އުރައިގާތު ވިދާޅުވި އެވެ.


SunOnline: Apple Event: Aa iPad aai gadi adhi iOS14\nއަހުމަދު ޖައިޝަން 16 Sep 2020, 09:46\nއެޕަލްގެ އާ ޕްރޮޑަކްޓްތައް ދައްކާލުމަށް "ޓައިމް ފްލައިސް"ގެ ނަމުގައި ބޭއްވި އިވެންޓުގައި އާ އައިޕެޑްއާއި އެޕަލް ވޮޗްގެ އިތުރުން އެހެން ޕްރޮޑަކްޓްތައް ދައްކާލައިފިއެވެ.\nގިނަ ބަޔަކު އިންތިޒާރު ކުރަމުންދިޔަ އާ އައިފޯން ރޭގެ އިވެންޓުގައި ދައްކާލާފައި ނުވި ނަމަވެސް އެ އިވެންޓުގައި ވަނީ ގިނަ ޕްރޮޑަކްޓްތަކެއް ދައްކާލާފައެވެ.\nއާ އައިޕެޑް އެއާ ލައިންއަޕް\nއައިޕެޑް ޕްރޯ ޑިޒައިންގެ އައިޕެޑް އެއާއެއް!\nއެޕަލްގެ އެންމެ ޕްރީމިއަމް އައިޕެޑް ކަމަށްވާ "އައިޕެޑް ޕްރޯ"އާ އެއްގޮތަށް އެކުންފުނީގެ "އައިޕެޑް އެއާ"ގެ ޑިޒައިން ބަދަލުކޮށް އާ އައިޕެޑް ދައްކާލައިފި އެވެ. އައިޕެޑް އެއާއަކީ އެޕަލް ކުންފުނީގެ މިޑްރޭންޖް ލެވެލްގެ އައިޕެޑެވެ.\nއެޕަލް އިން ބުނަނީ އެ އައިޕެޑް އަކީވެސް ވަރަށް ވަރުގަދަ އައިޕެޑަކަށް ވާނެ ކަމަށެވެ.\nކުރީގެ ފޯމް ފެކްޓާގައި ބެޒެލްތައް ކުޑަކޮށް އާ އައިޕެޑްގެ ޑިސްޕްލޭ މިހާރު އިންނާނީ ބޮޑުކޮށްފައި ކަަމަށް އެޕަލްއިން ބުނެއެވެ. އެޕަލްއިން ބުނާގޮތޮގައި އެ އައިޕެޑް 599 ޑޮލަރަށް ގަންނަން ލިބޭނެ އެވެ.\nއޭގެއިތުރުން އެންޓްރީ ލެވެލްގެ އައިޕެޑްއެއްވެސް ވަނީ ރޭގައި ދައްކާލާފައި. އެ ވިއްކަން ފަށާ އަގަކީ 299 ޑޮލަރެވެ.\nއާ އެޕަލް ވޮޗްއިން ލޭގެ އޮކްސިޖަން ލެވެލް ބެލޭނެ\nއެޕަލް އިން ރޭގެ އިވެންޓުގައި ވަނީ އެކުންފުނީގެ ސްމާޓްވޮޗް ސީރީޒްްގެ އެންމެ ފަހުގެ ޖެނެރޭޝަން ގަޑި އެޕަލް ވޮޗް6ދައްކާލާފައެވެ.\nކުރިއެކޭވެސް އެއްގޮތަށް ޑިޒައިން ބަހައްޓާފައިވާ ސްމާޓްވޮޗްގެ އިންޓާނަލްސް އަށް ވަނީ ބޮޑެތި ބަދަލު ގެނެސްފައެވެ. އެގޮތުން މިއަހަރުގެ ގަޑީގައި އެންމެ ފާހަގަކުރެވޭ ކަމަކީ އެ ގަޑީން އިންސާނާގެ ލޭގެ އޮކްސިޖަން ހުރި މިންވަރު މޮނިޓާ ކުރެވުމެވެ.\nއޭގެ އިތުރުން އަލަށް ތައާރަފުކުރި ގަޑިއަށް ބޭނުންވާ ކަމަރުތަކަށްވެސް އާ ވައްތަރެއްގެ ކަމަރުތަކެއް އެޕަލްއިން ވަނީ ލޯންޗުކޮށްފައެވެ. "ސޯލޯ ލޫޕް" ކިޔާ ކަމަަރުތަކަކީ ދެމޭ ސިލިކޯން އިން ތައްޔާރުކޮށްފައިވާ ކަމަރުތަކަކެވެ. އެ ގަޑި ގަންނަން ލިބޭނީ 399 ޑޮލަރުން ފެށިގެންނެވެ.\nއައިއޯއެސް 14 މިއަދު ރިލީޒްކުރާނެ\nއެޕަލްގެ އައިފޯނުތަކަށް ހާއްސަ އޮޕަރޭޓިން ސިސްޓަމް ކަމަށްވާ "އައިއޯއެސް14"ގެ އެންމެ ފަހުގެ ބިލްޑް ވަނީ ރޭގައި ދައްކާލާފައެވެ.\nމީގެކުރީން ޕްރިވިއު ބިލްޑްތައް ރިލީޒްކޮށްފައިވާއިރު ސިސްޓަމް ސްޓޭބަލްކޮށް އާ އައިއޯއެސް މިއަދު ރިލީޒްކުރާނެ ކަމަށް އެޕަލް އިން ވަނީ ބުނެފައެވެ.\nއައިއޯއެސް 14 އާއެކު ތަފާތު އާ ފީޗާތައް ލިބޭނެއެވެ. އޭގެތެރޭގައި ވިޖެޓް ފަދަ ޓައިލްތަކާއި ޕިކްޗާ އޮން ޕިކްޗާ ހިދުމަތް ހިމެނެއެވެ.\nއެޕަލް ސަބްސްކްރިޕްޝަން ބަންޑްލް އެޕަލް ވަން\nއެޕަލް "ވަން" އާއެކު ހުރިހާ ހިދުމަތެއް އެކީގައި ބަންޑަލްކޮށް!\nއެޕަލް އިން ވަނީ އެކުންފުނީގެ ހުރިހާ ސަބްސްކްރިޕްޝަން ހިދުމަތްތަކެއް އެއް ބަންޑަލްއެއްގެ ގޮތުގައި ވިއްކުމަށް "ވަން"ގެ ނަމުގައި ހާއްސަ ސާވިސްއެއް ލޯންޗުކޮށްފައެވެ.\nއެ ސާވިސްގައި އެޕަލް މިއުޒިކްއާއި އެޕަލް ޓީވީ ޕްލަސްއާއި އެޕަލް އާކޭޑްގެ އިތުރުން އެޕަލް އައިކްލައުޑް ސްޓޯރޭޖް ހިމެނެއެވެ. އެގޮތުން އެ ހިދުމަތް ވިއްކަން ފަށާ އަގަކީ 14.95 ޑޮލަރެވެ. އެ ހިދުމަތާއެކު އެޕަލްގެ އައިކްލައުޑްގެ 50 ޖީބީ ލިބިގެންދާނެކަމަށް އެޕަލްއިން ބުނެއެވެ.\nއެ ހިދުމަތުގެ ބައެއް އިންޑިއާއަށް ހާއްސަކޮށްގެން ނެރުމަށްވެސް ވަނީ ހަމަޖެހިފައެވެ. އެގޮތުން އިންޑިއާގެ 195 ރުޕީސްއަށް އެޕަލް ވަން ލިބޭނެއެވެ. އެ އަގަކީ ހަމައެކަނި އިންޑިއާއަށް ހާއްސަކޮށްފައިވާ އަގެއް ކަމަށް އެޕަލް އިން ބުނެއެވެ.\nއާ އައިފޯންގައި 120 ހާޓްސްގެ ޑިސްޕްލޭއެއް


Pension faisaa beynunkurumuge gvaidhu hedhumuge masahkah kuriyah ebadhey- pension Office\nމިރޭ އިތުރުކުރި 1.7 ބިލިއަނާ އެއްކޮށް ދައުލަތުގެ ބަޖެޓު 32 ބިލިއަނަށް\nސިންގަޕޫރުގެ ސަފީރު ރައީސް އާއި މިއަދު ބައްދަލުކުރައްވައިފި\nތިންފަހަރު ބޮޑު އަގުގައި ޓެކްސީ ކޮށްފިނަމަ ހުއްދަ ބާތިލް ކުރަނީ\nމެންބަރުން ޖަވާބުދާރީ ނުވުމުން އައްޑޫ ރައްޔިތުން ކާށިދޫއަށް ދަނީ\nއެމްއެންޑީއެފާއި އެމެރިކާގެ ނޭވީ ސީލް ގުޅިގެން އަސްކަރީ ފަރިތަކުރުމެއް ފަށައިފި\nރަސްމީ ދަތުރުފުޅެއްގައި ޗީފް އޮފް ޑިފެންސް ފޯސް ބޭރަށް ފުރައިވަޑައިގެންފި\nޕެންޝަން ފައިސާ ބޭނުންކުރުމުގެ ގަވާއިދު ހެދުމުގެ މަސައްކަތް ކުރިއަށް އެބަދޭ- ޕެންޝަން އޮފީސް\nޕެންޝަން ފައިސާ ބޭނުންކުރުމުގެ ގަވާއިދު ހެދުމުގެ މަސައްކަތް ކުރިއަށް ދާކަމަށް ޕެންޝަން އޮފީހުން ވިދާޅުވެއްޖެއެވެ. އެގޮތުން ޕެންޝަން އޮފީހުން ވިދާޅުވީ ޕެންޝަން ފައިސާ އިން މި އަހަރު ހައްޖަށް ދެވޭނެކަން އެނގޭނީ އެކަމާ ގުޅޭ ގަވާއިދު އެކުލަވާލައި ނިމުމުން ކަމަށެވެ.\nޕެންޝަން އޮފީހުގެ އޮފިޝަލަކު ވިދާޅުވީ ހައްޖަށް ދިއުމަށް ޕެންޝަން ފައިސާ ބޭނުންކުރުމުގެ ގަވާއިދު ހެދުމުގެ މަސައްކަތް ކުރަމުން އަންނަ ކަމަށާއި މުއްދަތު ހަމަވުމުގެ ކުރިން ގަވާއިދު ގެޒެޓުކުރަން ފޮނުވާނެ ކަމަށެވެ.\nAdvertisement ރައީސުލްޖުމްހޫރިއްޔާ އިބްރާހީމް މުހައްމަދު ސޯލިހު ވަނީ ޕެންޝަން ފަންޑުގެ ފައިސާ ބޭނުން ކުރެވޭ ގޮތަށް ޕެންޝަނާ ބެހޭ ގާނޫނަށް ގެނައި އިސްލާހު މިިދިޔަ މާޗު 10 ވަނަ ދުވަހު ތަސްދީގު ކޮށްދެއްވާފަ އެވެ. އެ ދުވަހުން ފެށިގެން ތިން މަސް ދުވަހުގެ ތެރޭގައި ގަވާއިދު ހަދައި ޕެންޝަން އޮފީހުން ގެޒެޓުކުރަންޖެހޭނެ އެވެ.\nޕެންޝަން ސްކީމްގައި ބައިވެރިވެފައި ތިބި މީހުންގެ ތެރެއިން ހައްޖުގެ އަޅުކަން އަދާކުރަން ސޭވިން އެކައުންޓުން ފައިސާ ދޫކުރެވޭނީ އަލަށް ހައްޖަށް ދާ މީހުންނަށް އެކަންޏެވެ.


Story: Joodh EP50 - One Online\nހާނީ ކޮޓަރިން ނުކުންނަމުން އަންބަރަށް އިޝާރާތެއްކޮށްލިއެވެ. ހާނީ އާ އެކުގައި ކުޑަވަގުތުކޮޅަކަށް ބޭރަށް ނުކުމެލުމަށް ހާނީ އެދުނީކަން އަންބަރަށް އެނގުނެވެ. އަންބަރް ނުކުތީ ޖޫދު ކައިރީގައި ބުނެފައެވެ.\n"އަހަރެން އަންބަރް ކައިރީގައި ބޭރަށް އަންނަން މިބުނެލީ ތެންކިޔު ބުނަންވެގެން" ހާނީ ބުންޏެވެ. ދެކުދިން ވާހަކަ ދައްކަން ތިބީ ޖިޔާ ބާއްވާފައި އޮތް ކޮޓަރި ދޮރުމަތީގައެވެ. އަންބަރް ހާނީގެ މޫނަށް ބަލައިލިއެވެ.\n"އަހަރެން އެއުޅުން ދޫކޮށްލައިފިން" ހާނީ ބުންޏެވެ.\nރޭގަނޑު ދިހައެއް ޖަހަން އުޅެނިކޮށް ހޮސްޕިޓަލުގައި ޒަހާ ބައިންދާފައި ޖޫދު ގެއަށް އައީ އަންބަރް މާ ވަރުބަލިކޮށް އުޅޭތީއެވެ. ޖިޔާވެސް ނިދާފައިވުމާ އެކު ޒަހާގެ އެދުމަށެވެ. ގެއަށް ވަނުމުގެ ކުރިން ދެމަފިރިން އެރީ ޓެރަސްއަށެވެ. ރިކްޒާގެ ކައިވެނީގެ ހަފުލާ ކުރިއަށް ދިޔައެވެ. މާބޮޑު ފޯރިއެއް ނެތަސް މީހުން މަދެއް ނޫނެވެ. ޖޫދު ފެނުމާއެކު ސީނާ އައިސް ޖޫދުގެ އަތުގައި ހިފައިފިއެވެ. ޖިޔާގެ ހާލު އޮޅުންފިލުވިއެވެ. ކާއެއްޗެއް ކާން އަންނަން ބުންޏެވެ. ގޮނޑީގައި އިށީނދެފައިވެސް ޖޫދު ކާއެއްޗެހީގައި އަތެއް ނުލައެވެ. އޭނާގެ ސިކުނޑިތެރޭގައި އަދިވެސް އެނބުރެމުންދަނީ ހަވީރުގެ މަންޒަރުތަކެވެ.\nކޮޓަރިއަށް ވަނުމާއެކު ކެއި ހުރިހާ އެއްޗެއް އަންބަރް ދުއްވާލީ ފާހާނާ ތައްޓަށެވެ. އަންބަރްގެ ބުރަކަށީގައި ފިރުމަން އޮތް ޖޫދު އަންބަރްގެ މޫނު ދޮއްވައިލިއެވެ. ބޭރަށް ނުކުމެ އެނދުގައި އަންބަރް ބައިންދާފައި ފެން ދިނެވެ.\n"ގިނައިރު ނުކައި ހުރެފައި ކެއީމަ ގޭސްވީ" ސުވާލުގެ ނަޒަރަކުން ޖޫދު ބަލައިލުމުން އަންބަރް ބުންޏެވެ. ޒަހާ ފަދައިން ޖޫދުގެ ހިތްވެސް ބުނަމުން ދިޔައީ އަންބަރްގެ ފުށުން އުފާވެރި ހަބަރެއް ލިބިދާނެ ކަމަށެވެ.\n"ކުރިންވެސް ތިހެންވޭތަ ނުކައި ހުރީމަ" ޖޫދު އެހިއެވެ.\n"އުނހު. މިފަހުން ވާންފެށީ" އަންބަރް ބުންޏެވެ. ދެން ޖޫދު ކޮށްލި ސުވާލާއެކު އަންބަރް ލަދުން މޯޅިވެލިއެވެ. އެހެންނަމަވެސް އެސުވާލުގެ ޖަވާބުދިނެވެ.\n"އެހެންވީމާ މާދަމާ ޑޮކްޓަރަށް ދައްކާ ޓެސްޓްތައް ހަދަންވާނެ. އިބާ ބަލިވާކަށް އަހަރެންނަށް ދޫކޮށެއް ނުލެވޭނެ" ޖޫދު ބުންޏެވެ. އަންބަރް ބޯޖަހާލިއެވެ\n"ކަންތައްތަކުގައި ފަރުވާކުޑަ ކޮށްލެވުމުގެ ނަތީޖާ މިއަދު އަހަރެންނަށް މިފެނުނީ" ދެއަތުގެ ކުރިން ބޮލާއި ނިތްކުރީގައި ހިފަހައްޓާލައިގެން އިން ޖޫދު ބުންޏެވެ. އޭނާގެ އަޑުގައި ރިހުމެއްވިއެވެ. އޮށޯވެގެން އޮތް އަންބަރް ކުއިލްޓް އެއްފަރާތްކޮށްފައި ތެދުވެ ޖޫދު ކައިރީގައި އިށީނެވެ.\n"މިއަދު ޖިޔާ އަހަރެން ކައިރީގައި ބުނި އެ ކޮޓަރީގެ ކުޑަދޮރު ހަލާކުވެފައި ހުރި ވާހަކަ. އެކަމާ އުޅޭނަމޭ ކިޔާފައިވެސް އަހަރެންނަކަށް ނޫޅެވުނު. އަސްލު ހަނދާނުން ކައްސާލީ ގެއްލުނު ފައިސާތަކުގެ މައްސަލައިގައި ފުލުހުން ގުޅީމަ އެތަނަށް ދާންޖެހިގެން. ޖީއަށް އެހެން އެވީ ހަމަ އަހަރެންގެ ސަބަބުން. އެއްބަނޑު އެއްބަފާ ބޭބެއަށްވެ ހުރެ އަހަރެންނަށް ޒިންމާއިން ރެކިގަނެވުނީ. އެ ވާރިޝް ފިހާރައިން ވަކިކުރި ދުވަހު އަހަރެންނާ ދިމާލަށް ބުނި ދެން ނަގާ އެތިފަހަރު ބޮޑުވާނޭ. ކީއްވެތަ އަހަރެންނަށް އޭނާގެ އެބަސްތައް ސީރިޔަސްކޮށް ނުނެގުނީ" ޖޫދުގެ އަޑު ކެނޑުނެވެ. އޭނާގެ ލޮލުން ވެއްޓުނު ކަރުނަތިކި ކަނާއަތުގެ ބޮޑުވާ އިނގިލިން ފޮހެލިތަން ފެނުމުން އަންބަރް ހިތަށް ތަދުވެލިއެވެ.\n"އަހަރެންނަށް ހަމަ ޔަގީން މަންމަގެ ކަމެއްގައިވެސް އަދި ޖިޔާގެ ކަމެއްގައިވެސް ގަސްދުގައި ޖޫދު ފަރުވާކުޑައެއް ނުކުރާނެކަން. ﷲ ހެޔޮ ރަހުމަތްފުޅުން އެއްވެސް ކަމެއް ގޯހެއް ނުވެއެއްނު" އަންބަރް ބުންޏެވެ. އަންބަރް އެހެން ބުންޏަސް އެބަސްތަކުން ޖޫދަށް ހިތްހަމަޖެހުމެއް ނުލިބުނެވެ. ކޮންމެގޮތެއް ވިޔަސް ވީކަމެއް ނުވާކަމަކަށް ނެހެދޭނެކަން އޭނާއަށް އެނގެއެވެ.\n"ދެން ތިހެން ނީންދެ އޮށޯވޭ" އަންބަރް ބުންޏެވެ.\nލައިގެން ހުރި އެއްޗެހި ބަދަލުކޮށްލައިގެން އައިސް ޖޫދު އޮށޯތެވެ. ސީލިންގަށް ނަޒަރު ހުއްޓާލައިގެން އޮތް ޖޫދުގެ ނިތްމަތީގައި ބޭއްވި އަތް އަންބަރް ދަމާލިއެވެ. ދެން އޭނާ ބޯ އެޅީ އެ އަތް މަތީގައެވެ. އަނެއް އަތް ޖޫދުގެ މޭމަތީގައި ބާއްވާލިއެވެ.\nހެނދުނު ޒަހާ ގެއަށް އައީ ޖިޔާ ގޮވައިގެންނެވެ. ޑޮކްޓަރަށް ދައްކައި ޓެސްޓްތައް ހެދުމަށްފަހު ޖޫދާއެކު އަންބަރްވެސް އައީ ޒަހާއާ ދާދި އެއްކޮށެވެ. އަތުކުރީގައި އޮތް ގަޑިއަށް ބަލައިލާފައި އަންބަރްގެ ކައިރިން ޒަހާ އެދުނީ ޖިޔާ ޒަހާގެ ކޮޓަރިއަށް ގެންދިޔުމަށެވެ. އެއްވެސް މީހަކާ ވާހަކަނުދައްކާ ހުރި ޖިޔާގެ އަތުގައި އަންބަރް ހިފުމާއެކު ފަސޭހައިން ޖިޔާ ހިނގައިގަނެއްޖެއެވެ.\nނީލަމްގެ އެއްވެސް ހަބަރެއްނުވާތީ އެކޮޓަރި އާ ދިމާލަށް ބަލަން ހުރުމަށްފަހު ޒަހާ ކުރިއަށް ދިޔައެވެ. ފަހުން ނީލަމް ކަންތައް ކުރި ގޮތް އަލިޝްބާ ޒަހާއަށް ކިޔައިދިނެވެ.\nއެނދުގައި އިން އަންބަރް ފޯނުން ޖިޔާއަށް ވީޑިއޯ ދައްކާފައި ހެމުން ދިޔައެވެ. ފަނޑު ހިނިތުންވުމެއް ޖިޔާގެ ތުންފަތަށް ވެރިވެފައި ވިއެވެ. ޖިޔާގެ އަނގަ ހުޅުވޭތޯ އަންބަރް ދިޔައީ މަސައްކަތް ކުރަމުންނެވެ. އެކަން އަންބަރް ކާމިޔާބު ކުރަމުން ދިޔައެވެ. ޖިޔާގެ ސިކުނޑި ތެރޭގައިވި ސިހުމާއި ބިރުވެރިކަން އެއްފަރާތް ކުރުމަށް ކުރެވެން ހުރި ހުރިހާ ކަމެއް ހުރުމަށް އަންބަރް ހުރީ ތައްޔާރަށެވެ.\n"ދޮންބެ ބުނީ ނެކްސްޓް ވީކަންޑްގަ އަހަރެމެން ޕިކްނިކް ދާންވީއޯ" އަންބަރް ބުންޏެވެ. ޖިޔާ އަންބަރަށް ބަލައިލިއެވެ. މިހުރާއިރު ދެކުދިންގެ ހަރަކާތްތަކަށް ބަލަހައްޓައިގެން ދުރުގައި ހުރި ޖޫދު އައިސް އަންބަރްގެ އަނެއްފަރާތުން އިށީނދެއްޖެއެވެ.\n"ކޮން ރަށަކަށް ދާނީ. މިފަހަރު ރަށް ފައިނަލް ކުރާނީ ޖީ" ޖޫދު ބުންޏެވެ.\n"ދާނީ ފިނޮޅަށް" ޖިޔާ ބުންޏެވެ. ހިނިތުންވެލި ގޮތަށް ޖިޔާ އިސްޖަހާލައިފިއެވެ. އޭނާ ވާހަކަދައްކައިފިކަން ހުދު އޭނާއަށް ވެސް ގަބޫލެއްނުކުރެވުނެވެ. އުނގުމަތީގައި އޮތް ދެއަތްތިލައަށް ބަލަހައްޓައިގެން އިނދެފައި ޖިޔާ އަނގަ ހުޅުވައިފިއެވެ.\n"އެމީހާއަކީ އެއްކަލަ ދުވަހު ސްކޫލު ކައިރިން ޖީ އަށް ސިޓީ ފޮނުވި މީހާ. އެހެންދުވަހަކު ސައިކަލެއްގައިވެސް އައި. ބުނީ ދޮންބެ ފޮނުވައިގެން ޖީ ބަލައޭ. ހަނދާންވޭތަ ޖީ ބުނީމެއްނު" ޖިޔާ ބުންޏެވެ.\nއެދުވަސް ޖޫދު ހަނދާންވިއެވެ. ޖިޔާގެ އަބުރާއި އިއްޒަތް ވެއްޔާ މޮޑެލަން ވާރިޝް މާކުރިންވެސް މަސައްކަތްކޮށްފައިވާކަން އެނގުމުން ޖޫދަށް ދެއަތް މުށްކެވުނެވެ. ޖިޔާ އެބުނާ ދުވަސްވަރަކީ ވާރިޝް އާއި އަންބަރްގެ ގުޅުން އެންމެ ރަނގަޅު ދުވަސްވަރެވެ. ޖޫދު ބަރުބާދުކޮށްލުމުގެ ގަސްދުގައި ޖިޔާއަށް އެފަދަ ކަމެއް ކުރަން ވާރިޝް ބޭނުންވެގެން އުޅޭކަމެއް އަންބަރަށް އެނގިފައެއް ނެތެވެ. އެފަދަ ހަބަރެއް އަންބަރަށް އިވުނު ނަމަ ޔަގީނުންވެސް ވާރިޝްގެ އެ ވިސްނުން ބަދަލުކުރަން އަންބަރް މަސައްކަތް ކުރީހެވެ.\n"ސޮރީ ޕްރިންސަސް. އެދޮރު ރަނގަޅުކުރަން ދޮންބެ ހަނދާންނެތުނީ. އިރާދަކުރެއްވިއްޔާ ޖީ ހިތްހަމަޖެހޭ ގޮތަށް އެކޮޓަރީގެ ހުރިހާ ކަމެއް ބަދަލުކޮށްދޭނަން" ޖިޔާގެ ބޮލުގައި ބޮސްދެމުން ޖޫދު ބުންޏެވެ.\nތަޅުދަނޑިން ހުޅުވައިގެން ނީލަމްގެ ކޮޓަރިއަށް ޒަހާ ވަނީ ޓަކި ޖަހައިގެން ނީލަމް ނުހުޅުވާނެކަން އެނގޭތީއެވެ. އެނދުމަތީގައި އިށީނދެގެން އިން ނީލަމްއަށް އެތެރެއަށް ވަން ޒަހާ އާއި އަލިޝްބާ ފެނުމާއެކު އިސްޖަހާލައިފިއެވެ. ޒަހާގެ ނަޒަރު ހުއްޓުނީ ރަތްވެ ދުޅަވެފައިވާ ނީލަމްގެ މޫނަށެވެ. އެއަށްފަހު އެނދުމަތީގައި ބަހައްޓާފައި ހުރި ބޮޑު ފޮށްޓަށެވެ. އެނދުމަތީގައި ފަތްޖަހާފައި ހުރި ހެދުންތައް ފޮށިތެރޭގައި ހުއްޓެވެ. ޑްރެސިން ޓޭބަލް މަތިވެސް ހުރީ ހުސްކޮށެވެ.\n"ނީލޫ، ކީއްތިކުރަނީ" އެތެރެއަށް ވަންނަމުން އަލިޝްބާ އެހިއެވެ. ނީލަމް ބަހެއް ނުކިޔައެވެ. ޒަހާ އައިސް މަޑުކޮށްލީ ނީލަމްގެ ކައިރީގައެވެ. ދެން މަޑުމަޑުން ނީލަމްގެ ކޮނޑުގައި އަތް ބާއްވާލައިފިއެވެ. ޒަހާގެ އަތްމަތީގައި ނީލަމް އަތް އެޅިއެވެ. އަނެއް އަތުން އޭނާއަށް މޫނު ފޮރުވާލިއެވެ. ޒަހާ ބަހެއް ބުނުމުގެ ކުރިން ނީލަމްއަށް ރޮވިއްޖެއެވެ.\n"ތަނަކަށް ދަނީތަ؟" މަޑުމައިތިރިކަމާއެކު ޒަހާ އެހިއެވެ. ނީލަމް ބޯޖަހާލިއެވެ.\n"ކޮންތާކަށް؟" ޒަހާ އެހިއެވެ.\n"ނޭނގެ" ނީލަމް ބުންޏެވެ.\n"ޒަހާއްތަމެންނަށް ގޯސްކޮށް ކަމެއް ކުރެވުނީތަ؟ ނޫނީ ނީލަމް ހިތްހަމަނުޖެހޭ ކަމެއް މިގޭތެރެއިން ވީތަ؟" ޒަހާ އެހިއެވެ. އެއާއެކު ނީލަމް އެނބުރިފައި ޒަހާގެ ދެއަތުގައި ހިފާލައިފިއެވެ. ޒަހާގެ ދެއަތް މޫނުގައި ޖައްސައިގެން އިނދެ ބާރަށް ރޯން ފަށައިފިއެވެ. ނީލަމް ހިތްހަމަޖެހޭ ވަރަށް ރޮންދެން ޒަހާ މަޑުކޮށްގެން އިނެވެ. ނީލަމްގެ އަޑު ކެނދި މަޑު ގިސްލުމެއްގެ އަޑު އިވެން ފެށުމުން ނީލަމް ކޮންމެވެސް ވަރަކަށް ހަމަޖެހިއްޖެކަން ޒަހާއަށް އެނގުނެވެ. ނީލަމްގެ ބޮލުގައި އޭނާ ފިރުމާލީ ދެނެވެ.\n"އަޅުގަނޑަށް މައާފުކުރޭ ޒަހާއްތާ. މައާފްުކުރޭ" ނީލަމް ބުންޏެވެ.\n"ކުރިންވެސް ބުނެފައި އޮންނާނީ. މިއަދުވެސް މިބުނަނީ. އަހަރެން ކައިރިން މައާފަށް އެދެންޖެހޭވަރުގެ ކަމެއް ނީލަމް ނުކުރޭ" ޒަހާ ބުންޏެވެ.\n"ނޫން. ހުރިހާ ކަމެއް ސިއްރުކުރެވުނީމަ. ހަގީގަތުގައި މިގެއަށް އައިރުވެސް ނޭނގޭ ޒަހާއްތަގެ ފިރިމީހާއަކީ އަޅުގަނޑުގެ ދޮންބައްޕަ ކަމެއް. އެކަން އެނގުނީ ވާރިޝް އަޅުގަނޑާ ބައްދަލުކޮށްފައި ބުނީމަ. ވާރިޝްގެ ވިސްނުން ބަދަލުކުރޭތޯ އެތައް ނަސޭހަތެއް ދިނިން. އެންމެފަހު ވަގުތު ވާރިޝް އެފަދަ ހަމަލައެއް މިއާއިލާއަށް ދީފާނެކަމަކަށް ހިއެއް ނުކުރަން. އަޅުގަނޑު ޒަހާއްތަ މެންނަށް ދައްކާނީ ކޮން މޫނެއް؟ އެހެންވެ ދާން މިއުޅެނީ. ލަދުން" ނީލަމް ވާހަކަދެއްކިއެވެ.\n"ކުރީގައި ވެފައި އޮތްކަމެއް އަދިވެސް މާބޮޑަކަށް ޒަހާއްތައަކަށް ނޭނގޭ. އެނގޭ އެއްޗަކީ ދަރިންގެ ބައްޕަ ޒަހާއްތައަށް ވެސް ކޮންމެސް ކަމެއް އޮޅުވާލާފައިވާކަން. އެކަމަކު އެއީ ހެޔޮ ފިރިހެނެއް. އަނބިމީހާއަށް އޯގާތެރި ދަރިންދެކެ ލޯބިވާ ބަފައެއް. އަހަރެން މިއަދު އެކުދިންގެ ބައްޕައަށް ހިތް ބުރައެއް ނުކުރާނަން. އޭނާ ކުރި ކުށަކަށްވިއްޔާ އަހަރެން މައާފުދީފިން. އަހަރެން މައާފުކުރިޔަސް ނުކުރިޔަސް މިއަދު މިހުރިހާ ކަމެއް އެނގޭ ވަރަށް ވުރެ އޭނާ ވަނީ ދުރުގައި. ދުވަހަކުވެސް އެނބުރި ނާދެވޭނެ ދުނިޔެއަށް ދަތުރުކޮށްފައި. ދިރިތިބީންގެ ހެޔޮ ދުއާ ބޭނުންވާ ހިސާބުގައި" ޒަހާ ވާހަކަދެއްކިއެވެ.\n"އެކަމަކު ޒަހާއްތަ މިއަދު ވަރަށް ދެރަވެއްޖެ. ރަންކިޔުމުގެ ހަފުލާ ނީލަމް ކެންސަލުކުރީ ކީއްވެ؟ އައްމާރު ހީކުރާނީ ކީކޭ؟" ޒަހާގެ އަޑުގައިވީ ޝަކުވާއެވެ.\n"ނުކެރުނީ ކުރިއަށް ގެންދަން. ޖިޔާ އެފަދަ ހާލެއްގައި އޮތްއިރު އަޅުގަނޑު އުފާކުރާނީ ކިހިނެއް؟" ނީލަމް ބުންޏެވެ.\n"މާތްﷲ ގެ ހެޔޮ ރަހުމަތްފުޅާއެކު ޖިޔާ ރަނގަޅު. އެ ފިރިހެނާއަށް ޖިޔާއަށް އެއްވެސް ގެއްލުމެއް ނުދެވޭ. އެހެންނަމަވެސް ހިނގާދިޔަ ހާދިސާއަށްފަހު ޖިޔާއަށް ވަނީ ނަފުސާނީގޮތުން ވަރަށް ބޮޑަށް އަސަރުކޮށްފަ. މިއަދު އެކުއްޖާއަށް ބޭނުންވަނީ އެންމެންގެ ލޯތްބާއި އަޅާލުން" ޒަހާ ވާހަކަދެއްކިއެވެ.\nޖިޔާ ގެއްލުމެއް ނުވެ އެކުއްޖާގެ އިއްފަތްތެރިކަން ސަލާމަތްވިކަން އެނގުމުން ނީލަމް އުފާކުރިއެވެ. ނީލަމްގެ ދެލޮލުން އުފާވެރިކަމުގެ ކަރުނައެއް ވެއްޓުނެވެ. ގެ ދޫކޮށް ދާ ކަހަލަ ވިސްނުމެއް ގެންގުޅެވުނީތީ ޒަހާގެ ކިބައިން މައާފަށްއެދުނެވެ.\n"ލިބާ، ނީލަމްގެ އެއްބަނޑު ދައްތަގެ ހައިސިއްޔަތުން ގުޅާބަލަ އައްމާރަށް" ޒަހާ ބުންޏެވެ. ހައިރާންކަމާއެކު ޒަހާގެ މޫނަށް ނީލަމް ބަލައިލިއެވެ. އަލިޝްބާ އިނީ ޒަހާ އެބުނި އެއްޗެއް މުޅިއަކުން ސާފުނުވެފައެވެ.\n"އައްމާރަށް ގުޅާފައި ބުނޭ މިހާރު މިވަގުތު ރަންކިޔުއްވަން މީހުން ފޮނުވާށޭ. ރަންކިޔޭނީ ހަމައެކަނި ބޮޑެތި ހަފުލާތަކުގައެއް ނޫން" ޒަހާ ބުންޏެވެ. ކަރުނައިގެ ތެރެއިން ނީލަމްއަށް ހިނިތުންވެވުނެވެ.\nކައިވެންޏަށްފަހު ރިކްޒާ ގޮވައިގެން ޝާރިގް ފުރިއެވެ. އެއީ ކައިވެނީގެ ހަދިޔާގެ ގޮތުގައި އިސްހާގު ދިން ދަތުރެކެވެ. އެދަތުރުގައި ރިކްޒާގެ ދެމަފިރިން ދިޔައީ ސީނާގެ ބެލުމުގެ ދަށުގައި ރައިކާ ބަހައްޓާފައެވެ. އެއީ ސީނާގެ އެދުމަށެވެ. ރައިކާ އާ ދުރުގައި މާގިނަ ދުވަހު ނުހުރެވޭނެ ވާހަކަ ރިކްޒާ ޝާރިގަށް ހުށަހެޅިއެވެ. ދަތުރުގެ މުއްދަތު ކަނޑައަޅަން ޝާރިގް ދޫކޮށްލީ ރިކްޒާއަށެވެ. ރިކްޒާގެ ކޮންމެ ނިންމުމަކަށް އޭނާ ރުހޭކަމަށް ބުންޏެވެ.\nސިޓިންރޫމުގައި ކޮށީގައި ރައިކާ ބައިންދާފައި އިނެވެ. އެކުއްޖާގެ ސަކަރާތުގެ އަޑު ގޭތެރޭގައި ގުގުމާލާފައި ހުއްޓެވެ. ބަދިގޭގައި އުޅުނު ސީނާ އިރުކޮޅަކާ ރައިކާ އިން ދިމާލަށް ބަލައިލައެވެ. ތުއްތު އަޑުން ރައިކާއަށް ގޮވައިލައެވެ. ދޮރުގެ ރަނގަބީލުޖަހާލި އަޑު އިވުނީ އެވަގުތުއެވެ. އަތް ފޮހެލައިގެން ސީނާ ގޮސް ދޮރު ހުޅުވިއެވެ. ބޭރުގައި ހުރީ ނީލަމްއެވެ. ހިނިތުންވުމަކާއެކު ސީނާ ނީލަމްއަށް މަރުހަބާ ކިއެއެވެ.\n"މިގެއަށް އައި ފުރަތަމަ ފަހަރު ވީމަ ކޮފީ ބޮއެގެން ދާންވާނީ" ސީނާ ބުންޏެވެ. ހީލާފައި ނީލަމް އެތެރެއަށް ވަނެވެ. ފުރަތަމަވެސް އޭނާގެ ލޮލުގައި އަޅައިގަތީ ކޮށީގައި އިން ރައިކާއެވެ. އަތުގައި ހުރި ކޮތަޅުތައް ސޯފާގޮނޑީގައި ބާއްވާފައި ނީލަމް ރައިކާ އާ ގާތްވެލިއެވެ. ރައިކާގެ ދެލޮލުން ފުރަތަމަ ފަހަރަށް އޭނާ ވާރިޝް ސިފަވެއްޖެއެވެ. ނީލަމްއަށް ރޮވުނެވެ. އެކުޑަކުއްޖާ ނަގާފައި ނީލަމްގެ ދެއަތުގެ ތެރޭގައި ބޮނޑިކޮށްލިއެވެ. މޫނުގައި ބޮސްދީފައި އެކުއްޖާ އުނގަށް ލައިގެން ނީލަމް ސޯފާގައި އިށީނެވެ.\n"ސީނާއްތައަށް އެނގޭ ތިއީ އެސޮރުގެ ދަރިއެއްކަން ތިގޭ މީހުންނަށް އެނގިއްޖެކަން" ކޮފީ މަގު ހިފައިގެން އައި ސީނާ ބުންޏެވެ.\n"މިއީ މާމަގެ ދޮންކޮޅޭ ދޯ ދޫނީ. އިކާބޭބީއަށް އިނގެޔޭ މިއިނދެވުނީ ބޮޑުދޮންތަގެ އުނގުގަކަން" ސީނާ ރައިކާ އާ ސަމާސާކޮށްލިއެވެ.\n"ކޮފީއަށް ޝުކުރަން ސީނާއްތާ. މިއީ އަހަރެން ރައިކާއަށް ގެނެސްދިން ހަދިޔާކޮޅެއް" ގެނައި ކޮތަޅުތައް ސީނާއަށް ދައްކައިލަމުން ނީލަމް ބުންޏެވެ.\nރިޕޯޓް ނަގައިގެން ވަދެގެން އައި ޖޫދު ފެނިފައި ސޯފާގައި އިން އަންބަރް ތެދުވެއްޖެއެވެ. އަންބަރް ހައްދާލަން ނުހޭންކަމަށް ހެދިގެން ހުއްޓަސް އަންބަރް ލޮލަށް ފެނުމާއެކު ޖޫދުގެ ތުންފަތް ދެފަރާތަށް ދެމިލައިފިއެވެ. ޖޫދު އަރާ ހަމަވުމުގެ ކުރިން އަންބަރް ގޮސް ޖޫދުގެ ކުރިމަތީގައި ހުއްޓިއްޖެއެވެ. އެހިނދު ޖޫދު އެއް އަތް އުފުލާލިގޮތަށް އަންބަރްގެ މޫނުގައި ހިފަހައްޓާލައިފިއެވެ. އަނެއް އަތުގައި އޮތް ސިޓީއުރަ އޭނާ އަންބަރަށް ދައްކާލިއެވެ.\n"އިޓްސް ޕޮޒިޓިވް" އަންބަރް އުފުލާލާފައި ކަންފަތްދަށުގައި ސިއްރެއް ބުނެލާހެން ޖޫދު ބުންޏެވެ. އަންބަރްގެ ލުއި ހީލުމުގެ އަޑު މިޔުޒިކެއް ފަދައިން ޖޫދަށް އިވިލިއެވެ. އެހިނދު ޖޫދު ކުރިއަށް ވުރެވެސް ގާތަށް އަންބަރް ދަމާލިއެވެ. އުނގަނޑުގައި އަތް އަޅުވާލިގޮތަށް އަންބަރްގެ ނިތުގައި ބޮސްދީފިއެވެ.\n"މަންމަ ކައިރީގައި ބުނަންވާނެއްނު" އަންބަރް ބުންޏެވެ.\nހޮޓަލުގެ ކުޑަދޮރުން ފެންނަން ހުރި މިސްކިތަށް ބަލަހައްޓައިގެން އިން އަންބަރްގެ ތުންފަތުގައިވީ ހިނިތުންވުމެކެވެ. މިއަދު ޖޫދު އޭނާ ދުވަހަކުވެސް އާދެވޭނެކަމަށް ހީނުކުރާ ހިސާބަށް ގެނެސްދީފިއެވެ. އޭނާ ހާސްފަށުން ހެއްދެވިފަރާތަށް ހަމްދުކުރިއެވެ. އެނދުމަތީގައި އޮތް ފޯނު ރިންގުވާން ފެށިއެވެ. އޭނާ އަވަހަށް ފޯނު ނެގީ ނިދާފައި އޮތް ރައްޔާން ހޭލައިގެން ރޯން ފަށާފާނެތީއެވެ.\n"ކާކު؟" ފާހާނައިން ނުކުތް ޖޫދު އެހިއެވެ.\n"ދޮންތަ؟" ހިނިތުންވެލަމުން އަންބަރް ބުންޏެވެ.\n"ދެވުނީ ކަންނޭނގެ. ނަގާބަލަ" އެނދުގައި އިށީންނަމުން ޖޫދު ބުންޏެވެ. އެވަގުތު ރައްޔާން ހޭލަން އުޅޭ ކަހަލަ ގޮތަކަށް ހަރަކާތްކޮށްލި ތަން ފެނުމުން ތުންފަތުގައި ޝަހާދަތް އިނގިލި ހުރަސްކޮށްލާފައި އަޑުމަޑުކުރުމަށް އަންބަރް ބުންޏެވެ. އަންބަރްގެ އަތުގައި ހިފައިގެން ޖޫދު ޖެހުނީ ކުޑަދޮރާ ގާތަށެވެ.\nފޯނު ނެގުމާއެކު ވީޑިޔޯ އިން އަންބަރަށް އަލިޝްބާ ފެނިއްޖެއެވެ. ދެކުދިންނަށް ހެވުނީ އެއްފަހަރާއެވެ.\n"ހަމަ ދެންމެ މިއާދެވުނީ. ބިލާލް ރޯ ވަރުން ވަގުތުކޮޅެއް ލިބުނު ގަޑީގަވެސް ނުގުޅުނީ" އަލިޝްބާ ބުންޏެވެ.\n"ކޮބާ މިހާރު ބިއްކޮ" އަންބަރް އެހިއެވެ.\n"ނިދައިފި. ކިހިނެއްވަނީ؟ ރޯގާގެ އެއްވެސް އަލާމާތެއް އެބަހުރިތަ؟" އަލިޝްބާ އެހިއެވެ.\n"އަޅުގަނޑު ރަނގަޅު. ޖޫދު ކުޑަކޮށް ކެއްސާ" އަންބަރް ބުންޏެވެ.\n"މާދަމާ ކިހާ އިރަކު ފްލައިޓް އިނީ" އަލިޝްބާ އެހިއެވެ.\n"ދިގު ދަތުރެއް. މިކޮޅުން ޖިއްދާއަށް ޖައްސާފައި ގަޑިއިރުތަކެއް ފަހުން ނައްޓާލަނީ" އަންބަރް ބުންޏެވެ.\n"ދޭން ކީއްކުރާނީ ދޯ. ނީލޫއަށްވެސް އާދެވޭނީ އަދި ދެތިން ދުވަސް ފަހުންނޯ ބުނީ. އަމްރާ އަދިވެސް ހުން ނުފިލާ" އަލިޝްބާ ބުންޏެވެ.\n"ނީލަމްދައްތަގެ ފޯނުކޯލު ނިމުނުތަނާ ދޮންތަ ތިގުޅީ. ހުރިހާ މީހުން ރަނގަޅު ދޯ" އަންބަރް ބުންޏެވެ.\n"މިކޮޅުގައި އިބާމެންނަށް ވެލްކަމް ކިޔަން ވަރަށް ކަންކަން ރާވަފައި އޮތީ. ތީއެއްނު ކާފަގެ ރަންދަރިފުޅު" ހެމުން އަލިޝްބާ ބުންޏެވެ.\n"ތިއީ މާމަގެ" އެ ހުނުމުގައި އަންބަރް ބައިވެރިވެލިއެވެ.\n"ދެން އަވަހަށް އާދޭ. މިހާރުވެސް ބިއްކޮ އަބަދުކިޔަނީ ޔާނުބޭބީގެ ވާހަކަ" އަލިޝްބާ ބުންޏެވެ. "އައިމް ވެރީ އެކްސައިޓެޑް"\nފޯނު ކުރުކޮށްލި ގޮތަށް ގާތުގައި ހުރި ޖޫދުގެ މޭގައި އަންބަރް ބޯއެޅިއެވެ. ހެއްދެވިފަރާތުން ޖޫދު ކަހަލަ ފިރިއަކު އޭނާއަށް ދެއްވިކަމަށްޓަކައި އެކަލާނގެއަށް ހާސްފަށުން ޝުކުރު ދެންނެވިއްޖެއެވެ. ގުރުއާނަކީ އެކަލާނގެ ބަސްފުޅު ކަމުގައި ވިޔަސް އެކަލާނގެ ހެޔޮ ރަހުމަތްފުޅާއެކު އެ ގުރުއާން އޭނާއަށް އުނގަންނައިދިނީ ޖޫދެވެ. އެ ގުރުއާނުގެ ހަތާވީސް ފޮތް އަހަރު ދުވަސްތެރޭ ހިތުން ދަސްކުރުމަށް އަންބަރަށް އެންމެ ގާތުން އެހީތެރިވެދިނީ ޖޫދެވެ. ކައުބަތުﷲ ގެފުޅު ހަމަލޮލުން ދެކިލުން އެއީ ފަހަކަށް އައިސް އޭނާ އެންމެ ބޮޑަށް އެދުނު ކަންތަކެވެ. ހެއްދެވިފަރާތުން އެ ނަސީބު އަންބަރަށް ތަނަވަސްކޮށްދީފިއެވެ. މައްކާގެ ހަރަމްފުޅުގައި ޖަހާލި ފުރަތަމަ ސަޖިދައާއެކު އުފަލުން އަންބަރަށް ރޮވުނެވެ. މުޅިން ގައިން ހީބިހި ނަގައިގަތެވެ. މައްކާގެ މާތް ބިމުގައި ދެމަފިރިންނަށް ވާޖިބުވެގެންވި ހައްޖު އަދާކޮށްފިއެވެ. އެ އުފާވެރިކަމަށް ފަހު މިހާރު ދެމަފިރިން ތައްޔާރުވަމުން އެދަނީ ސުމައްޔާގެ އާއިލާގެ މީހުންނާ ބައްދަލުކުރުމަށް މިސްރަށް ދިޔުމަށެވެ. އައިމަން އާއި ޖޫދާއި އައްމާރު ދެކިލާހިތުން އެ އާއިލާ ތިބީ ކެތްތެރިކަން ކުޑަވެފައެވެ.\n"ޖަންނަތުގައިވެސް އަހަރެން އެދެނީ ތިޔަ އަހުރަވެތި ކަމަނާ އަހަރެންގެ ގާތުގައި ވުމަށް" އަންބަރްގެ އަތްތިލައިގައި ޖޫދު ބޮސްދިނެވެ.\n"ﷲ ތައާލާ ހުރިހާކަމެއް އެންމެ މޮޅަށް ދެނެވޮޑިގެންވަނީ. ދުވަހަކުވެސް މިއަތުން ދޫކޮށެއްނުލާނަން" އަންބަރް ބުންޏެވެ. އެހިނދު އަންބަރްގެ ނަޒަރު ހުއްޓުނީ އޭނާގެ ފޯނު ދިއްލުނު ވަގުތު ޑިސްޕްލޭ އިން ފެންނަން އިން ފޮޓޯއަށެވެ. ގެފުޅު ފެންނަގޮތަށް ޖޫދާއެކު ނަގާފައިވާ އެވާ ފޮޓޯ ފެންނަ ކޮންމެ ހިނދަކު އޭނާގެ ހިތަށް އުފާވެރިކަން ގެނުވާނެއެވެ. ހެއްދެވިފަރާތުގެ މަތިވެރިކަމާ ތަނަވަސްކަމަގު ހަނދާން އަބަދުވެސް އާކުރުވާނެއެވެ.\nއެކަލާނގެ އިރާދަކުރެއްވި އަޅަކަށް ހިދާޔަތް ދެއްވައެވެ. އެކަލާނގެ އިރާދަކުރައްވައިފި އަޅަކު މަގުފުރައްދަވައެވެ. ހަމަކަށަވަރުން ﷲ އީ އެންމެ އަޒީޒްވަންތަ ހަކީމްވަންތަ ރަސްކަލާނގެއެވެ" އަންބަރާއި ޖޫދުގެ ދިރިއުޅުން ތާއަބަދަށް އުފާވެރިކަމުގައި ލަހައްޓަވާށިއެވެ.


Dhoanyeh gai zuvaanakah aniyaakuri massala balany\nދޯންޏެއްގައި ޒުވާނަކަށް އަނިޔާކުރި މައްސަލަ ބަލަން ފަށައިފި\n22 ނޮވެންބަރ 2020 - 21:52:06\nވައްކަން ކުރި ކަމަށް ބުނެ ޒުވާނަކަަށް ބަޔަކު އަނިޔާކުރި މައްސަލަ ބަލަމުން އަންނަ ކަމަށް ފުލުހުން ބުނެފި އެވެ.\nފުލުހުން ބުނީ މިދިޔަ ބުރާސްފަތި ދުވަހުގެރޭ 7:30 ހާއިރު ހުޅުމާލެ ކަންނެލި ޖެޓީގައި އޮތް ދޯންޏަކަށް މީހަކު އެރި ކަމަށް ބުނެ އެމީހާ އަށް އަނިޔާ ކުރި މައްސަލައެއް ފުލުހުން ތަހުގީގު ކުރަމުން އަންނަ ކަމަށެވެ.\nހުޅުމާލެ ކަންނެލި ޖެޓީގައި އޮތް ދޯންޏެއްގައި ޒުވާނަކު ވައްކަންކުރަން އެދޯންޏައް އެރިކަމަށްބުނެ ވަރަށް ބޮޑަށް އަނިޔާކުރާ ވީޑިއޯއެއް މިހާރު އަންނަނީ ސޯޝަލް މީޑިއާގައި ދައުރުވަމުންނެވެ.\nއެގޮތުން، ޒުވާނާގެ އަތް ފައި ބަނދެ ގަމީސް ބާލުވައި ގައިގައި ތަޅާލާ އަނިޔާކޮށް، ކޮޅުފައިން ޖެހާ މަންޒަރު ފެނެއެވެ. އަދި އެތައް ސުވާލެއް އަނިޔާކުރަމުންދިޔަ މީހުން ޒުވާނާ އާއި ކުރިމަތިކުރަމުންދާ މަންޒަރު ފެނެއެވެ. އެގޮތުން ވަގަށް ނެގީ ކޯޗެއްތޯ އާއި އެވީ ކޮންތާކުތޯ އޭނާއާ ސުވާލުކުރަމުންދެއެވެ.


12 Aharuge Kujjehge Fuhpaameyga Thaashivi Fumey Kashigandeh Nagaifi - Vaguthu\n12 އަހަރުގެ ކުއްޖެއްގެ ފުއްޕާމޭގައި ތާށިވި ފުމޭ ކަށިގަނޑެއް ނަގައިފި\n5 މަސް ކުރިން ( ނޮވެމްބަރު 27, 2021 )\nއިންޑިއާގައި އުމުރުން 12 އަހަރުގެ ކުޑަ ފިރިހެން ކުއްޖެއްގެ ފުއްޕާމޭގައި ތާށިވި ފުމޭ ކަށިގަނޑެއް ނަގައިފިއެވެ.\nކޮލްކަތާގައި ދިރިއުޅޭ ރައިހާން ލަސްކަރު އަށް ފުމޭ ކަށިގަނޑެއް ކާލެވުނީ ޕޮޓޭޓޯ ޗިޕްސް ކަމުން ގޮސް އޮޅިގެން ޗިޕްސްކޮޅެއް ކަމަށް ހިތަށް އަރައިގެންނެވެ. އެ ކުޑަ ކުއްޖާ އަށް ފުމޭ ކަށިގަނޑު ދިރުވާލެވިފައި ވަނީ މިދިޔަ ޖެނުއަރީ މަހުގެ ތެރޭގައެވެ.\nއޭރުއްސުރެ މި ކަށިގަނޑު އިނީ ކުއްޖާގެ ފުއްޕާމޭގައި ތާށިވެފައި ކަމަށް ރިޕޯޓުތައް ބުނެއެވެ. ކުއްޖާ ވާހަކައެއް ބުނަން އަނގަ ހުޅުވާލާ ކޮންމެ ފަހަރަކު އެ ކަށިގަނޑު ފުމުމުން ގޮވާ އަޑު އަނގައިގެ ތެރެއިން ނުކުންނަ ކަމަށް ވެސް ރިޕޯޓުތަކުގައިވެއެވެ.\n"ފިރިހެން ކުއްޖާގެ ބެލެނިވެރިންނަށް ވެސް ފާހަގަ ކުރެވިފައެއް ނުވޭ އެ ކުއްޖާ އަށް އުނދަގުލެއް ކުރިމަތިވާ ކަން. އެކަމަކު، އެއް ދުވަހު ގެއާ ކައިރީގައި އޮންނަ ފެންގަނޑަކަށް ފަތަން އެރިފައި މިނެޓެއް ވަންދެން ވެސް މޫނު އަޑިއަށް ލައިގެން ނޯވެވިގެން އުޅޭތަން މައިންބަފައިންނަށް ފެނުނީ. އެ ކުއްޖާ އަށް އުނދަގޫތަކެއްވެ، މެއަށް ތަދުވާ ކަމާއި ނޭވާލުމަށް ދަތިތަކެއް ހުރި ކަން އެނގުނީ،" ރައިހާންގެ އޮޕަރޭޝަންގައި ބައިވެރިވި ޑޮކްޓަރު ކިޔައި ދިނެވެ.\nއެ ކުއްޖާ އަށް ނޭވާލާން އުނދަގޫވުމާ ގުޅިގެން ގެންދިޔައީ ނެޝަނަލް މެޑިކަލް ކޮލެޖް ހޮސްޕިޓަލަށެވެ. އެކަމަކު، އެ ތަނުގައި ތިބި ޑޮކްޓަރުންނަށް އެހީއެއް ނުވެވުނެވެ.\n"މެޑިކަލް ކޮލެޖަށް ދިޔައީމަ އެތަނުގައި ތިބި ޑޮކްޓަރުން ބުނި އެތަނަކުން އެކަމެއް ނުވާނެއޭ. އޭރު ދަރިފުޅުގެ ހާލު ވަރަށް ބޮޑަށް ގޯސްވަމުން ދިޔައީ. އެހެންވެ ބަރޫއިޕޫރްގައި ހުންނަ ޑޮކްޓަރަކަށް ދައްކައިގެން އެނގުނީ އިންފެކްޝަން އުފެދުނު ކަމަށް. ޑޮކްޓަރު ލަފާ ދިނީ އެސްއެސްކޭއެމް ހޮސްޕިޓަލަށް،" ކުއްޖާގެ ބައްޕަ ކިޔައިދިނެވެ.\nމިދިޔަ ބުރާސްފަތި ދުވަހު ރައިހާންގެ އޮޕަރޭޝަން ކާމިޔާބުކޮށްދިނީ ޕްރޮފެސަރެއް ކަމަށްވާ އަރުނާބާ ސެންގުޕްތާއެވެ.\nއެ ޑޮކްޓަރު ކިޔައި ދިން ގޮތުގައި އެކްސްރޭ އާއި ސީޓީ ސްކޭން ހަދައިގެން ފުރަތަމަ ބެލީ ކުއްޖާގެ ފުއްޕާމޭގައި އެ ކަށިގަނޑު ތާށިވެފައި އިން ހިސާބެވެ. އޭގެ ފަހުގައި އެ ކުއްޖާގެ ހާލު ރަނގަޅު ކުރަން ބޭސް ދިނެވެ. ސާޖަރީ ހަދައިގެން އެ ކަށިގަނޑު ނެގީ އޭގެ ފަހުންނެވެ.\nމި ކޮފީ ބީންސްތަކުގެ ތެރެއިން މީހެއްގެ މޫނު ހޯދާލަބަލަ!\nފްލައިޓެއްގެ ތެރެއަށް އުފަންވި ކުއްޖަކަށް ދިން ނަމަކީ "ސްކައި"\nމޫނު މަތިން ދެރަ ވައްތަރު ޖަހާ މަހެއް ދެކުނިންތަ؟\nނޮވެމްބަރު 27, 2021 20:39\nޢެނގޭމީހަކާދިމާވިކަންތިއީ ތިކުއްޖާ ސަލާމަތްވީ ﷲގެ މިންވަރުފުޅުން.


ހަނދުގައި އެންމެ ފަހުން ހިނގި އެސްޓްރޮނޯޓް ޖީން 82 އަހަރުގައި...\nހަނދުގައި އެންމެ ފަހުން ހިނގި އެސްޓްރޮނޯޓް ޖީން 82 އަހަރުގައި ނިޔާވެއްޖެ\nހަނދުގައި އެންމެ ފަހުން ހިނގި ޖީން ކާނަން، ނިޔާވިއިރު އުމުރުން 82 އަހަރު\nހަނދުގައި އެންމެ ފަހުން ހިނގި އެސްޓްރޮނޯޓް ޖީން ނިޔާވިކަން ނާސާ އިންވެސް ވަނީ ކަށަވަރުކޮށްދީފަ\n17 ޖެނުއަރީ 2017 | އަންގާރަ 08:30\nހަނދުގައި އެންމެ ފަހުން ހިނގި ޖީން ކާނަން\nހަނދުގައި އެންމެ ފަހުން ހިނގި އެސްޓްރޮނޯޓް ޖީން ކާނަން 82 އަހަރުގައި ނިޔާވެއްޖެ އެވެ.\nހަނދުގައި އެންމެ ފަހުން ހިނގި ޖީން ނިޔާވިކަން ނާސާ އިންވެސް ވަނީ ކަށަވަރުކޮށްދީ ޓުވީޓްކޮށްފަ އެވެ. އެހެން ނަމަވެސް އޭނާ ނިޔާވީ ކިހިނެއް ވެގެން ކަމެއް އަދި ކަށަވަރެއް ނުވެއެވެ.\nޖީން އަކީ އެންމެ ފަހުން ޖައްވަށް ފޮނުވި ޖައްވީ އުޅަނދު އެޕޯލޯއިން ދަތުރުކުރި އަދި އެ އުޅަނދުގެ ކޮމާންޑަރެވެ. އެއީ 1972 ވަނަ އަހަރެވެ. އެގޮތުން އޭނާ އޭރު ވެގެންދިޔައީ ހަނދަށް ދިޔަ 11 ވަނަ މީހާ އަދި އެންމެ ފަހު މީހާ އަށެވެ.\nމީގެއިތުރުން ޖީން އަކީ ޖެމީ އެކްސްއައި މިޝަންގައި 1966 ވަނަ އަހަރު ޖައްވަށް ދަތުރުކުރި ދެވަނަ އެމެރިކާ މީހާއެވެ. އޭނާ ވަނީ ޖައްވުގައި 566 ގަޑިއިރާ 15 މިނެޓު ހޭދަކޮށްފައެވެ. ހަނދުގައި އޭނާ ހޭދަކޮށްފައިވަނީ 73 ގަޑިއިރު އެވެ.\nޗިކާގޯ އަށް 1934 ވަނަ އުފަންވި ޖީން ވަނީ އެލެކްޓްރިކަލް އިންޖިނިއަރިން އިން ޑިގްރީ ހާސިލްކޮށްފައެވެ. މީގެއިތުރުން އޭނާ ވނީ މާސްޓާސް އޮފް ސައިންސް އެރެނޯޓިކަލް އިންޖިނިއަރިން ފުރިހަމަކޮށްފައެވެ. ނާސާ އިން ހޮވި ތިންވަނަ އެސްޓްރޮނޮއިޑްސް ގްރޫޕްގައި 1963 ވަނަ އަހަރު ހިމެނުނު ޖީން އަކީ ނޭވީ ކެޕްޓަނެކެވެ.\nޚިތާނުކުރުމުގެ ނަމުގައި އަންހެނުންނަށް ގެއްލުންދިނުމަކީ ލާއިސްލާމީ ނާތަހުޒީބު އަމަލެއް: މައުމޫން\n3 ގަޑިއިރު ކުރި\nއީރާނުގެ ލީޑަރު ޚާމަނާއީ 'ކޮވިރާން ބަރަކާތު' ވެކްސިނުގެ ފުރަތަމަ ޑޯޒް ޖައްސަވައިފި\n13 އަހަރުގެ 'އަޅުވެތި' ކަމަށްފަހު ބްރިޓްނީ ސްޕިއަރސްގެ ހަގީގަތް ކިޔައިދީފި، ދަރިން ހޯދަންވެސް ހުއްދަ ހޯދަން ޖެހޭ!\n"ކުޑަ ގައުމަކަށްވިޔަސް ރާއްޖެއަކީ އިސްލާމީ އުއްމަތަށް ނަމޫނާ ދައްކާ ހަރުދަނާ ދައުލަތެއް"\n13އަހަރު ކުއްޖާގެ މަރު: އާދީއްތަ ދުވަހު ހަވީރު ދެމީހަކު ފޮއްޓެއް ހިފައިގެން ދެވަނަ ފިޔަވަހީގައި އުޅުނު\nމަރާލާފައި ވަނީ ޖެންޑަރ މިނިސްޓްރީން ސޯޝަލް ސަޕޯޓް ފޯރުކޮށްދެމުންދިޔަ ކުއްޖެއް- ޔުމްނާ\nރައީސް ސާލިހުގެ ކޮއްކޯފުޅު އަހުމަދު މުހައްމަދު ސާލިހު އަވަހާރަވެއްޖެ\nރަހީނުކޮށްގެން ގެންގުޅުނު ކުއްޖަކު މަރާލާފައި އޮއްވައި ފެނިއްޖެ\nއަސްރާގެ ނަމުގައި ޕީޖީ އޮފީހަށް ސިޓީ ދިޔައީ އީސަގެ ވަކީލުންގެ ފަރާތުން: ޕީޖީ\nއޭޝިއަން ކަޕުގެ ކޮލިފައިންގައި ގައުމީ އަންހެން ޓީމު ވާދަކުރަނީ\nރައީސް ނަޝީދު ނެތުމުން ރާއްޖޭގެ ދުވެލި މަޑު ޖެހިފައި - ރާއީ


13 އޮކްޓޯބަރ 20202weeks ago\nމިއޮފީހުގެ މުނިސިޕަލް އިންސްޕެކްޓަރ މަޤާމަށް ކުރި ނަމްބަރ 281/2020/426/1A-426(IUL) އިއުލާނުގެ މަޤާމުގެ ޝަރުޠުތަކަށް ގެނައި\nއިޞްލާޙާއި ގުޅިގެން މިއިޢުލާން ބާޠިލުކޮށް އަލުން އިޢުލާނުކުރީމެވެ.\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 2020 އޮކްޓޯބަރ 27 ވާ އަންގާރަ ދުވަހުގެ 13.30ގެ ކުރިން، މީދޫ އަވަށުއޮފީހަށެވެ. އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދި ހުށަހަޅާ ފޯމް ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ 2020 އޮކްޓޯބަރ 28 އާއި 2020 ނޮވެމްބަރ 19 އާ ދެމެދު، މީދޫ އަވަށު އޮފީހުގައެވެ. މި ވަޒީފާއަށް ކުރިމަތިލާ ފަރާތްތަކުން، އެ ތާރީޚުތަކުގައި އިންޓަވިއުއަށް ހާޒިރުވުމަށް ތައްޔާރުވެގެން ތިބުން އެދެމެވެ.\n26 ޞަފަރު 1442\nޕަބްލިޝް ކުރި ތާރީޚް: 13-10-2020


Yamaha Promotion in mifaharu Umra dhathureh | Mihaaru\nއެލިއާ ބިލްޑިން: ރޯދަ މަހަށް ހާއްސަ އެތައް ހަރަކާތެއް އެލިއާ އިން އަންނަނީ ކުރިއަށް ގެންދަމުން -- ފޮޓޯ: އެލިއާ\nޔަމަހާ ޕްރޮމޯޝަނުން މިފަހަރު އުމްރާ ދަތުރެއް\n07 މެއި 2019 - 15:54\nއެލިއާ އިންވެސްޓްމެންޓުން މިއަހަރުގެ ރޯދަ މަހު ހިންގާ ޕްރޮމޯޝަންގެ ނަސީބުވެރިޔަކަށް އުމްރާ ދަތުރެއް ދޭން ނިންމައިފި އެވެ.\nމިއީ އެލިއާ އަށް 55 އަހަރު ވުމާއި އެ ވިޔަފާރި އާއި ޔަމަހާގެ ގުޅުމަށް 45 އަހަރުވުމުގެ މުނާސަބަތުގައި ކުރިއަށް ގެންދާ "އެންމެންނަށްވެސް" ޕްރޮމޯޝަންގެ ބައެކެވެ. "ޔަމަހާ ވިން ވިން 1440" ގެ ނަމުގައި ކުރިއަށް ގެންދާ މި ޕްރޮމޯޝަނުގެ ދަށުން "ޔަމަހާ މޯލްޑިވްސް" ގެ ފޭސްބުކް ޕޭޖަށް ލައިކްކޮށް، ޝެއާކުރާ މީހުންގެ ތެރެއިން ގުރްއަތުން ހޮވޭ ނަސީބުވެރިއަކަށް އުމްރާ ދަތުރެއް ލިބޭނެ އެވެ.\nރޯދަ މަހަށް ހާއްސަ ޕްރޮމޯޝަންތައް އެލިއާ އިން ކުރިއަށް ގެންދަނީ އަންނަ މަހުގެ ތިން ވަނަ ދުވަހާ ހަމައަށެވެ.\nމީގެ އިތުރުން އެލިއާ އާއި ސިޓްރޮން ބައި ލެމަން ގްރާސް ގުޅިގެން ހިންގާ ޕްރޮމޯޝަނުން ނަސީބުވެރި ފަރާތްތަކަށް ވެސް ހާއްސަ އިނާމެއް ކަނޑައަޅާފައި ވެ އެވެ. އެ ރެސްޓޯރަންޓުން ރޯދަ ވީއްލާ މީހުންގެ ތެރެއިން ގުރުއަތުން ހޮވޭ ނަސީބުވެރި ދެ ފަރާތަކަށް ޔަމަހާ ބްރޭންޑުގެ "އެރޮކްސް 155" ގެ ސައިކަލަކާއި އެތަނުން އެންމެ ފަހުން ތައާރަފްކުރި "ފްރީގޯ" މޮޑެލްގެ ސައިކަލެއް ލިބޭނެ އެވެ. މިއީ ސިޓްރޮން އާއި އެލިއާ ގުޅިގެން މި ޕްރޮމޯޝަން ހިންގާ ހަަތަރު ވަނަ އަހަރެވެ.\nރޯދަ މަހަށް ހިންގާ ޕްރޮމޯޝަންތަކުގެ ދަށުން ޔަމަހާ "އެމް އެކްސް ކިންގް" އަދި ޔަމަހާ "ކިއުބިކްސް" މޮޑެލްގެ ސައިކަލު ގަންނަ ހުރިހާ މީހުންނަށް ވެސް މި އަހަރު ހާއްސަ ހަދިޔާއެއް ދޭން އެ ތަނުން ވަނީ ނިންމާފަ އެވެ. އަދި މަހުން މަހަށް ފައިސާ ދައްކައިގެން ސައިކަލު ގަންނަ މީހުންނަށް ޑައުންޕޭމަންޓު ގޮތުގައި ދައްކަން ޖެހޭ ފައިސާއިން 50 ޕަސެންޓް ޑިސްކައުންޓެއް ދޭން ވެސް އެލިއާ އިން ވަނީ ހަމަޖައްސާފަ އެވެ.\nއިތުރު ލިޔުންތައް އެލިއާ އިންވެސްޓްމެންޓްސް ސައިކަލް އުމްރާ\n"އެންމެނަށްވެސް ޔަމަހާ" ގެ ހަވަނަ ޕްރޮމޯޝަން ފަށައިފި


Coalition'ge leader'unna Namal bahdhalu kurahvaifi\nރާއްޖެ - ނަމަލް ރާޖަޕަކްސް\nކޯލިޝަންގެ ލީޑަރުންނާ ނަމާލް ބައްދަލުކުރައްވައިފި\nނައިބް ރައީސް އާ ވެސް ވަނީ ބައްދަލުކުރައްވާފައި\nފުރާވަޑައިގަންނަވާނީ އަންގާރަ ދުވަހުގެރޭ\nކ. މާލެ 11 ޖޫން 2019 | އަންގާރަ 18:38 5,522\nނަމަލް ރައީސް ނަޝީދާ އެކު - ރައްޔިތުންގެ މަޖިލިސް\nއަވަށްޓެރި ސްރީލަންކާގެ ކުރީގެ ރައީސް މަހިންދަ ރާޖަޕަކްްސާގެ ދަރިކަލުން ނަމާލް ރާޖަޕަކްސަ ސަރުކާރު ކޯލިޝަންގެ ބައެއް ލީޑަރުންނާ ބައްދަލުކުރައްވައިފިއެވެ.\nލަންކާގެ ގާނޫނު ހަދާ މަޖިލީހުގެ މެމްބަރު ނަމާލް ވަނީ ސަރުކާރު ކޯލިޝަންގައި ހިމެނޭ ކުރީގެ ރައީސް މައުމޫނު އަބްދުލް ގައްޔޫމްގެ އިތުރުން އެމްޑީޕީގެ ރައީސް އަދި މަޖިލީހުގެ ރައީސް މުހައްމަދު ނަޝީދާ ބައްދަލުކުރައްވާފައެވެ. ނަމާލްގެ މި ދަތުރުފުޅަކީ ލަންކާ އަށް ދިން ހަމަލާއަށް ފަހު އެގައުމުގެ ހާލަތު ރާއްޖެއަށް އޮޅުން ފިލުވައިދީ، ލަންކާގައި ނުރެއްކަލެއް ނެތްކަމަށް ބަޔާންކޮށް ދިނުމުގެ ގޮތުން ކުރައްވާ ދަތުރުފުޅެކެވެ. އޭނާ ވަނީ ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހުގެ އިތުރުން ޔޫތް މިނިސްޓަރު އަހުމަދު މަހުލޫފާވެސް ބައްދަލުކުރައްވާފައެވެ.\nރައީސް މައުމޫނާ އެކު ބޭއްވި ބައްދަލުވުމަށް ފަހު ކުރެއްވި ޓްވީޓެއްގައި ނަމާލް ވިދާޅުވީ، މައުމޫނާ ބައްދަލުވެވަޑައިގަތުމުން ވަރަށް ބޮޑަށް އުފާކުރައްވާ ކަމަށާއި، މައުމޫނަކީ އޭނާގެ ބައްޕާފުޅާ ވަރާށް ގާތް ބޭފުޅެއް ކަމަށެވެ.\nނަމާލް ރައްޔިތުންގެ މަޖިލީހުގެ ރައީސް، ރައީސް މުހައްމަދު ނަޝީދާ ބައްދަލުކުރެއްވީ މަޖިލީހުގެ އިދާރާގައެވެ. އެ ބައްދަލުވުމާއި ބެހޭ ގޮތުން ކުރެއްވި ޓްވީޓެއްގައި ނަމާލް ވިދާޅުވީ، ރައީސް ނަޝީދާ އެކު ގިނަ ކަންތައްތަކާއި ބެހޭ ގޮތުން މަޝްވަރާތަކެއް ކުރެވިފައިވާ ކަމަށެވެ.\nރައީސް ނަޝީދު ލަންކާ އަށް ކުރައްވާ ދަތުރުފުޅުގައި ބައްދަލުވެވަޑައިގަންނަވާނެ ކަމަށް އުއްމީދު ކުރައްވާ ކަމަށް ވިދާޅުވިއެވެ. ރައީސް ނަޝީދާ އެމްޑީޕީގެ ޕާލިމެންޓަރީ މެމްބަރުން ސްރީލަންކާ އަށް ވަޑައިގެންނުވުމަށް ވަނީ ހަމަޖެހިފައެވެ. އަދި މީގެ އިތުރުން ނަމަލް ވަނީ ނައިބް ރައީސް ފައިސަލް ނަސީމާ ބައްދަލުކުރައްވާފައެވެ.\nނަމާލް ވަނީ އަންގާރަ ދުވަހު ރާއްޖެއަށް ޓީވީއަށް ޒިޔާރަތް ކުރައްވާއި، އިންޓަވިއުއަށް ދެއްވާފައެވެ. ދަތުރުފުޅު ނިންމަވާލެއްވުމަށް ފަހު ނަމަލް ސްރީލަންކާ އަށް ވަޑައިގަންނަވާނީ އަންގާރަ ދުވަހުގެރެއެވެ. ނަމަލް ވަނީ ރައީސް ސޯލިހު ހުވާކުރެއްވުމުގެ ރަސްމިއްޔާތަށް ރާއްޖެ ވަޑައިގެންފައެވެ.


Nasheed dhehkevi vaahakafulhun ilmuverin kanboduvejje\nފަށްކެނޑުމާއި ގުޅޭގޮތުން ދެއްކެވި ވާހަކަފުޅުން އިލްމުވެރިން ކަންބޮޑުވެއްޖެ\nރައްޔިތުންގެ މަޖިލީހުގެ ރައީސް، ކުރީގެ ރައީސް މުހައްމަދު ނަޝީދު -- ފޮޓޯ: އަވަސް\nގއ. ކޮލަމާފުށީގައި ފަށް ކަނޑަށް އިން މީހަކު، ވަރި ނުުކުރި ކަމަށް ހަބަރު ލިބޭ ކަމަށާ އެއީ ކޮންޓްރެކްޓާ ހިލާފު ކަމެއް ކަމަށް ވިދާޅުވެ ރައްޔިތުންގެ މަޖިލީހުގެ ރައީސް މުހައްމަދު ނަޝީދު ދެއްކެވި ވާހަކަފުޅަކާ ގުޅިގެން ދީނީ އިލްމުވެރިން ކަންބޮޑުވުން ފާޅުކޮށްފި އެވެ.\nމަޖިލީހުގެ މިއަދުގެ ޖަލްސާ ނިންމަވާލައްވަމުން ނަޝީދު ވިދާޅުވީ "ކޮލަމާފުށީގައި ފަށް ކަނޑަށް އިން މީހަކު، ވަރި ނުުކުރި ކަމަށް އެބަ ހަބަރު ލިބޭ" ކަމަށެވެ. އަދި އެއީ ކޮންޓްރެކްޓާ ހިލާފު ކަމެއް ކަމަށެވެ.\n"އަޅުގަނޑަށް އެބަ އިވޭ މަޖިލިސްގެ ދާއިރާއިން ބޭރަށް މަޖިލިސް ދާ ކަމަށް ބައެއް އިއްޒަތްތެރި މެންބަރުންނަށާއި ބައެއް ފަރާތްތަކަށް ހީވާ ކަމަށް... އަޅުގަނޑަށް އެބަ އަޑުއިވޭ. އެހެން ނަމަވެސް ކޮލަމާފުށީގައި ފަށް ކަނޑަށް އިން މީހަކު، ވަރި ނުުކުރިކަމަށް އެބަ ހަބަރު ލިބޭ. އެއީ ކޮންޓްރެކްޓާ ހިލާފު ކަމެއް!"\nއެފަދަ ކަމެއް ކޮލަމާފުށީގައި ހިނގައިގެން އުޅޭ ކަމަށް ވެސް މީޑިއާގައި ރިޕޯޓް ކޮށްފައި ވެއެވެ.\nނަޝީދުގެ ވާހަކަތަކާމެދު ކަންބޮޑުވުން ފާޅުކުރައްވާ ޝައިހް އާދަމް ނިޝާން ވިދާޅުވީ ފަށް ކެނޑުމުގެ ގަސްތުގައި ކުރާ ކައިވެނީގެ ކޮންޓްރެކްޓް (އަގުދަކީ) ކަނޑައެޅިގެން ބާތިލު އަގުދެއް ކަމަށެވެ. އަދި އެފަދަ ކައިވެންޏެއް ސައްހަ ވެސް ނުވާނެ ކަމަށެވެ.\n"އަދި އެގޮތަށް ފަށް ކެނޑުމަށް އެއިން މީހާ ގާތުން ވަރި ވެގެން ކުރީގެ ފިރިމީހާއާއި ކައިވެނި ކުރި ނަމަވެސް ކުރީގެ ފިރިމީހާއާއި އަލުން އެ ކުރާ ކައިވެނި ވެސް ސައްހަ ނުވާނެ،"\nއެ ޝައިހް ވިދާޅުވީ ފަށް ކެޑުމަށް އިންނަ މީހާ އާއި އެ މީހަކަށްޓަކައި އެ ފަށް ކަނޑައިދެވޭ މީހާއާއި ދެ މީހުންނަށް ވެސް މާތްﷲ ތައާލާ ލައުނަތް ލައްވާނެ ކަމަށް ކީރިތި ނަބިއްޔާ ބަޔާން ކޮށްދެެއްވާފައިވާ ކަމަށެވެ.\nއެހެން ބައެއް އިލްމުވެރިން ވެސް ވަނީ އެ މޭރުމުން ވާހަކަ ދައްކަވާފަ އެވެ. އަދި ފަށްކަނޑަށް އިން މީހަކު، ވަރި ނުުކުރުމަކީ ކޮންޓްރެކްޓާ ހިލާފު ކަމެއް ކަމަށް ނަޝީދު ވިދާޅުވެފައި ވާތީ އެކަމާ ވެސް ކަންބޮޑުވުން ފާޅުކޮށްފައި ވެއެވެ. އެއީ ދީނުގައި އެކަން އޮތްގޮތް އުޅޭ ގޮތަށް އެމަނިކުފާނު ދެއްކެވި ވާހަކަފުޅެއް ކަމަށާ މަޖިލީހުގެ ރިޔާސަތު ފަދަ ޝަރަފުވެރި މަގާމެެއްގައި އިންނަވާ އެފަދަ ވާހަކައެއް ނަޝީދު ދެއްކެވުން ކުށްވެރިކުރާ ކަމަށްވެސް ބައެއް ބޭފުޅުން ވިދާޅުވެފައި ވެއެވެ.\nރައީސް މުހައްމަދު ނަޝީދު ރައްޔިތުންގެ މަޖިލިސް ދީނީ އިލްމުވެރިން\nނަފުރަތު ފަތުރަން ދީން ބޭނުން ނުކުރަން އެދެން: ނަޝީދު\nއަސްލު އެޖެންޑާ ބޭޒާރު ވެއްޖެ: ޖަމީލް\nސަލަފްގެ ރަޖިސްޓަރީއާ ގުޅުވައި ނަޝީދު ހެއްދެވީ އިތުރުފުޅެއް


Royal Wedding: engenee kohcheh?\nރިޕޯޓު - ރޯޔަލް ވެޑިން\nރޯޔަލް ވެޑިން: އެނގެނީ ކޯއްޗެއް؟\nކައިވެނީގެ ހަފްލާ ބޭއްވުމަށް ހަމަޖައްސާފައިވަނީ މެއި މަހުގެ 19 ވާ ހޮނިހިރު ދުވަހު\nމޭގަން ބޭނުން ވަނީ ކައިވެނީގެ ހެދުން ވީހާ ވެސް އާދައިގެ ގޮތަކަށް ފަރުމާ ކުރަން\nކައިވެނީގެ ހަފްލާފައި މޭގަންއަށް ޝާހީ އާއިލާގެ ޚާއްސަ ލަގަބު އަރުވާނެ\nކ. މާލެ 10 އޭޕުރިލް 2018 | އަންގާރަ 12:49 6,630\nމޭގަން އާއި ހެރީ - ގެޓީ އިމޭޖާސް\nޝާހީ އާއިލާގެ ޕްރިންސް ހެރީ އާއި ކުރީގެ ފިލްމީ ތަރި މޭގަން މާކަލް ގެ ކައިވެނި ބޭއްވުމަށް ހަމަޖައްސާފައިވަނީ އަންނަ މެއި މަހުގެ 19 ވަނަ ދުވަހުގައެވެ. ކައިވެނީގެ ދުވަސްތައް ކުޑަތަންވަމުން އަންނައިރު މުޅި ދުނިޔޭގެ ސަމާލުކަން ލިބިފައިވަނީ މި ކައިވެންޏަށެވެ.\nކައިވެނީގެ ހަފްލާ ބޭއްވުމަށް ހަމަޖައްސާފައިވަނީ މެއި މަހުގެ 19 ވާ ހޮނިހިރު ދުވަހުގެ 12:00 އިން ފެށިގެން ވިންސާ ކާސްލްގެ ސެއިންޓް ޖޯޖް ޗަޕެލްގައެވެ.\nޕާޓީގައި ލާންޖެހެނީ ކޮންކަހަލަ ހެދުމެއް؟\nރޯޔަލް ވެޑިންގެ ކާޑުގައި ވަނީ ލާންޖެހޭ ހެދުން ވެސް ކަނޑައަޅާފައެވެ. އެގޮތުން ފިރިހެނުން ކޯޓާއި ފަޓުލޫނު ނުވަތަ ގަމީހާއި އެކު ޓައި އަދި ކޯޓުލުމަށް ކަނޑައަޅާފައިވާއިރު އަންހެނުން ލާން ޖެހޭނީ ހެދުން އަދި ބޮލުގައި ތޮތްޕެއް އޮންނަން ވާނެކަމަށެވެ. ހެދުމުގެ ދިގުމިން ކަކުލަށް ވުރެ ދިގުވާންޖެހޭ ކަމަށާއި އަންހެނުން ބޮލުގައި އަޅާ ތޮފި އެޅުމާއި ނޭޅުން އެއީ "ޗޮއިސް" އެއްކަމަށްވެސް ވެއެވެ.\n600 އެއްހާ މެހެމާނުން ކައިވެނި ކުރާ ތަން ކަމަށްވާ ވިންސާ ކާސްލްގެ ސެއިންޓް ޖޯޖް ޗަޕެލްއަށްއަށް ކައިވެނި ކުރާ ގަޑީގައި ހާޒިރުވާނެއެވެ.\nޚަބަރުތައް ބުނާގޮތުގައި މާކަލް ކައިވެނީގެ ހަފްލާގައި މެހެމާނުންނާއި މުޚާތަބުކޮށް އަމިއްލައަށް ލިޔެފައިވާ ތަގުރީރެއް ދިނުމަށް މޭގަން ވަނީ ނިންމާފައެވެ. މި ތަގުރީރުގައި އިނގިރޭސި ވިލާތުގެ ރާނީ އަދި ޕްރިންސް ހެރީގެ މާމާފުޅު ކަމަށްވާ އެލިޒަބަތުއަށާއި، ޝާހީ އާއިލާގެ މެމްބަރުންނަށް މޭގަން ޝުކުރު އަދާކުރާނެ އެވެ.\nމޭގަން މި ހަފްލާގައި ތަގުރީރު ކޮށްފި ކަމުގައިވާނަމަ މިކަން ވާނީ ޝާހީ އާދަކާދަތައް މުގުރާލެވުން ކަމަށެވެ. ކައިވެނީގެ ހަފްލާފައި މޭގަންއަށް ޝާހީ އާއިލާގެ ޚާއްސަ ލަގަބު އަރުވާނެއެވެ.\nމޭގަން އާއި ހެރީގެ ކައިވެނީގެ ކޭކަށް ހަމަޖައްސާފައިވަނީ "ލެމަން އެންޑް އެލްޑާ ފްލާވާ ކޭކް" އެވެ. އެދެމީހުންގެ ކައިވެނީގެ ކޭކު ތައްޔާރު ކުރާނީ އެމެރިކާގެ ކެލެފޯނިއާގެ ޕޭސްޓްރީ ޝެފް އެންޑް ފުޑް ރައިޓަރ ކްލެއާ ޕީޓަކްއެވެ.\nޕްރިންސް ހެރީ އާއި ހޮލީވުޑްގެ ތަރި މޭގަން މާކެލްގެ ކައިވެނީގެ ހަފްލާ ޑިޒައިން ކުރާނީ އިނގިރޭސިވިލާތުގެ މަލުގެ ވިޔަފާރީގައި އެންމެ މަޝްހޫރު އެކަކު ކަމަށްވާ ފިލިޕާ ކްރެޑޮކްއެވެ. މި ކައިވެނީގެ ހަފްލާ ޒީނަތްތެރި ކުރާނީ ޕްރިންސް ހެރީގެ މަންމާފުޅު ޕްރިންސެސް ޑަޔާނާއަށް އެންމެ ކަމުދާ މާ ކަމަށްވާ "ވައިޓް ގާޑެން ރޯސެސް" އަދި މޭގަން އަށް އެންމެ ކަމުދާ މާ ކަމަށްވާ "ޕިއޯނީ" އިންނެވެ.\nހެދުން ފަރުމާކުރަނީ ކާކު؟\nޝާހީ ހަބަރުތައް ރިޕޯޓް ކުރާ އޮމިޑް ސްކޯބީ ގުޑް މޯނިން އެމެރިކާއިން ރިޕޯޓް ކޮށްފައިވާ ގޮތުގައި މޭގަން ބޭނުން ވަނީ ކައިވެނީގެ ހެދުން ވީހާ ވެސް އާދައިގެ ގޮތަކަށް ފަރުމާ ކުރާށެވެ. ބައެއް މީޑިއާތަކުން ރިޕޯޓް ކޮށްފައިވާ ގޮތުން މޭގަން ކައިވެނީގެ ހެދުން ފަރުމާ ކުރާނީ މޭގަންގެ ސްޓައިލިސްޓެއްގެ ގޮތުގައި މިހާރު ވެސް މަސައްކަތް ކުރަމުން އަންނަ ކެނެޑާގެ މަޝްހޫރު ބްރައިޑަލް ސްޓައިލިސްޓް ކަމަށްވާ ޖެސިކާ މުލްރޯނީ އެވެ.\nޕާޓީއަށް ދައުވަތު ދީފައިވަނީ ކޮން ބަޔަކަށް؟\nމިރަސްމިއްޔާތުގައި 800 އެއްހާ މެހެމާނުން ބައިވެރިވާނެ ކަމަށް ޚަބަރުތައް ބުނާއިރު 600 މެހެމާނުންނާއި 200 "ކަޕުލް" ބައިވެރިވާނެއެވެ. މި ރަސްމިއްޔާތުގައި މޭގަންގެ ބައްޕަ އަދި ހޮލީވުޑްގެ މަޝްހޫރު ލައިޓިން ޑިރެކްޓަރު ތޯމަލް މާކްލް ވެސް މިރަސްމިއްޔާތުގައި ބައިވެރިވާނެ އެވެ.އަދި މީގެ އިތުރުން އާންމުންގެ ތެރެއިން 1000އެއްހާ މީހުންނަށް ދައުވަތު އަރުވާނެ ކަމަށް ވަނީ ބެލެވިފައެވެ.\nމިކައިވެނީގެ ކާޑުތައް ދައްކާލާފައިވަނީ މިދިޔަ މާޗް މަހުގެ ފަހުކޮޅުގައެވެ. .ކެސިންޓަން ޕެލަސް އިން ކުރި ޓްވީޓްތަކެއްގައި ކާޑުތައް ދައްކާލާފައިވާއިރު މި ފަހަރު ވެސް ކާޑު ތައްޔާރުކޮށްފައި ވަނީ 1985 އިން ފެށިގެން އިނގިރޭސީ ޝާހީ އާއިލާގެ ހަފުލާތަކު ކާޑުތައް ތައްޔާރު ކުރަމުން އަންނަ ބާނާޑް ވެސްޓްވުޑުންނެވެ.\nވިންޑްސާ ކާސްލްގެ ސެއިންޓް ޖޯޖް ޝެޕްގައި ބާއްވާ ކައިވެނީގެ ހަފުލާގައި ބައިވެރިވާ މަޝްހޫރު ފަރާތްތަކުގެ ތެރޭގައި އެމެރިކާގެ ކުރީގެ ރައީސް ބަރަކް އޮބާމާ އާއި އަންހެނުން މިޝޭލް އޮބާމާ، ކެނެޑާގެ ބޮޑުވަޒީރު ކަސްޓިން ޓްރޫޑޯ އާއި އަނބިކަނބަލުން ސޯފީ ހިމެނިވަޑައިގަންނަވައެވެ.\nއެމެރިކާގެ ރައީސް ޑޮނަލްޑް ޓަރަމްޕްއަށް މި ކައިވެނީގެ ހަފްލާއަށް ދައުވަތު ނުދޭން ނިންމާފައިވާކަމަށްވެސް ޚަބަރުތައް ވަނީ ބުނެފައެވެ. ޑޮނަލްޑް ޓްރަމްޕަކީ މޭގަން މާ ހިތްހަމަ ޖެހޭ ރައީސެއް ނޫންކަމަށާއި އެމެރިކާ ބައިބައިވުން އުފައްދާ ރައީސެއްކަމަށް މޭގަން މީގެ ކުރިން ބުނެފައިވާކަމަށްވެއެވެ.\nކައިވެނީގެ ހަފުލާގައި ބައިވެރިވާ ތަރިންގެ ތެރޭގައި ގާތް ބަތަލާ ޕްރިޔަންކާ ޗޯޕްޅާގެ އިތުރުން ޓެނިސް ތަރި ސެރީނާ ވިލިއަމްސް ވެސް ހިމެނޭކަމަށް ޚަބަރުތައް ބުނެއެވެ. ހަފުލާގައި ޕަފޯމް ކުރާ ފަންނާނުންގެ ތެރޭގައި އިނގިރޭސިވިލާތުގެ ޒުވާން ލަވަކިޔުންތެރިޔާ އެޑް ޝީރަން ހިމެނޭކަމަށް ރިޕޯޓްތައް ވަނީ ބުނެފައެވެ.\nރޯޔަލް ވެޑިން ކާޑު\nޕްރިންސް ހެރީ މޭގަން އާއި ކައިވެނި ވެގެންދާނީ އެޑްވާޑް ސިމްޕްސަން އަށް ފަހު އެމެރިކާ ރައްޔިތަކާ ކައިވެނިކުރާ އިގިރޭސި ޝާހީ އާއިލާގެ ފުރަތަމަ މެންބަރަށެވެ. ސިމްޕްސަން ވަނީ އޭނާގެ އަންހެނުން ވޭލިސް ސިމްޕްސަންއާ ކައިވެނި ކުރުމަށް އިގިރޭސި ތަޚުތު ދޫކޮށްލާފަ އެވެ. ހެރީ އާއި މޭގަން ލޯބީގެ ގޮތުން ގުޅިފައި ވަނީ މިދިޔަ އަހަރުގެ ޖުލައި މަހުގެ ތެރޭގައެވެ.


މެންބަރު ނަޝީދުގެ ތުހުމަތެއް: ޓީއެމްއޭއިން ރައީސް ނަޝީދަށް 13 މިލިއަން ޑޮލަރު ދިން! – Haftha\nSun, 29 March, 2020, 11:42 am\nރަސްމިއްޔާތެއްގައި ރައްޔިތުންގެ މަޖިލީހުގެ ރައީސް، ރައީސް މުހައްމަދު ނަޝީދު --- ފޮޓޯ/ ރައީސް އޮފީސް\nމެންބަރު ނަޝީދުގެ ތުހުމަތެއް: ޓީއެމްއޭއިން ރައީސް ނަޝީދަށް 13 މިލިއަން ޑޮލަރު ދިން!\nޓްރާންސް މޯލްޑިވިއަން އެއާވޭސް (ޓީއެމްއޭ) އިން ކުރީގެ ރައީސް މުހައްމަދު ނަޝީދަށް 13 މިލިއަން އެމެރިކާ ޑޮލަރު ދީފައިވާ ކަމަށް ނޮޅިވަރަމް ދާއިރާގެ މެންބަރު މުހައްމަދު ނަޝީދު (މޮސްޓާ) ތުހުމަތު ކުރައްވައިފިއެވެ.\nމެންބަރު ނަޝީދު މިއަދު ކުރެއްވި ޓުވީޓެއްގައި ވިދާޅުވީ، ޓީއެމްއޭއިން ރައީސް ނަޝީދަށް 13 މިލިއަން ޑޮލަރު ދީފައިވާ ކަމަށެވެ. އަދި އެމްޑީޕީގެ މަޖިލިސް މެންބަރުން މެދުވެރިކޮށް އެ ވާހަކަތައް އޮއްބާލަން މަސައްކަތް ކުރަމުންދާ ކަމަށް ވިދާޅުވެފައިވެއެވެ.\n“ޓީއެމްއޭއިން ރައީސް ނަޝީދަށް 13 މިލިއަން ޑޮލަރު ދިންކަން އޮއްބާލަން މިއަދު އެމްޑީޕީ މެންބަރުން ލައްވާ ކުރީ ސަރުކާރު ކުރީ ސަރުކާރޭ މި ކިޔުވީ. ގާނޫނު އަރާ ހަމަކުރާނެކަން ދަންނާތި. ގޮނޑި ދުއްވަން މިފަހަރު ނުފޮނުވާނެ އޮންނަންޖެހޭނީ ޖަލުގައި،” މެންބަރު ނަޝީދުގެ ޓުވީޓުގައި ވިދާޅުވެފައިވެއެވެ.\nއެމްއޭސީއެލް އިން 26 މިލިއަން ޑޮލަރު އިންވެސްޓް ކޮށްގެން ހަދާ ސީޕްލޭން ޓާމިނަލް އޮޕަރޭޓަރުންނަށް ކުއްޔަށް ދިނުމުގެ މައްސަލަ ވަނީ ބޮޑުވެފައެވެ. އެ މައްސަލަ ފުރަތަމަ ފެންމަތިވީ އާ ސީޕްލޭންގެ ބޮޑުބައެއް އެމްއޭސީއެލްއަށް ގެއްލުންވާ ގޮތަށް ޓީއެމްއޭއަށް ދިނުމަށް ނިންމާފައިވާ ކަމަށް ބުނެ އަޑުތައް ފެތުރެން ފެށުމުންނެވެ.\nއެ މައްސަލައިގެ ތެރެއަށް ރައީސް ނަޝީދު ވެސް ވަނީ ވަންނަވައި، ސަރުކާރާއި ޓީއެމްއޭއަށް އެއްބަސްވެވޭ ގޮތަކަށް މައްސަލަ އަވަހަށް ނިންމުން މުހިންމު ކަމަށް ވިދާޅުވެފައެވެ. އަދި ތަކުރާރުކޮށް އެކަމާ ގުޅިގެން ވާހަކަފުޅު ދެއްކެވުމުން އެމަނިކުފާނަށް ވެސް ތުހުމަތުތަކެއް ކުރަން ފެށުނެވެ.\nއެގޮތުން ޓީއެމްއޭއަށް ފައިދާވާ ގޮތަށް ރައީސް ނަޝީދު ވަކާލާތު ކުރައްވަމުން ގެންދަވާ ކަމަށާއި އަދި އެއީ ޓީއެމްއޭގެ ހިއްސާ ކޮންޓްރޯލްކުރާ ކޮންސޯޓިއަމްގައި ހިމެނޭ ބެއިން ކެޕިޓަލްގެ ވަކީލެއްގެ ގޮތުގައި ރައީސް ނަޝީދުގެ ވަކީލު، ޖެރެޑް ޖެންސާ ހިމެނޭތީ ކަމަށް ގިނަ ބަޔަކު ތުހުމަތު ކުރިއެވެ.


Uthuru thilafalhu ge ebbasvun: Massalaige bahus fashaifi\nއުތުރު ތިލަފަޅުގެ އެއްބަސްވުން: މައްސަލައި ބަހުސް ފަށައިފި\nއިތުރު ތިލަފަޅުގެ އެއްބަސްވުމުގައި ސޮއިކުރުމަށް ބޭއްވި ރަސްމިއްޔާތުގެ ތެރެއިން---\nއުތުރު ތިލަފަޅުގައި ސިފައިންގެ ކޯސްޓްގާޑުގެ ބަނދަރަކާއި ޑޮކްޔާޑެއް ތަރައްގީ ކުރަން އިންޑިއާ އާއެކު އިއްޔެ ރާއްޖެއިން ހެދި އެއްބަސްވުމުގެ ތަފްސީލް ހޯދުމަށް މަޖިލީހަށް ހުށަހެޅި ކުއްލި މައްސަލަ ބަލައިގެންފި އެވެ.\nއެ މައްސަލަ މަޖިލީހަށް މިއަދު ހުށަހެޅުއްވީ މަޖިލީހުގެ ނައިފަރު ދާއިރާގެ މެމްބަރު އަދި ޕީޕީއެމްގެ ނައިބު ލީޑަރު އަހުމަދު ޝިޔާމް އެވެ.\nއުތުރުތިލަފަޅުގެ ބަނދަރާއި ޑޮކްޔާޑުގެ އެއްބަސްވުމަކީ ރައީސް އަބްދުﷲ ޔާމީންގެ ސަރުކާރުގައި 2016 ވަނަ އަހަރު ދެ ގައުމުން އިންޑިއާގައި ސޮއިކުރި ޑިފެންސް އެކްޝަން ޕްލޭންގައި ވެސް ހިމެނޭ އެއްބަސްވުމެކެވެ. ނަމަވެސް އެ ބަނދަރުހަދަން އެއްބަސްވުމުގައި ސޮއިނުކުރީ އެކަމުގައި އިންޑިއާއިން ކުރިމަތިކުުރުވި ޝަރުތުތަކުގެ ސަބަބުން އެއީ ގައުމީ ސަލާމަތާއި ސިޔާދަތަށް ބުރޫ އަރާނެ ފަދަަ ކަމަކަށް ވާތީކަމަށް އެ މައްސަލަ ހުށަހަޅުއްވަމުން ޝިޔާމް ވިދާޅުވި އެވެ.\nނަމަވެސް މި ސަރުކާރުން އެ އެއްބަސްވުމަށް ބަދަލުތައް ގެނެސްފައިވާ ކަމަށް ޝިޔާމް ވަނީ ތުހުމަތުކުރައްވައިފަ އެވެ. އަދި އެކަމުގައި މަޖިލީހުގެ ރުހުން ހޯދައިފައި ނުވާތީވެސް ވަނީ ކަންބޮޑުވުން ފާޅުކުރައްވައިފަ އެވެ.\nއިތުރު ތިލަފަޅު އެއްބަސްވުމުގެ ދަށުން އިންޑިއާ ސިފައިން ރާއްޖޭގައި ނުތިބޭނެކަމަށް އެމްއެންޑީއެފްއިން ބުނެއެވެ. ނަމަވެސް ޝިޔާމްގެ ކަންބޮޑުވުމަކީ ޓެކްނީޝަނުން ފަދަ އެކި ނަންނަމުގައި ސިފައިން ތިބުމެވެ. މިހާރުވެސް ހެލިކޮޕްޓަރު އޮޕަރޭޓްކުރުމުގެ ނަމުގައި އިންޑިއާ ސިފައިން ތިބެއެވެ.\nއެ މައްސަލަަ ބަލައިގަންނަން އެންމެ ބޮޑަށް ދެކޮޅު ހެއްދެވީ އެމްޑީޕީގެ ޕާލިމަންޓްރީ ގްރޫޕްގެ ލީޑަރު އަދި މެދުހެންވޭރު ދާއިރާގެ މެމްބަރު އަލީ އާޒިމް އެވެ. އޭގެ ހުއްޖަތަަކަށް އޭނާ ދެއްކެވީ ރާއްޖޭގައި އިންޑިއާގެ ނޭވީގެ ޑޯނިއާ މަތިންދާބޯޓެއް އޮޕަރޭޓު ކުރުމާ ގުޅޭގޮތުން ރާއްޖެއާއެކު ހެދި އެއްބަސްވުން ހާމަ ކުރަން ނުޖެހޭ ކަމަށް ހައިކޯޓުން ނިންމި ކަަމަށް ބުނެ އެވެ. ނަމަވެސް ހައި ކޯޓުން އެފަދަ ނިންމުމެއް އަދި ނިންމާފައެއް ނުވެ އެވެ. ނަމަވެސް އެއީ ހާމަކުރަން ޖެހޭ މައުލޫމާތެއް ނޫން ކަަމަށް އިންފޮމޭޝަން ކޮމިޝަނަރުގެ އޮފީހުން (އައިކޮމް) އިން ވަނީ ނިންމައިފަ އެވެ.\nއެ މައްސަލައިގެ އިތުރުން މި ފަހަކަށް އައިސް އިންޑިއާއިން ބޮޑެތި އަދަދުތަކުން ލޯންތައް ނަގަމުންދާތީ އެ ލޯންތަކުގެ ތަފްސީލް ހޯދަންވެސް ޝިޔާމް ހުށަހެޅުއްވި އެވެ.\nރައްޔިތުންގެ މަޖިލިސް އެމްއެންޑީއެފް އަހުމަދު ޝިޔާމް\nސިފައިންގެ ތަމްރީނު މަރުކަޒު ބަދަލު ނުކުރަން ފާސްކޮށްފި


ހިޔާލު + ރިޕޯޓް + ވިޔަފާރި + މަސްވެރިކަން + ފަތުރުވެރިކަން + ޒުވާނުން\nމަސްވެރިކަމުގެ ގާނޫނުގެ ތެރެއިން 'ސްޕިއާ ފިޝިން' ހުއްދަކުރުމުގެ ބާރު މަޖްލިސް މެންބަރުން އަތުގަ އެބައޮތް\nމިހާރުވެސް މި މަސްވެރިކަން ކުރާ އެތައް ހާސް ޒުވާނުނެއް އެބަތިބި\nރައްކާތެރިކަން ކަށަވަރުކުރުމަށް ގާނޫނީ އޮނިގަނޑެއް މުހިންމު\n4 August 27th, 2019 - 9:00 AM\n"ސްޕިއަރފިޝިންގ" ނުވަތަ މަސް ހިފާ ބަޑި ޖަހައިގެން މަސް ހިފުމަކީ ދިވެހިރާއްޖޭގައި ހުއްދަކުރަން ޖެހޭ މަސްވެރިކަމެއް ނުވަތަ އެކަން ކުރާނެ ގާނޫނީ އޮނިގަނޑެއް އޮންނަން ޖެހޭނެ ކަމަށް މިއަދު ޤަބޫލުކުރަން ޖެހެއެވެ.\nސަބަބަކީ އެތައް ޒުވާނުންނެއް މިއަދު "ސިއްރުން" މިކަން ކުރަމުން އަންނައިރު، އެކަން ބަލަހައްޓާނެ ހަރުދަނާ ގާނޫނީ ނިޒާމެއް ނެތުމަކީ ހިތާމަވެރިކަމެކެވެ.\nރައްކާތެރިކަމުގެ ގޮތުން ވެސް އަޅަންޖެހޭ ފިޔަވަޅުތައް އެޅުމަށް ބާރު އެޅޭނީ ގާނޫނުގެ ތެރެއަށް މިކަން ގެނެސްގެނެވެ.\n"މިހާރުވެސް ކުރާ މަސްވެރިކަމުގެ ތެރޭގަ އެންމެ ތިމާވެއްޓާ ރައްޓެހީ ބަޑިން ކުރާ މަސްވެރިކަން. މަނާ ޒާތެއްގެ މަހެއް ނުހިފާނެ. ކާން ބޭނުންވާ މަހަށް ސީދާ އަމާޒުކޮށްގެން ކުރާ މަސްވެރިކަމެއް މިއީ. ނަގާ ކޮންމެ މަހަކީ ކާނެމަހެއް،" ސްޕިއާ ފިޝިން މަސްވެރިއަކު ބުންޏެވެ.\nދިވެހި ރާއްޖެ، މިއަދު ފަތުރުވެރިކަމަށް ހުޅުވާލެވިފައިވާ މިންވަރަކީ ފަތުރުވެރިކަމާއި ގުޅުން ހުރި މިފަދަ ކުޅިވަރުތައް ރާއްޖޭގެ ފަތުރުވެރިކަމަށް ގެނެސް ފަތުރުވެރިކަން ފުޅާ ކުރުމަށް ކޮންމެހެންވެސް މުހިންމު ކަންކަމެވެ. މިފަދަ ކަންކަން ތައާރަފް ކުރުމުގެ ބަދަލުގައި ޤާނުނީ ގޮތުން މިކަންކަން މަނާ ކުރުމަށް ބަޔަކު ބުރަވަނީ ކޮން ސަބަބުތަކާއި ހުރެތޯ ސުވާލު އުފެދެއެވެ.\nތިމާވެއްޓާއި ގުޅުންހުރި މަައްސަލަތަކަށް ހާއްސަ ސަމާލުކަމެއްދީ ތިމާވެއްޓާއި ގުޅުން ހުރި ކަންކަން ދިރުވައި އާލާ ކުރުމަކީ މިއަދުގެ ސަރުކާރުން އަބަދުވެސް ވަރަށްބޮޑު އަހައްމިޔަތުކަން ދެމުން އަންނަ ކަމެއް ކަމުގައި ބެލެވެއެވެ. އޭގެ ތެރޭގައި ފަރުތަކާއި މަސްމަހާމެހި ހިމާޔަތްކޮށް ރައްކާތެރިކުރުމަކީ ސަރުކާރުގެ ވަރަށްބޮޑު އަސާސެކެވެ.\nހަރުދަނާ ޤާނޫނަކާއެކު ސްޕިއަރ ފިޝިން ހުއްދަކުރުން މަޖްލިސް މެންބަރުންގެ އަތްމަތީގަ:\n"މަސްވެރިކަމުގެ ގާނޫނު" މިހާރު ކޮމެޓީ މަރުހަލާގައި އޮތްއިރު ބިލުގައި މަނާ ކޮށްފައިވަނީ ބަޑި ޖަހައިގެން ނުވަތަ "ސްޕިއަރ ފިޝިން" މަނާ ކުރުން ކަމަށް ފިޝަރީޒް މިނިސްޓްރީން ބުނެއެވެ.\n"ދޫކުރާ ދަގަނޑު" ކަމަށް ގާނޫނުގައި ބުނެފައިވަނީ، މަސް މެރުމަށް ނުވަތަ މަހަކަށް ހަމަލާ ދިނުމަށް ރަބަރު، ސާޅަނގަ، ވައި، ނުވަތަ ކެމިކަލެއް ބޭނުންކުރާ ކޮޅު ތޫނުކޮށްފައިވާ އާލާތްތަކެވެ. އެއީ ބާރު ދުވެއްޔެއްގައި ފޮނުވާލުމަށް ބޭނުންކުރާ އާލާތްތައްކަމަށް ބިލުގައި ބުނެފައިވެއެވެ.\n"މަސް ހިފާ ބަޑިއަކީ ހަތިޔާރެއްކަމަށް ދިވެހިރާއްޖޭގަ ސިފަކުރާއިރު، މަސް ކަނޑާ ވަޅި ހަތިޔާރަކަށް ނުވާނެތޯ؟ މިއީ ވެސް އުފެދޭ ސުވާލެކެވެ. ކޮންމެ ވަސީލަތެއްގެ ވެސް ނަހަމަ ބޭނުން ހިފުމުގެ ފުރުސަތު އޮންނާނެ،"\nމިހާރުވެސް އެތައް ޒުވާނުންނެއް ސްޕިއާ ފިޝިންގަ އުޅޭއިރު، ކޮންމެ މީހަކީ ރެޖިސްޓާރ ކުރެވިގެން އެކަން ކުރާ މީހެއް ކަމަށްވާނަމަ އެކަން މޮނިޓާކޮށް ބަލަހައްޓައި، ރައްޔިތުންގެވެސް ސަލާމަތާ ރައްކާތެރިކަން ޔަގީންކުރަން މާފަސޭހަވާނެއެވެ.\nސަރުކާރުން ބޭނުންވާނަމަ "ސްޕިއަރފިޝިންގ" ގެ މައިގަނޑު މަނާ އެއްޗެއް ކަމުގައި ކަނޑައަޅާ "ބަޑި" ބެލެހެއްޓޭނޭ ހަރުދަނާ ޤަވާއިދުތައް އެކުލަވާލައި އޭގެ ދަފްތަރެއްވެސް ހެދިދާނެ ކަމަށާއި، އަދި މިކަންކަން ކުރަން ބޭނުންވާނެ ހުރިހާ މައުލޫމާތާއި އެއްބާރުލުންވެސް ސަރުކާރަށް ދޭން ތައްޔާރަށް ތިބި ކަމަށް ރާއްޖޭގައި އުފެދިފައިވާ "ސްޕިއަރފިޝިންގ" ކޮމިއުނިޓީން ބުނެއެވެ.\nމިކަންކުރާނެ ގޮތުގެ ހުރިހާ މައުލޫމާތްތައް މިހާރުވެސް އެބަހުރި ކަމަށާއި، ދުނިޔޭގެ ފެންވަރުގައި މިކަންކުރަމުން އަންނަ ގޮތް ސަރުކާރުންވެސް ބަލައި މިކަން މަނާކުރުމަށް މަސައްކަތް ކުރުން ހުއްޓާލައި މިކަން ދިވެހިރާއްޖޭގައި ދިރުވަން މަސައްކަތް ކުރުން ބުއްދިވެރިކަމަށްވެސް "ސްޕިއަރފިޝިންގ" ކޮމިއުނިޓީން ބުނެއެވެ.\nމަސްހިފާ ބަޑި ހަތިޔާރުގެ ގޮތުގައި ކަނޑައަޅާ ނަމަ ހަތިޔާރުގެ ތެރޭގައި ރާއްޖެއަށް އެތެރެކުރަން މަނާ ކިތަންމެ އެއްޗެއް ޓޫރިޒަމްގެ ބޭނުންމަށް މިހާރުވެސް ހުއްދަ ކުރެވިފައި އެބަހުއްޓެވެ.\nފަރުތަކާއި، އެފަރުތަކާއި ގުޅުންހރި ފަޅުތަކާއި، ކަނޑުތައް ރައްކާތެރިކޮށް އެތަންތަނުގެ ބޭނުން ނަހަމަގޮތުގައި ހިފައި އެތަންތަނަށް ގެއްލުންދޭ ކަންކަން ސަރުކާރުން އަބަދުވެސް މަނާކޮށް އެފަދަކަން ކަން ކުރާ ފަރާތްތަކާއި މެދު ޤާނޫނީ ގޮތުން ހަރުކަށި އަދަބު ދެއެވެ. ފަރުތަކާއި އެފަރުތަކުގެ ދިރުންތަކާއި، ކަނޑުތަކަށް ރައްކާތެރި މަސްވެރިކަން ރާއްޖެއަށް މިހާރު މިވަނީ ވަރަށް ބޮޑަށް ބޭނުންވެފައެވެ. ކަންވާރުގެ އެހީގައި ކުރާ ފަރުމަސްވެރިކަމަކީ، އެމަސްވެރިކަމުގެ ސަބަބުން ފަރުތަކަށް ނުހަނު ބޮޑެތި ގެއްލުންވާ ކަމެއް ކަމަށް ދިވެހި ޑައިވަރުން އަބަދުވެސް ބުނެއެވެ. އަދި މަސްވެރިކަމުގައި ފަރުތަކަށް ރައްކާތެރި ބާވަތުގެ މަސްވެރިކަން ރާއްޖެއަށް ބޭނުންވާ ކަމަށްވެސް ޑައިވަރުން ބުނެއެވެ.\nރާއްޖޭގައި މަސް ހިފާ ބަޑީ ގެންގުޅުމަކީ މަނާ ކަމެކެވެ. މިކަން މަނާކުރަނީ މަސްހިފާ ބަޑި އަކީ ހަތިޔާރެއްގެ ގޮތުގައި ކަނޑައަޅައިގެން ހަތިޔާރު ގެންގުޅުން މަނާ ކުރާ ޤާނޫނުގެ ދަށުންބާ؟ މިއީ އުފެދޭ ސުވާލެކެވެ.\nއެތަށް ޒުވާނުންނެއް ސްޕިއާރ ފިޝިންގަަ:\nހަތިޔާރުގެ ގޮތުގައި މަސް ހިފަން ގެންގުޅޭ ބަޑި މަނާ ކުރެވިފައިވާއިރު މިކަން ރާއްޖޭގައި ކުރާ މީހުންގެ އަދަދު، ހާއްސަކޮށް ޒުވާނުން އިތުރުވަމުން އަންނަނީ ވަރަށް މަތީ އަދަދަކަށެވެ. އެގޮތުން ރާއްޖޭގެ އެކި ހިސާބުތަކުގައި މިބާވަތުގެ މަސްވެރިކަން ކުރާ ފަރާތްތައް 10،000 އަށްވުރެ މަދު ނުވާނެ ކަމަށް މިމަސްވެރިކަން ކުރާ ބައެއް ފަރާތްތަކުން ބުނެއެވެ.\n"ސްޕިއަރފިޝިންގ" ނުވަތަ ބަޑި ޖަހައިގެން މަސްހިފުމަކީ ރާއްޖޭގައި ފަހަކަށް އައިސް ޒުވާނުންގެ މަގުބޫލުކަން ހޯދަމުން އަންނަ މަސްވެރިކަމުގެ ބާވަތެކެވެ. ދިވެހިރާއްޖޭގައި ދިގު ތާރީހެއްވެސް އޮތް މިމަސްވެރިކަމަކީ އަގުބޮޑު އަދި ފަތުރުވެރިން ގަޔާވާ ތިމާވެއްޓާއިވެސް އެންމެ ރަހުމަތްތެރި މަސްވެރިކަމުގެ ބާވަތް ކަމަށް ބެލެވެއެވެ.\nރާއްޖޭގެ ފަތުރުވެރިކަމުގެ ހަޔާތް ފެށިފައިވަނީ "ސްޕިއަރފިޝިންގ" ގެ ތެރެއިން ކަމަށް ބުނެވިދާނެއެވެ. މިހާރު ދިވެހި ޒުވާޏުންގެ ތެރޭގައި މަޝްހޫރި "ބިގް ގޭމް ފިޝިންގ" އާއި އެނޫންވެސް ބާތްތަކުގެ މަސްވެރިކަމަށްވުރެ "ސްޕެއަރފިޝިންގ" ތިމާވެއްޓާއި ރައްޓެހިވަނީ މިމަސްވެރިކަމަކީ ފަރުތަކަށް ރައްކާތެރި މަސްތަކަށްވެސް އެންމެ ރައްކާތެރި މަސްވެރިކަމަށްވުމެވެ. މިމަސްވެރިކަމުގައި ފަރުތަކަށް ގެއްލުންދޭ އެއްވެސް ކަމެއް ނުހިމެނޭ އިރު، މިކަމަކީ ހާއްސަ ތަމްރީން ތަކެއް ލިބިގެން މިކަމަށް ބޭނުންކުރާ އާލާތްތައް ބޭނުންކުރާނެ ރަނގަޅު މައުލޫމާތު ލިބިގެން ނޫނީ ނުކުރާ މަސްވެރިކަމަކަށް ވުމެވެ.\nދިވެހިރާއްޖޭގައި "ސްޕިއަރފިޝިންގ" މަނާ ކުރުމަށް ބަޔަކު މަސައްކަތް ކުރަނީ މިބާވަތުގެ މަސްވެރިކަން ދުނިޔޭގެ ފެންވަރުގައި ކުރަމުން އަންނަ ގޮތް ނޭނގޭތީ ކަމަށް ބެލެވިދާނެއެވެ. މިމަސްވެރިކަމަށް ބޭނުންކުރާ "މަސްހިފާ ބަޑި" އަކީ ހަތިޔާރެއް ކަމަށް ކަނޑައަޅާ ނަމަ އެއީ ވަރަށް ނާތަހުޒީބު ޢަމަލެއް ކަމަށް ބުނެވިދާނެއެވެ. ޒުވާނުންނަށް މިފަދަ ފުރުޞަތްތައް ފަހި ކުރުމުގެ ބަދަލުގައި މިކަން ޤާނޫނީ ގޮތުން މަނާ ކުރަން ބޭނުންވަނީ ކޮން ސަބަބަކާ ހުރެ ކަމެއް ނުވިސްނެއެވެ.\nދިވެހި ރާއްޖޭގައި އުފެދިފައިވާ "ސްޕިއަރފިޝިންގ" ކޮމިއުނިޓީ އަކީ ބޮޑު ކޮމިއުނިޓީއެކެވެ. އެފަރާތްތަކުން ގެންދަނީ މިމަސްވެރިކަން ރާއްޖެއަށް ހުއްދަކޮށް މިމަސްވެރިކަން ރާއްޖޭގައި ފުޅާ ކުރުމަށް ސަރުކާރާއި އެކު މަސައްކަތް ކުރާނެ ކަމަށް ބުނަމުންނެވެ. މިކަން ހުއްދަ ކުރެވިޖެ ނަމަ މިއީ އަލަށް ތައާރަފް ކުރެވޭ ރަނގަޅު މާކެޓެއް އޮތް ވިޔަފާރި އަކަށްވެސް ވެގެން ދާނެއެވެ.\nފަތުރުވެރިކަމުގެ ނަފާ ވެއްދުމަށްް ހުޅުވޭނެ އިތުރު ދޮރެއް:\nރާއްޖޭގައި މިމަސްވެރިކަން ހުއްދަ ކުރެވިއްޖެ ނަމަ، މިއީ ފަތުރުވެރިކަމަށް ހުޅުވެގިންދާނެ ވަރަށް ރަނގަޅު މާކެޓަކަށް ވެގެންދާނެ ކަމަށާއި، ބައިނަލް އަޤުވާމީ "ސްޕިއަރފިޝިންގ" މުބާރާތްތައް ރާއްޖޭގައި ބޭއްވިގެން ދާނެ ކަމަށްވެސް އެފަރާތްތަކުން ބުނެއެވެ. އަދި ދުނިޔޭގެ ފެންވަރުގެ މުބާރާތްތަކުގައި ދިވެހި ޒުވާނުންނަށް ބައިވެރިވުމުގެ ފުރުޞަތު ހުޅުވިގެން ދާނެއެވެ. އަދި މިއީ ފަތުރުވެރިކަމަށް ވަންނަ އާމްދަނީ ބޮޑު ތަނުން އިތުރުވެގެންދާނެ ކަމެއް ކަމަށްވެސް އެފަރާތްތަކުން ބުނެއެވެ.\nމުޅި ދުނިޔޭގައި "ސްޕިއަރފިޝިންގ" އަކީ މަޝްހޫރު އަދި ކާމިޔާބު ކަމާއި އެކު ކުރަމުން އަންނަ މަސްވެރި ކަމެކެވެ. "ފްރީ ޑައިވް" ގައި ކުރާ މިމަސްވެރިކަން ރާއްޖޭގެ ޒުވާނުންގެ މަޤުބޫލުކަން ހޯދާފައިވާ އިރު އެފަރާތްތަކުން ގެންދަނީ މިމަސްވެރިކަން ރާއްޖޭގައި ހުއްދަކުރުމަށް ކުރަންޖެހޭ އެންމެހާ ކަންކަން ކަމާއިބެހޭ ފަރާތްތަކާއި އެކު ކުރުމަށް ތައްޔާރަށް ތިބި ކަމަށް ބުނަމުންނެވެ. ޔޫތު މިނިސްޓްރީންވެސް މިކަން ދިރުވުމަށް މަސައްކަތްތަކެއް ކުރައްވާނެ ކަމަށް ޒުވާނުން އުއްމީދުކުރެއެވެ.\n"މިބާވަތުގެ މަސްވެރިކަމަކީ ފަރުތަކާއި އެންމެ ރައްޓެހި މަސްވެރިކަން. ކަންވާރު ބޭނުންކޮށްގެން ކުރާ މަސްވެރިކަމުގެ ސަބަބުން އެތައް ފަރެއް ހަލާކުވޭ. ދަގނަޑު ޖަހައިގެން ކުރާ މަސްވެރިކަމުން ފަރަކަށް ގެއްލުމެއް ނުވާނެ. އަހަންނަށް ރަނގަޅީ ފަރު ހެދުނު ވަރަކަށް. އޭރުން މަސްތައް އެތަންތަނުގައި އާލާވާނީވެސް. އަހަރެމެން ދުވަހަކުވެސް ކުދި މަހަށް، އަދިހިމާޔަތް ކޮށްފައި ހުންނަ މަހަކަށް ބަޑި ނުޖަހަން. އެކަމަކު ކަންވާރުގައި ބާނާ އިރު މަނާ މަހެއްކަން އެނގޭނީވެސް ބާނާ ފަހުން. އެތައް މަހެއް ކޮންމެ ދުވަހަކު މިގޮތަށް އެބަމަރުވޭ. އެހެންވީމަ މަނާ ކުރަންވީ ކޮން ބާވަތެއްގެ މަސްވެރިކަމެއްކަން ނޭނގުނު." ބަޑި ޖަހައިގެން މަސް ހިފާ މީހަކު ކިޔައި ދިނެވެ.\n"ސްޕިއަރފިޝިންގ" މަސްވެރިކަން ކުރާ ފަރާތްތަކުން ބުނާ ގޮތުގައި މިމަސްވެރިކަމަކީ ވަރަށް ގަޔާވެގެން އަގުބޮޑެތި ވަޞީލަތްތައް ބޭނުންކޮށްގެން ކުރާ މަސްވެރިކަމެއް ކަމުން އެއްވެސް މީހަކު އެމީހަކު ގެންގުޅޭ އެއްވެސް އެޗެއް ނުގަވާއިދުން ބޭނުންކުރަން މަސައްކަތް ނުކުރާނެ ކަމަށެވެ. މާނައަކީ ހަތިޔާރެއްގެ ގޮތުގައި މީހަކަށް އަނިޔާއެއް ދިނުމަށް ބޭނުން ނުކުރާނެއެވެ.\nދިވެހި ފަތުރުވެރިކަން ހުއްޓިފައިވަނީ ރާއްޖޭގެ ރަށްތަކުގެ ދޮންވެލި ތުނޑިތަކާއި ހިސާބަށް ކަމަށް ޤަބޫލުކުރާ ވިސްނުން ދޫކޮށްލަން ވެއްޖެއެވެ. ރާއްޖޭގެ ފަތުރުވެރިކަމުގެ ވިޔަފާރި މިއަށްވުރެ ބޮޑަށް ފުޅާވާން ޖެހެއެވެ. ރާއްޖެއަށް އަންނަ ފަތުރުވެރިންނަށް ބައިނަލް އަޤުވާމީ މަސްވެރިކަމުގެ ސިނާއަތުގައި ކުރަމުން އަންނަ "ސްޕިއަރފިޝިންގ" ގެ ދޮރު ހުޅުވެން ވެއްޖެއެވެ. ތިމާވެއްޓާއި ރައްޓެހި މި މިސްވެރިކަމުން ފަތުރުވެރިކަމުގެ ސިނާއަތަށް ހުރި ފުރުޞަތުތަކަށް ދީލާލަން ނުވޭތޯއެވެ.؟ "ސްޕިއަރފިޝިންގ" އަކީ މުޅި ދުނިޔޭގައިވެސް މަޝްހޫރު އަގުބޮޑު މަސްވެރިކަމެކެވެ. މިކަމަށް ދިވެހި ޒުވާނުން ތިބީ ކެތްމަދުވެފައެވެ. ޒުވާނުން ޝައުގުވެރިވާ މިފަދަ ކަންކަމަށް ކަމާބެހޭ ވުޒާރާތަކުން އިސްނަގައި ފުރުޞަތު ތަނަވަސްކޮށްދީ، ޒުވާނުންނަށް ކުރިޔަށް ދިއުމުގެ ހިތްވަރު ދޭން ނުވޭތޯއެވެ؟. ޒުވާނުން ޝައުގުވެރިވާ ކަންކަން މަނާކުރުމުގެ ބަދަލުގައި އެފަދަ ކަންކަން ކުރެވޭނެ ގޮތްތައް ތަނަވަސް ކޮށްދިނުމަކީ ތަހުޒީބު ޤައުމުތަކުގައި ކަންކުރާ އުސޫލެއް ނޫންހެއްޔެވެ؟ ޒުވާނުން ކުރިއެރުވަމަކީ ޤައުމެއްގެ ކުރިމަގަށް މުހިންމު ކަމަކަށް ދިވެހިރާއްޖެއަށް ނުވަނީހެއްޔެވެ.؟ ޒުވާނުން ކުރިއަރަންވާނީ އޮފީސްތަކުގެ މޭޒުކައިރީގައި އެކަނި ކަމަށް ގަބޫލު ކުރެވޭނަމަ އެއީ ޤައުމެއްގެ ހަޔާތުގަ ކުރިޔަށް އެޅޭ ފިޔަވަޅަކަށް ވުރެ ބޮޑަށް ފަހަތަށް އެޅޭ ފިޔަވަޅަކަށް ނުވާނެ ހެއްޔެވެ؟\nތިޔަކަން ކުރަން މިހާރުވެސް މާލަސްވެއްޖެ…… ތިކަމަށް ހުއްދަ ނުދޭންވީސަބަބެއް ހަމަނުވިސްނުނު؟؟؟؟\nވަރައް ރަނގަޅައް މައުލޫމާތު ހޯދައިގެން ލިޔެފައިވާ އާޓިކަލް އެއް….ވަރައް ފުރި ހަމަ\nމިހާރުވެސް ކެތް މަދުވެފައި! ސްޕެއަރ ފިށިން ހުއްދަ ނަމަ މިރާއްޖޭގައި ޒުވާނުން\nކުރާނެ ކަމެއް ނޭއަންގިފައި ނުތިބީސް! ބުނަން މިއުޅޭ ވާހަކައަކީ ވަށައިގެން ކަނޑު\nއޮންނަ މި ކުޑަ ރާއްޖޭގައި (ސްޕެއަރ ފިށިން) ކަހަލަ މޫދު ކުޅިވަރުތައް ނޫން އެހެން ކުޅިވަރުތަކެއް ކުޅެން މާ އަޢުލާކަން ބޮޑުހޭ ؟\nސްޕިއަރ ފިށިން ފޯ ޓުއޮރިޒމް އަކީ ތާއީދު ކުރެވޭނެ ކަމެއް ނޫން. ކޮމާށަލީ މަސް ކިރާ ވިއްކާ މީހުން ވަރަ ގިނަ ވެއްޖެ. ސްޕިއަރ ފިށިން އިސް ސަސްޓެއިނަބަލް އޮންލީ އިފް ވީ ޑޫ އިޓް ރައިޓް ވޭ.


ޖަޕާނުގެ އައު އެމްޕަރަރ ތަޚުތާ ހަވާލުވެވަޑައިގަތުން އަންނަ ހަފުތާގައި\nޝިފްޒާން އަހްމަދު 16 އޮކްޓޯބަރު 2019 11:37\nޖަޕާނުގެ އައު އެމްޕަރަރ ނަރުހީޓޯ ރަސްމީ ޞިފައެއްގައި ތަޚުތާ ހަވާލުވެވަޑައިގަތުމުގެ ގޮތުން ބާއްވާ އެތައް ޤަރުނުވީ ތާރީޚީ ހަފުލާ އަންނަ ހަފުތާގައި އޮންނާނެއެވެ. މިހަފުލާގައި 200 ޤައުމަކުން މަންދޫބުން ވަޑައިގަންނަވާއިރު އޭގެ ތެރޭގައި ދައުލަތްތަކުގެ އެންމެ އިސްވެރިންވެސް ހިމެނިވަޑައިގަންނަވާނެއެވެ. އަދި ޖުމްލަ 2500 މީހުން މިހަފުލާގައި ބައިވެރިވާނެ ކަމުގައި ރޮއިޓަރސްއިން ބުނެފައިވެއެވެ.\nޢުމުރުން 59 އަހަރުގެ ނަރުހީޓޯ ތަޚުތަށް އިސްވެވަޑައިގެންނެވީ އޭނާގެ ބައްޕާފުޅު އަކިހިޓޯ އެމަޤާމު ދޫކުރެއްވުމުން މޭ މަހުގައެވެ. އެމްޕަރަރގެ މަޤާމު ފާއިތުވި 200 އަހަރު ތެރޭގައި ފުރަތަމަ ފަހަރަށް ދޫކުރެއްވި ބޭފުޅަކީ އަކިހީޓޯއެވެ. ނަރުހީޓޯ ތަޚުތަށް އިސްވެވަޑައިގަތުމުގެ ރަސްމީ ހަފުލާތައް އޮންނަ ދުވަސް ކަމުގައިވާ 22 އޮކްޓޯބަރަކީ ރަސްމީ ބަންދު ދުވަހެއްގެ ގޮތުގައި ހަމަޖައްސާފައިވެއެވެ.\nޖަޕާނުގެ އިމްޕީރިއަލް ގަނޑުވަރުގެ އެންމެ ޤަދަރުވެރި މަޤާމު ކަމުގައި ބެލެވޭ މަސޫ ނޯ މާގައި ނަރުހީޓޯ ތަޚުތައް އިސްވެވަޑައިގެންނެވުމުގެ ހަފުލާ ފެށޭނީ 22 އޮކްޓޯބަރުވާ ދުވަހުގެ 1 ޖަހާއިރުއެވެ. އޭނާ ތަޚުތަށް އިސްވެވަޑައިގެންނެވުން އިޢުލާނު ކުރައްވާނީ ޓަކަމިކުރާ ނަމަކަށް ކިޔުނު މަންސައިންނެވެ. އެމަންސައިގެ ބަރުދަނުގައި 8 ޓަނު ހުންނަ ކަމުގައި ރޮއިޓަރސްގެ ރިޕޯޓުގައިވެއެވެ.\nނަރުހީޓޯ ތަޚުތަށް އިސްވެވަޑައިގެންނެވުމުގެ ހަފުލާ ނިމުމަކަށް އަންނާނީ އެޤައުމުގެ ބޮޑުވަޒީރު ޝިންޒޯ އަބޭ ދެއްވާ މަރުހަބާގެ ތަޤުރީރަކަށްފަހު، މަރުހަބާގެ ތިން ބުރު ޝިންޒޯ އަބޭ އިސްކޮށް ހުންނަވައި ކުރިއަށް ގެންދެވުމުންނެވެ. މުޅި ހަފުލާ ދެމިގެންދާނީ 30 މިނުޓަށެވެ.\nނަރުހީޓޯ ތަޚުތަށް އަރާވަޑައިގެންނެވުމާ ގުޅޭ ގޮތުން އަހަރުތެރޭގައި ކުރިއަށް ގެންދާ އެކި ކަންކަމަށް 16.1 ބިލިއަން ޔެންގެ ބަޖެޓެއް ހަމަޖައްސާފައިވެއެވެ. އެއީ 148 މިލިއަން ޑޮލަރުގެ ބަޖެޓެކެވެ. ރަސްމީކޮށް ތަޚުތާ ހަވާލުވެވަޑައިގަތުމުގެ ހަފުލާގެ ޚަރަދުތައްވެސް މިބަޖެޓުގެ ތެރޭގައި ހިމެނޭނެއެވެ.\nޖަޕާނުގެ ބޮޑުވަޒީރު ޝިންޒޯ އަބޭ ވިދާޅުވެފައިވަނީ މިހަފުލާގައި 190 ޤައުމުގެ މަންދޫބުންނާއި، ބައިނަލްއަޤުވާމީ ޖަމްޢިއްޔާ ޖަމާޢަތްތަކުގެ އިސްވެރިންނާއި މަންދޫބުން ބައިވެރިވެވަޑައިގަންނަވާނެ ކަމުގައެވެ. މިބޭފުޅުންގެ ތެރޭގައި އިނގެރޭސި ވަލީ ޢަހުދު ޕްރިންސް ޗާލްސާއި އެމެރިކާގެ ދަތުރުފަތުރާ ބެހޭ ވަޒީރު އެލައިން ޗާއޯއާއި ޗައިނާގެ ނައިބު ރައީސް ވާން ގިޝާންގެ އިތުރުން ދެކުނު ކޮރެއާގެ ބޮޑުވަޒީރު ލީ-ނަކް ޔޮން ހިމެނިވަޑައިގަންނަވައެވެ.\nއަދި އޭގެ އިތުރުން ސަޢޫދީގެ ވަލީ ޢަހުދު މުޙައްމަދު ބިން ސަލްމާނާއި ތުރުކީގެ ރައީސް ޠައްޔިބު ރަޖަބު އުރުދުޣާންވެސް ބައިވެރިވެވަޑައިގަތުން އެކަށީގެންވާ ކަމުގައި ރޮއިޓަރސްއިން ބުނެފައިވެއެވެ. އަދި މިހަފުލާގެ ހަވާސާގައި ބޮޑުވަޒީރު އަބޭ 50 ޤައުމެއްގެ ލީޑަރުންނާ ބައްދަލުކުރައްވައި ވާހަކަފުޅުތައް ކުރިއަށް ގެންދަވާނެ ކަމުގައިވެސް ބައިނަލްއަޤުވާމީ ޚަބަރުފަތުރާ ވަސީލަތްތަކުން ބުނެއެވެ.\nޖަޕާން ޝިންޒޯ އަބޭ ތަޚުތު އެމްޕަރަރ އެމެރިކާ ޗައިނާ ވަފުދު\nJuly 25, 2020 12:43:44\nސެން ފްރެންސިސްކޯގެ ޗައިނާ ކޮންސިއުލޭޓުގެ ހިމާޔަތުގައި ހުރި ރިސާޗަރެއް އެމެރިކާއިން ހައްޔަރުކޮށްފި\nSeptember 16, 2020 12:08:01\nޖަޕާނުގެ ބޮޑުވަޒީރު ކަމާއި ރަސްމީކޮށް ޔޮޝިހިޑެ ސުގާ ހަވާލުވެވަޑައިގެންފި


yumnaa maumoonge firikalun nadheem hayyaru koffi\nކުރީގެ ރައީސް މައުމޫން އަބްދުލް ގައްޔޫމުގެ ދަރިކަނބަލުން ޔުމްނާ މައުމޫންގެ ފިރިކަލުން މުހައްމަދު ނަދީމް ފުލުހުން ހައްޔަރުކޮށްފިއެވެ.\nނަދީމް ހައްޔަރުކޮށްފައިވަނީ ކޯޓު އަމުރެއްގެ ދަށުން އެންދެރިމާގޭ ކުރިމަތީގައި ހުންނަވަނިކޮށެވެ. ނަދީމް މިހާރު ވަނީ ފުލުހުންގެ މައި އިދާރާއަށް ގެންގޮސްފައެވެ.\nނަދީމް ހައްޔަރު ކުރި ނަމަވެސް ހައްޔަރު ކުރީ ކީއްވެގެންކަން އަދި އެނގިފައެއް ނުވެއެވެ.\nނަދީމް ހައްޔަރުކޮށްފައިވާ އިރު އިއްޔެ ފުލުހުންވަނީ ރައީސް މައުމޫނާއި ގުޅުން ހުރި ތިން ގެއެއް ފާސްކޮށް ތިން މީހަކު ހައްޔަރުކޮށްފައެވެ. އޭގެތެރޭގައި ރައީސް މައުމޫންގެ އޮފީހުގައި އުޅުއްވާ ނަޖްމާ އިބްރާހީމާއި ރައީސް މައުމޫންގެ ބޮޑީގާޑެއް ކަމަށްވާ މުހައްމަދު އަޒްމީ ހިމެނެއެވެ. އެ ތިން މީހުން ވެސް ޝަރީއަތް ނިމެންދެން މިއަދު ވަނީ ބަންދުކޮށްފައެވެ.


Kelaa ah 100 kothareege city hoteleh, 200 vazeefa\nކެލާ އަށް 100 ކޮޓަރީގެ ސިޓީ ހޮޓަލެއް، 200 ވަޒީފާ\nކެލާ ސިޓީ ހޮޓަލުގެ މަޝްރޫއު ފެޑޯ ކުންފުންޏާ މިއަދު ހަވާލު ކުރަނީ -- ފޮޓޯ: ޓޫރިޒަމް\nކެލާގައި 100 ކޮޓަރީގެ ސިޓީ ހޮޓާ އަޅަން، ބިޑް ކާމިޔާބު ކުރި ފެޑޯ ޕްރައިވެޓް ލިމިޓެޑަށް މަޝްރޫއު ހަވާލުކޮށްފި އެވެ.\nޓޫރިޒަމް މިނިސްޓްރީގެ މިއަދު ބޭއްވި މި މަޝްރޫއު ހަވާލު ކުރުމުގެ ރަސްމިއްޔާތުގައި ޓޫރިޒަމް މިނިސްޓަރު ޑރ. އަބްދުﷲ މައުސޫމުގެ އިތުރުން ކެލާ ދާއިރާގެ މެންބަރު އިބްރާހިމް ޝަރީފު ވެސް ބައިވެރި ވަޑައިގަތެވެ.\nރާއްޖޭގެ ގުދުރަތީ ގޮތުން އެންމެ ރީތި އެއް ރަށް ކަމަށްވާ ހއ. ކެލާގައި އަޅާ ސިޓީ ހޮޓަލާ ބެހޭ ގޮތުން، ފެޑޯ ކުންފުނީގެ ކޮމިއުނިކޭޝަން ހެޑް އަނިލް އާދަމް ވިދާޅުވީ 30 މަސް ދުވަހުން ނިންމަން ހަވާލު ކުރި ހޮޓަލުގައި 200 އެނދު ހުންނާނެ ކަމަށެވެ. އަދި ލޭންޑް ސާވޭ އާއި އީއައިއޭ އަދި ޑީޓެއިލް ޑްރޯއިންގެ މަސައްކަތް ނިމުމަށްފަހު މަސައްކަތުގެ އަމަލީ މަސައްކަތް ފެށިގެން ދާނެ ކަމަށް އަނިލް ވިދާޅުވި އެވެ.\n"އުންމީދު ކުރަނީ ކޮންސްޓްރަކްޝަން މޮބިލައިޒޭޝަން މަސައްކަތް ދޭ ނުވަތަ ތިން މަސް ތެރޭ ފެށުމަށް،" އަނިލް ވިދާޅުވި އެވެ.\nއޭނާ ވިދާޅުވީ މި ސަރަހައްދުގައި ހޮޓަލެއް ތަރައްގީ ކުރުމަކީ ގޮންޖެހުން ބޮޑު މަސައްކަތެއް ކަމަށާ، ނަމަވެސް މި މަސައްކަތް ކާމިޔާބުކަމާއެކު ނިންމާލަން އުންމީދު ކުރައްވާ ކަމަށެވެ.\n"އަޅުގަނޑުމެން ޖެހޭ ރިސޯޓެއް ތަރައްގީ ކުރަން ކުރަން ޖެހޭހާ މަސައްކަތް ކުރަން. މިތަނަށް ފެނާއި ނަރުދަމާ އަދި ފެން ޕްލާންޓު ވެސް ބަހައްޓައި، ރިސޯޓެއްގައި ހުންނަ ގޮތަށް މޫދު ކުޅިވަރާއި އެހެނިހެން ވަސީލަތް ގާއިމް ކުރާނެ،" އަނިލް ވިދާޅުވި އެވެ.\nއޭނާ ވިދާޅުވީ މި މަޝްރޫއުގެ ސަބަބުން މި ސަރަހައްދުން 200 އެއްހާ ވަޒީފާގެ ފުރުސަތު އުފެދޭނެ ކަމަށް އުންމީދު ކުރެވޭ ކަމަަށެވެ.\n"މި ވަޒީފާ ތަކަށް ދިވެހިން ހޯދާނީ. ހާއްސަކޮށް މި ސަރަހައްދުން. މީގެ އިތުރުން ޓްރެއިން ދިނުން ފަދަ އިތުރު ކަންކަން ކުރުމަށް ވެސް ޕްލޭން ތަނެއް އެބަހުރި،" އަނިލް ވިދާޅުވި އެވެ.\nމި ހޮޓަލީ ކެލާގައި ޓޫރިޒަމަށް ކަނޑައަޅާފައިވާ 864،414 އަކަފޫޓުގެ ބިމާ އަދި އެބިމާ ގުޅުވައިގެން ފަތުރުވެރިކަމަށް ކަނޑައަޅާފައިވާ މޫދުގެ ސަރަހައްދުގައި ހަދާ ހޮޓަލެކެވެ.\nޓޫރިޒަމް މިނިސްޓްރީން މީގެ ކުރިން އުލިގަންގައި ޔޮޓް މެރީނާއެއްގެ އިތުރުން ހޮޓަލެއް ތަރައްގީ ކުރަން ބިޑަށްލި އެވެ. ނަމަވެސް މަޝްރޫ އަށް އެއްވެސް ފަރާތަކުން ކުރިމަތިލާފައެއް ނުވެ އެވެ. އެހެންވެ ބީލަން ކެންސަލްކޮށް ފަހުން އިއުލާނު ކުރާނެ ކަމަށް ޓޫރިޒަމް މިނިސްޓްރީން ބުނެފައިވެ އެވެ. ނަމަވެސް ފަހުން އިއުލާނުކޮށްފައެއް ނުވެ އެވެ.\nމި ސަރުކާރުން މި ޓޫރިޒަމް މަޝްރޫއުގެ އިތުރުން ރިސޯޓު ތަކެއް ތަރައްގީ ކުރަން ވެސް ވަނީ އިއުލާނުކޮށްފަ އެވެ.\nމިނިސްޓްރީ އޮފް ޓޫރިޒަމް ޑރ. އަބްދުﷲ މައުސޫމް ހއ. ކެލާ + ޓޫރިޒަމް\nކެލައިން ޓޫރިޒަމަށް އިތުރު ބިން ދޫކުރަނީ\nކެލާގައި ސިޓީ ހޮޓާ އަޅަން ފެޑޯއަށް\nކެލާ ޓޫރިސްޓް ހޮޓަލަށް ތިން ފަރާތުން ބިޑްކޮށްފި\nއެރައިވަލް 1.1 މިލިއަން ފަހަނަ އަޅައިފި


Nasheed Akee Hulhanguge Agent Eh - Nihan - Vaguthu\nނަޝީދަކީ ހުޅަނގުގެ އެޖެންޓެއް - ނިހާން\nކުރީގެ ރައީސް އަދި މިހާރުގެ ރައްޔިތުންގެ މަޖިލީހުގެ ރައީސް މުހައްމަދު ނަޝީދުއަކީ ހުޅަނގުގެ އެޖެންޓެއް ކަމަށާއި، އެމަނިކުފާނަކީ ދިވެހިންނާއި ބީރައްޓެހި ބޭފުޅެއްގެ ގޮތުގައި، ކުރީގެ ވިލިމާލެ ދާއިރާގެ މެންބަރު އަހުމަދު ނިހާން ހަސަން މަނިކު ސިފަކުރައްވައިފިއެވެ.\nނަޝީދު މިހާރު ދައްކަވަމުންގެންދަވާ ވާހަކަތަކާއި ގުޅިގެން އޮންލައިން ނޫހަކުން ނެރުނު ރިޕޯޓެއް ރީޓްވީޓް ކުރައްވަމުން ނިހާން ނަޝީދު ދިވެހިންނާއި ބީރައްޓެހި ބޭފުޅެއްގެ ގޮތުގައި ސިފަކުރައްވާ ވިދާޅުވީ، ނަޝީދުއަކީ އަނެއް ދިވެހި ރާއްޖެ އަނެއް ގައުމިއްޔަތު ކަމަށެވެ.\n"އަނެއް ގޮތް ހޯދަން އުޅޭ މީހެއް. ދިވެހިންނާއި ބީރައްޓެހި މީހެއް. ހުޅަގަނގުގެ އެޖެންްޓެއް". ނިހާން ވިދާޅުވިއެވެ.\nސަރުކާރު ހިންގާ ކޯލިޝަންގެ ޕާޓީއެއް ކަމަށްވާ ޖުމްހޫރީ ޕާޓިއާއި ދާދި ފަހުން ގުޅުނު ނިހާން މިގޮތަށް ޓްވީޓް ކުރެއްވިއިރު، ނަޝީދު، އެމްޑީއެންގެ ރިޕޯޓާއި ގުޅިގެން ދައްކަފައިވާ ވާހަކަތަކަށް ގިނަ ބައެއްގެ ފާޑު ކިޔުން އެމަނިކުފާނަށް ވަނީ އަމާޒުވެފައި ވެއެވެ.\nރައީސް ނަޝީދު ވިދާޅުވެފަ ވަނީ އެމްޑީއެން ގެ ރިޕޯޓުގައި ނުރަނގަޅަށް ކޮށްފައިވާ ކަމަކީ ރަސޫލާ އަށް ސަލަވާތް ނުކިޔެވުން ކަމަށާއި ރަސޫލާ ގެ ނަންފުޅަށް ފަހު (ސ.އ.ވ) ނެތް ކަން ކަމަށާއި އެއީ އެކަލޭގެފާނުގެ ނަންފުޅާއި ކަރާމާތަށް ދޭން ޖެހޭ ގަދަރު ނުދީ އޮތުން ކަމަށެވެ.\nއަދި ރައީސް ނަޝީދު ވަނީ އެމްޑީއެންގެ ރިޕޯޓުގެ މަގުސަދަކީ އިސްލާމް ދީނާމެދު ނަފްރަތު އުފައްދައި ދީން ބަލިކަށި ކުރުން ކަމުގައި ގަބޫލުނުކުރައްވާ ކަމަށް ވިދާޅުވެ، އެމްޑީއެންގެ އެ ރިޕޯޓްގެ ދިފާއުގައި ވާހަކަދައްކާފައެވެ.\nނަޝީދު މިގޮތަށް ވިދާޅުވުމުން އެމަނިކުފާނަށް ގިނަ ބައެއްގެ ފާޑުކިޔުން އަމާޒުވިއިރު، އެންމެ ފަހުން ޕްރެޝަރު ބޮޑުވެގެން އެމްޑީއެން އާއި މެދު ފިޔަވަޅު އަޅަން ނަޝީދު ވަނީ ގޮވާލައްވާފައެވެ.\nނިހާން ކަލޭ އަނގަ ނުހުޅުވާ ހުރޭ. ކަލެއަކަށް އަނގަ ހުޅުވުމުގެ ހައްޤެއް ނެތް. ކަލޭ ވެސް ތިހިރީ މިހާރު އެ އެޖެންޓަށް ތާއިދުކޮށްގެން. ރާއްޖޭން އިސްލާމް ދީން ފޮހެލަން މަސައްކަތްކުރާ ބައެއްގެ މަދަދުދާރެއް ނިހާނާ ކަލެއަކީ ވެސް.\nއޮކްޓޯބަރ 14, 2019 15:30\nކަލޯ އަކީ އަދީބް އެޖެންޓް ؟\nއޮކްޓޯބަރ 14, 2019 15:45\nނަސީދަކީ ލަާދީނީ އެޖެންޓެއް ރައްޔިތުން ނުކުންނަންވީ މީނަޔާދެކޮޅަށް މިހާމިނިވަން ކަންމަތީ މީނަޔަށް ވާހަކަ ދެއްކިޔަދީގެން ނުވާނެ މިފަސްގަޑުގާ އަދި ކާފަރުވި ޗަހިންދާ އެޖެންޓު އެފިލީ ބިރުން އެއީފިޑިޔެއް ނަސީދަކީވެސް ފިލާ ފިޑިޔެއް!!!!!\nއޮކްޓޯބަރ 14, 2019 16:05\nނިހާން ތީ މީހާރު އެބޭފުޅާގާގެ އެޖެންޓެއްނޫންތަ ޔާމިން ބެދެން ކައިރިވީމާ ކަލޭވެސް ފެންއޮތްތަނަނަށް ބަކަތަޅަން ތި ދިޔައީނު\nއޮކްޓޯބަރ 14, 2019 18:30\nނަޝީދަކީ ޕަޕެޓެއް ހުޅަނގުގެ... !!\nއޮކްޓޯބަރ 15, 2019 09:06\nނިހާނު އެވިދާޅުވީ ތެދެއްކަމަށް ޤަބޫލު ކުރެވޭ. އެކަމަކު ނަޝީދަށްވުރެ ހުޅަނގުގައި ހުންނެވި ހުޅަނގުގެ ބޭފޫޅަކީ ނިހާނުކަން އަޅުގަނޑަށް ޔަޤީން.\nއޮކްޓޯބަރ 15, 2019 09:34\nޙެހެ އެއްކަލަ ނިހާނު ހަމަ ބައްލަވާ ނިހާނު ކޮބާ އަދީބު އަތުން ނެގި ފައިސާ ކޮބާ ޔާމީން ދިން ފައިސާ އެންމެ ފަހުން މިހާރު ޖޭޕީއަށް ސޮއެ ތިކުރެއްވީ ވެސް ރޭވުމަކުން މަނިކުފާނު އަދުރޭ ކާރީ ބުނީ ކީކޭ ތޯ ހަމަ ފައިސާގެ ބޭނުމުގަ ކުރިކަމެއް ނޫންތޯ\nއޮކްޓޯބަރ 15, 2019 10:26\nނަޝީދަކީ ހުޅަގުގެ އެޖެންޓެއްކަމަށް ސިދާ ޤަބޫލުކުރަންދަތި އެއީ ހުޅަގުގެ ގައުމުތަކުގައިވެސް މުސްލިމުން ވަރަށްގިނަ އެހެންވެ ނަޝީދަކީ ރާއްޖޭގައި މިއޮތް މާތްވެގެންވާ އިސްލަމްދީން ބަލިކަށިކުރުމަށް ޣައިރު މުސްލިމުންގެ ފަރާތުން ކަޑައަޅާފައިހުންނަ އެޖެންޓެއްކަމަށް ބުނުން މާރަގަޅު ނަޝީދު ކުރަނީވެސް ހަމައެމަސައްކަތް\nއޮކްޓޯބަރ 15, 2019 10:38\nނިހާނު މެން އަންނައުނު އަޅައިގެން އުޅޭތީ ވަރަށް ކަންބޮޑުވޭ.


ވޯޓުލީ ގޮތް ލީކުވި މައްސަލަ ބަލައި ނިންމަން ކަނޑައެޅި މުއްދަތު އިތުރުކޮށްފި\nއިމްތިޔާޒް ކޮމެޓީން ކުރިއަށް ގެންދިޔަ ބައްދަލުވުމެއްގެ ތެރެއިން. ވޯޓުލީ ގޮތް ލީކުވި މައްސަލަ ނިންމަން ކަނޑައެޅި މުއްދަތު ވަނީ އިތުރުކޮށްފައި--- ފޮޓޯ: މަޖިލިސް\nޑިފެންސް މިނިސްޓްރީގެ ޑެޕިއުޓީ މިނިސްޓަރު ހަސަން ޒަމީލް ސޮއިކުރައްވާ މަޖިލީހަށް ފޮނުއްވި ސިޓީއާ ގުޅިގެން އޭނާގެ އިމްތިޔާޒުގެ މައްސަލަ ބަލަން ނުފެންނަ ކަމަށް މެންބަރުން ވޯޓު ދެއްވި ގޮތުގެ މައުލޫމާތުތައް އާންމުވި މައްސަލަ ބަލައި ނިންމަން ކަނޑައެޅި މުއްދަތު އިތުރުކޮށްފި އެވެ.\nމިމަހުގެ ހަވަނަ ދުވަހުގެ ރޭ އިމްތިޔާޒު ކޮމެޓީން ސިއްރުކޮށްގެން ބޭއްވި ބައްދަލުވުމުގައި ޒަމީލްގެ މައްސަލަ ބަލަން ނުފެންނަ ކަމަށް ނިންމައި ބައްދަލުވުން ނިންމާލިތާ ކުޑައިރުކޮޅެއްގެ ތެރޭގައި ވޯޓު ދިން ގޮތް ސޯޝަލް މީީޑިއާގައި އޮތީ ލީކުކޮށްލައިފަ އެވެ.\nއެ މައްސަލަ ހޫނުވެ މެމްބަރުންނަށް މަރުގެ އިންޒާރުވެސް ލިބެމުން ދިއުމުން އެކަން ހިނގައިދިޔަ ގޮތް ބަލަން މިހާރު ވަނީ ސަބް ކޮމެޓީއެއް އެކުލަވާލާފަ އެވެ. މި މަސް ނިމުމުގެ ކުރިން އެ މައްސަލަ ބަލައި ނިންމަން ކުރިން އޮތީ ކަނޑައަޅައިފަ އެވެ.\nނަމަވެސް މިއަދު ބޭއްވި ސަބްކޮމެޓީގެ ބައްދަލުވުމުގައި މަނަދޫ ދާއިރާގެ މެމްބަރު އަހްމަދު ހާރޫން އެދިވަޑައިގެންނެވީ އެ މައްސަލަ ނިންމަން ކަނޑައެޅި މުއްދަތު އަންނަ އޮގަސްޓު މަހުގެ 30 އަށް އިތުރުކުރުމަށެވެ.\n“އަޅުގަނޑުމެން ޑޭޓް [ތާރީހު] ކަނޑައަޅައިގެން މިކަން ނިންމަން އުޅެގެން މިކަން ނުނިމިފައި ވަނީ ލޮކްޑައުންގެ ކަންތައް އާންމު ހާލަތަކަށް އައިސްގެން ކަމަށް އަޅުގަނޑަށް ގަބޫލުކުރެވެނީ.” ހާރޫން ވިދާޅުވި އެވެ.\nހާރުންގެ ހުށަހެޅުމަށް ކުޅުދުއްފުށި އުތުރު ދާއިރާގެ މެމްބަރު ޔާސިރު އަބްދުއްލަތީފް ތާއީދުކުރެއްވުމާ ގުޅިގެން އަންނަ އޮގަސްޓް މަހުގެ 30ގެ ކުރިން މައްސަލަ ބަލައި ނިންމަން ކޮމިޓީން މިއަދު ވަނީ ފާސްކޮށްފަ އެވެ.\nއިމްތިޔާޒު ކޮމެޓީގައި ވޯޓު ދިން ގޮތުގެ މައުލޫމާތު ލީކު ކޮށްލީ އެ ކޮމެޓީގައި އިންނެވި މެމްބަރެއް ކަަމަށް ބައެއް މެންބަރުން ތުހުމަތު ކުރައްވަ އެވެ. ވޯޓުލީ ގޮތް ލީކު ކޮށްލި މައްސަލަ ސަބް ކޮމެޓީން ކުރިއަށް ގެންދަން ނިންމާފައިވަނީ ސިއްކުކޮށްގެންނެވެ.\nއެ މައްސަލަ ބޭރުކޮށްލަން ވޯޓު ދެއްވި އެމްޑީޕީގެ މެންބަރުންގެ ތެރޭގައި ތިނަދޫ ދެކުނު ދާއިރާގެ މެންބަރު އަބްދުﷲ ސަނީފް އާއި ގަމު ދާއިރާގެ މެންބަރު މުހައްމަދު ވިސާމް އާއި ކޮމަންޑޫ ދާއިރާގެ މެންބަރު ހުސައިން ވަހީދު އާއި މިލަންދޫ ދާއިރާގެ މެންބަރު އަލީ ރިޒާ ހިމެނެ އެވެ.